
Cuvânt înainte 


România s-a schimbat mult de când am scris primele 3 cărţi în perioada 2009 — 2011. 
Cea mai mare ţară din sud estul Europei trece printr-o creştere economică solidă, 
creştere ce se preconizează să continue în următoarea decadă. 

Dar nu este vorba doar de economie. România a fost marcată recent de tragedia de la 
Clubul Colectiv şi a intrat într-o etapă nouă şi mai bună, autorităţile fiind obligate de 
reacţia societăţii să devină în viitor mai responsabile, eficiente şi concentrate pe 
rezultate. 

Am reînceput să scriu în blogul meu www.iliaspapageorgiadis.ro în Septembrie 2015 
şi statisticile au arătat destul de repede că articolele mele au captat atenţia voastră. În 
această carte electronică veţi găsi cele mai importante articole ale acestui an, articole 


pe care le-am împărţit în câteva categorii. 


Încep cu cele 3 lecţii de viaţă pe care vi le-am împărtăşit, poveşti adevărate care mi-au 
marcat viaţa şi care mi-au oferit principii valoroase. Trec apoi la tragedia din Clubul 
Colectiv şi vorbesc despre incident şi primele reacţii, precum şi despre efectele 
tragediei în societate şi o altă posibilă ameninţare pentru populaţia Bucureştiului şi a 
României. De obicei prietenilor mei români "le place” să vadă totul în culori sumbre 
după o tragedie ca aceasta şi de aceea este bine să ne amintim că România se află 


într-un proces de evoluţie ce-şi urmează cursul. 


Înainte de a discuta despre afaceri şi analize, m-am gândit să vă prezint câteva din 
“aventurile” de afaceri mai vechi prin care am trecut. Dincolo de hilaritatea situaţiilor 


şi a unora din personajele acestor aventuri, nu uitaţi că profilul oamenilor ca cei 


descrişi în aceste povestiri sunt încă prezenţi în piaţă... Prezint apoi potenţialul pieţei 
imobiliare din România cu avantajele şi provocările acesteia. Viitorul va fi mai bun pe 
piaţa imobiliară dar sunt mereu motive pentru investitori să fie precauțţi. 

Permiteţi-mi să împărtăşesc cu voi un eveniment din viaţa mea petrecut în acest an, 
participarea în numele României în negocierile de a adera la Copa Cogeca, ca parte a 
echipei ProAgro. Chiar din primul an al prezenţei noastre în cea mai importantă 
organizaţie Europeană pentru agricultură, alimente şi producţie, fermierii, 
cooperativele, firmele mici sau mari din România vor începe să simtă în buzunarele 
lor beneficiile, între 100 — 500 milioane de Euro venituri suplimentare pentru aceştia 


după estimările noastre. 


Urmează o analiză a economiei locale și a "celor 3 Românii” ale prezentului, analize 
ce pregătesc terenul pentru sfaturile dedicate StartUp-urilor şi firmelor noi. Pas cu 
pas, cu mesaje uşor de înţeles, acestea explică cum, când, de ce şi cu cine să 
maximizaţi şansele de succes ale unui proiect nou. 

Românii şi grecii au atât de multe lucruri în comun, unul dintre aceste lucruri fiind 
abordarea sentimentală a evenimentelor ce ar trebui tratate raţional. Iată de ce închid 
această carte cu articolele mele despre Grecia. Puteţi vedea astfel predicțiile pe care 
le-am făcut în Februarie, Aprilie sau Septembrie şi veţi putea realiza totodată că 
teoriile sunt frumoase dar realitatea va învinge mereu în faţa speranțelor fără 
fundament. 

Vă mulţumesc pentru că aţi descărcat această carte electronică! Voi fi onorat să 


primesc feedback-ul vostru la adresa ilias(omore-group.eu. 


Shan 


Lecţii de Viaţă 


1. Oase aveţi? 


Te poţi înșela când judeci pe cineva după cum arată 


Piaţa centrală din Katerini a fost demolată în 1982. "În 6 luni va fi gata din nou” au 
anunţat politicienii, însă acest lucru s-a întâmplat doar 6 ani mai târziu. Familia mea 
a avut o măcelărie acolo din anii 1920, dar, în ciuda promisiunilor, a trebuit să 
începem să căutăm o nouă locaţie pentru a o închiria pentru afacerea noastră. În 
toamna anului 1989, în urma unor strategii care în zilele noastre pot fi considerate o 
lecţie de afaceri imobiliare, tatăl meu a ales şi a reuşit să semneze un nou contract 
pentru noul nostru magazin descris de el ca fiind "al doilea de la colţ dar vizibil din 


stradă, lângă intrarea în parcarea subterană". 


Fratele meu Grigoris şi eu am muncit în măcelărie de la vârsta de 9-10 ani (fiind acolo 
în fiecare Sâmbătă, ajutând cu tot ce puteam). De la 12 ani am început să lucrăm cu 
normă întreagă dar după ce ne-am mutat în noua locaţie am început să muncim din 
greu în fiecare Sâmbătă şi în toate zilele de vacanţă. Al treilea frate ni s-a alăturat 
aproape imediat şi plăcerea de a servi clienţii şi de a-i vedea cum revin săptămâna 


după săptămână era cea mai mare recompensa a noastră. 


Chiar dacă eşti încă un adolescent, la vârsta de 12-14 ani ai sentimentul că ai devenit 
bărbat. Interacţionând săptămânal cu sute de oameni aveam impresia că puteam 
”citi” oamenii aşa cum sunt. În acelaşi timp, printre toate aceste persoane există 
întotdeauna unele pe care, din diverse motive, nu le uiţi vreodată. Fiecare dintre noi a 
avut "clienţilor săi", oameni care au dorit să fie serviţi tot timpul de aceiași persoană 
chiar dacă trebuia în acelaşi timp să satisfacem chiar şi cei mai exigenţi clienţi. Dar 
toate aceste experienţe au avut şi o influenţă negativă. Indiferent cât de mult părinţii 
noştri ne spuneau "să respectăm pe toată lumea şi ne avertizau că nu cunoaştem 
povestea fiecăruia", am greşit câteodată judecând oamenii pe după aspectul exterior 


sau după ce credeam eu că este situaţia lor materială... 


"Oase aveţi?" 
În anii '90, Grecia a fost într-o situaţie similară cu cea de astăzi. Cetăţeni cu venituri 


mari într-o ţară falimentară, majoritatea clienţilor noştri aveau bani să cumpere 

carne. Puţini dintre ei cumpărau oase pentru câinii lor, aşa că aveam câţiva saci 
pregătiţi pentru asemenea cazuri. Clienţii mai săraci cumpărau bucăţi de calitate 


inferioară de carne, dar întotdeauna carne. 


Era sâmbătă după-amiază, când a apărut un tânăr în jur de 20 de ani, dar arătând 
mai tânăr, foarte slab, având o voce efeminată. Timiditatea îl făcea să pară bolnav şi a 
stat la distanţă pentru ceva vreme până şi-a făcut curaj să se apropie de mine şi să mă 
întrebe cu o voce slabă în timp ce-şi dădea părul lung într-o parte "Oase aveţi?.” De 
obicei oasele erau păstrate pentru clienţii care cumpărau mult şi des, dar am verificat 
într-un colţul cel mai îndepărtat al micului nostru frigider (pe vreme aceea nu aveam 
probleme cu spatele...) de unde am luat un săculeţ cu oase pe care i l-am dat 
întrebându-l dacă mai doreşte ceva. Nu dorea! De obicei nu ceream bani pentru oase 
dar el a insistat să plătească aşa ca a lăsat nişte bani la casă. Într-o societate în care 


toţi oamenii ar trebui să fie "macho", el era excepţia... 


Două săptămâni mai târziu, acest tânăr a apărut din nou. A aşteptat ca o coadă mare 
de clienţi să fie serviţi şi pe fratele meu să se elibereze, apoi s-a apropiat încet de el 
întrebându-l "Oase aveţi?”. Nu aveam... A plecat dezamăgit... În următoarele 6 luni, a 
mai apărut de 3 — 4 ori şi s-a întâmplat să avem oase doar o singură dată, aşa că 


probabil, a renunţat să mai vină la noi. 


Un exemplu de slăbiciune? 

Şi eu şi fratele meu ne-am respectat întotdeauna clienţii dar, adolescenţi fiind, am 
crezut că este ok sa folosim exemplul acestui client ca un exemplu de slăbiciune. 
Când unul dintre noi dorea să îl tachineze pe celălalt, foloseam mai degrabă expresia 
"Oase aveţi?" pretinzând că celălalt este slab. A trebuit să atingem vârsta de 18 ani 
pentru a înceta această "glumă" pe are o făceam imitând inclusiv vocea clientului de 


care vorbeam mai devreme... 


"Pământ, deschide-te te rog şi înghite-mă!" 
Anii au trecut, tatăl nostru a murit, iar eu împreună cu restul familiei am continuat să 
lucrăm în măcelărie. În 2003 am realizat că Grecia va intra în colaps după Jocurile 


Olimpice, așa că am început să călătoresc în Bulgaria şi Serbia în căutarea de 

oportunităţi. În 2004 am venit în România şi am decis să mă mut la Bucureşti, lăsând 


în urmă o carieră şi pornind din nou totul de la zero. 


Nu după mult timp, în 2005, mulţi oameni din oraşul meu vorbeau despre "Ilias, cel 
care a lăsat Grecia pentru... România!" Curiozitatea lor a fost destul de mare si a 
trebuit să le spun de ce am făcut această alegere așa că, atunci când un vechi prieten 
de-al tatălui meu mi-a cerut să ne întâlnim ca să îi explic "ce caut eu în ţara lui 


Ceauşescu”, am fost fericit să-i fac o vizită. 


Obişnuia să-şi primească vizitatorii în vechiul cabinet în care a profesat ca doctor. 
Deşi a încetat să-şi practice meseria de doctor şi-a păstrat cabinetul... Am trecut de 
centrul oraşului şi de piaţa din faţa clădirii în care locuia şi am urcat scările ce duceau 
la primul etaj. M-am uitat la uşa veche din faţa mea, aceeaşi uşă pe care o vedeam 
când, copil fiind, veneam aici pentru orice problemă pe care o putea rezolva. Eram 
mândru şi fericit şi gata să-i spun totul, gata să întâlnesc unul dintre cei mai buni 
prieteni ai tatălui meu. Am deschis uşa şi am păşit în hol, am făcut la dreapta după 
care am bătut la cea de-a doua ușă (chiar mai veche decât prima). "Cine este?" "Eu 


sunt, Ilias!"”. "Intră băiete, te rog!". 


Am intrat în cabinetul său, un loc pe care nu l-am mai vizitat de peste 10 de ani. 
Cărţile sale erau în acelaşi loc, la fel ca şi un schelet mic, dar altcineva era aşezat pe 
scaunul din faţa prietenului tatălui meu. Am venit mai aproape şi dintr-o dată m-am 
blocat... Băiatul ce venea şi întreba "Oase aveţi?" stătea acolo... arătând mult mai 
mult ca un bărbat acum, dar în continuare, având aceeaşi față. M-a privit şi mi-a 
zâmbit dar nu şi-a amintit de mine... 

"Ilias, aceasta este ... (să-l numim Z), un bun prieten de-al meu. Pot spune de fapt că 
sunt mândru că el este unul dintre copiii care şi-au schimbat viaţa venind în Grecia. 
L-am cunoscut pe tatăl său, imediat după ce familia lor a venit din Albania. Din 
păcate a murit tânăr lăsând singur un copil cu mama sa. Dar Z a fost un luptător, nu-i 
aşa? Muncea în timpul zilei şi studia toată noaptea, mâncând mai nimic, în timp ce 
mulți dintre noi mâncam bine." spuse el zâmbind, uitându-se la burta sa şi adăugând 


” 


"poate mult prea bine...". ”Z a reuşit să termine facultatea şi să devină medic, iar 
acum trăieşte în Salonic, este căsătorit şi are 2 copii minunaţi”. Z s-a uitat la mine cu 


un zâmbet, un zâmbet timid... 


12 


În Grecia avem o expresie: " Pământ, deschide-te te rog şi înghite-mă!" şi aceasta era 
exact dorinţa mea în acel moment. Am roşit, mă simţeam ruşinat şi am cerut să ies 
pentru un moment. Aveam lacrimi în ochi... Cât de prost am fost!. Acest om nu avea 
bani pentru a cumpăra carne şi răbda de foame pentru a-şi proteja mama în vreme ce 
eu făceam glume pe seama lui.... M-am întors, gata să-mi cer iertare lui Z, dar acesta 
era deja în picioare gata să plece. Abia am reuşit să discut cu vechiul prieten al tatălui 
meu... România, familia mea, amintirile lui ... totul a fost mult mai puţin important în 


comparaţie cu Z ... 


M-am întors acasă şocat. I-am povestit lui Grigoris şi amândoi am avut lacrimi în 


ochi şi ne-am simţit prost... 


Te poţi înşela când judeci oamenii după aspectul exterior. In afaceri, în 


viaţă, in orice iar experienţa mea cu X este cea mai bună dovadă... 


P.S. Da, îl mai caut încă pentru a-mi cere scuze atunci când îl voi întâlni. Nu este 


pentru el ci o datorie personală a mea... 

2. Adevăratul "Vis Românesc” 


A deschis ușa, era din lemn masiv. „Cât de veche poate să fie?” s-a gândit. A intrat în 
sala mare şi s-a îndreptat spre scaunele din stânga lui. Cunoştea locul... o sală 
impresionantă, a unei renumite Universităţi din România. Profesorii erau aşezaţi în 
dreapta lui. S-a uitat pe rând la ei ... le-a citit în ochi că erau plictisiţi ... apoi şi-a 
ridicat privirea spre pereţii din spatele lor. Nu cu mult timp în urmă, le fusese 
student. L-au privit şi ei. Nu foarte înalt, nu foarte bine îmbrăcat, o prezenţă nu foarte 
impresionantă. În afară de ochii sclipitori, care exprimau o minte extraordinară, nu 
avea nimic care să le atragă atenţia. După 2 ore a venit şi rândul lui. Era invitat să 
apară în fața profesorilor şi să îşi susţină cererea pentru ocuparea unui post de 
asistent. I-a scanat cu privirea ... seci, distanţi ... cel mai tânăr dintre ei avea 45 — 50 
de ani. La auzirea primei întrebări, gura lui a răspuns la comanda minţii. Stresul şi 
fricile i-au rămas ascunse în inimă. 


— “Bine, dle M., ce părere aveţi despre lucrarea Profesorului X.?” 


S-a uitat la profesorul care pusese întrebarea, s-a asigurat că va vorbi suficient de tare 


cât să poată fi auzit în sală şi a răspuns... 


Venirea în Bucureşti 

Familia lui nu era una bogată. De fapt, cine putea fi cinstit şi bogat în România anilor 
'90? Probabil că foarte puţini. Venise în Bucureşti pentru studii şi „ca să îşi schimbe 
viața”, lăsând în urmă un oraş românesc nu foarte mare, unde totul stagna. „Băieţii 
deştepţi” de pe plan local deja controlau tot şi viaţa era de nesuportat pentru cei 
tineri. Cel puţin pentru cei cu ambiţii... 

Ca mulţi alţii, cât a stat în capitala românească, a muncit pe perioada studiilor. 
Veniturile lui erau ridicole pentru standardele de astăzi, dar suficiente cât să 
supravieţuiască şi să meargă mai departe. De fapt, acesta era şi scopul: să meargă mai 
departe, să se asigure că termină facultatea la timp. Părinţii nu îl puteau ajuta prea 
mult, şi nici el nu le cerea mare lucru. Mulţi tineri de vârsta lui alegeau să facă tot 
felul de compromisuri, că „şi-aşa viaţa e grea”. Pentru M. (să-i spunem aşa) viaţa era 
şi mai dură, pentru că el voia să facă ceva în viaţă, ceva mai mult decât şă aibă „un 
post obţinut prin relaţii, un salariu şi o viaţă liniştită, cu capul plecat, că “sabia nu-l 
taie”. 

Finalul vieţii de student l-a găsit într-o relaţie cu cineva cu care împărțea nu numai 
apartamentul, ci şi aceleaşi valori de viaţă. Intr-o ţară deja dezamăgită, cu o populaţie 
frustrată ... valorile erau o raritate. Acesta era unul dintre motivele pentru care el era 


mândru de ea. 


Primul loc de muncă 

Chiar şi astăzi, 70% dintre IMM-urile româneşti sunt total neproductive şi ar trebui 
reformate. La începutul anilor '00, aceasta era situaţia în care se aflau, probabil, 95% 
dintre „firme”. Un proprietar care, de regulă, nu ştia nimic despre domeniul de 
activitate în care activa, nişte rude prin firmă, câţiva angajaţi care să-i spună „da, să 
trăiţi” pentru că aveau nevoie de salariul infim pe care li-l dădea ca să 
supravieţuiască. Putea să ţipe, să urle, să se comporte total cum nu se cuvine .... 
majoritatea angajaţilor se purtau ca şi când nimic nu s-ar fi întâmplat. Îşi ducea firma 


la ruină şi nimeni nu îndrăznea să îi spună că „strategia” lui era greşită ... 


Acesta a fost tipul de firmă în care M. şi-a găsit primul său loc de muncă. 150 de 
dolari pe lună ca “junior”, sub aripa unui coleg experimentat, “senior”. I s-a promis o 
creştere de salariu după 3 luni de la angajare ... Era vară, cald, dar nu-i păsa. Lucra 
fără aer condiţionat, stătea până târziu şi rezolva zeci de probleme, deblocând 
afacerea. În doar câteva săptămâni colegii l-au rugat: „nu mai lucra atât de mult, că 
ne faci probleme”. Nu i-a ascultat. Nu lucra pentru salariu, ci pentru rezultate. „Vreau 
să fiu mândru de ceea ce fac, banii sunt pe locul doi” le spunea el prietenilor. Aceştia 
erau în continuare blocaţi în mentalitatea comunistă că „e greşit să muncești mult 
pentru cineva, ca să-l îmbogăţeşti”. A încercat să le explice că nu poţi avea succes în 


viaţă fără efort şi fără rezultate, dar nu voiau să-l audă. 


Colegul “senior” a plecat în vacanţă în august. Când s-a întors, a aflat că M. reuşise să 
creeze „un software special, cu care putem controla firma, cheltuielile şi veniturile” (a 
se citi fişier excel). „Asta nu e treaba noastră” a fost replica lui şi a început să îşi acuze 
colegul mai tânăr în faţa şefului. M. nu a încercat să se apere ... nu îi venea să creadă 


că şeful era orb... 

Un cuplu cu respect de sine ... 

La finalul perioadei de 3 luni, şi-a cerut mărirea de salariu promisă, "înarmându-se” 
cu dovezi că, datorită muncii sale, firma a economisit o sumă de aproape 100 de ori 
mai mare decât salariul lui. Şeful a evitat să se uite la pagina tipărită. Nu putea să 
accepte că tânărul din faţa lui avea stimă de sine şi argumente. Era obişnuit să 
mărească salariile doar atunci când era implorat de un angajat sau pe baza altor 
motive subiective. Acest M. insinua o revoluţie în firmă şi aşa ceva nu era de acceptat. 
„N-am să-ţi măresc salariul”. „Dar aţi promis că o veţi face.” „M-am răzgândit. Mai 


vino peste 3 luni.” „Atunci, îmi dau demisia”. 


În seara aceea nu s-a întors acasă la ora obişnuită. Mergea prin oraş, gândindu-se ce 
ar putea să îi spună prietenei lui. Ea nu lucra, studia pentru licenţă ... fără salariul lui, 
mic cum era, ar fi fost daţi afară din casă şi ar fi fost nevoiţi să plece din Bucureşti ... 
Ştia că era corect ce făcuse, nu-i păsa de el însuși, dar de ea ... Când a ajuns acasă, 
seara târziu, uşa era „mai grea” ca de obicei ... ea era în pat, citea ... 

— “Ai venit târziu. Ce s-a întâmplat?” s-a uitat la el şi i-a zâmbit. 

— “Mi-am dat demisia”. 

— “Bine ai făcut. Omul nu te respecta deloc”. Cuvintele ei l-au făcut să se 


simtă „Superman”... 


Numărătoarea inversă finală 

M. era mândru de prietena lui. Fa nu şi-a dat seama, dar atitudinea ei din seara aceea 
i-a dat forţe noi. Totuşi, problema era simpla. Avea la dispoziţie câteva zile să-și 
găsească un nou loc de muncă, altminteri erau nevoiţi să elibereze apartamentul. A 
bătut la toate uşile posibile, dar nu se putea face nimic într-un răgaz atât de scurt. 
Între timp, trebuind să rezolve o problemă legată de diploma lui, s-a dus la 


Universitate. Cineva de acolo l-a recunoscut și l-a întrebat: 


„N-ai văzut anunţul? Eşti deştept şi muncitor. De ce nu depui o cerere 
pentru postul de asistent?” „Cred că e luat deja.” „Tu încearcă, nu ai 
nimic de pierdut”. Termenul limită de depunere a candidaturii era stabilit în acea 


zi, pentru orele 15:00. Cererea lui M. a fost completată şi depusă la 14:58. 

Acasă, M. şi prietena lui se pregăteau pentru toate scenariile, chiar şi pentru cel mai 
neplăcut. Dar nu s-au resemnat, încercau să găsească o soluţie, refuzând să adopte 


atitudinea comună de „asta e” şi să renunţe. 


Câteva zile mai târziu, M. trebuia să se prezinte la interviu. Era ultima lui zi în 
Bucureşti. Ziua următoare trebuia să elibereze apartamentul. A ajuns la Universitate 
cu 15 minute înainte de ora anunţată. S-a asigurat că îşi ţine capul sus. S-a uitat în 


ochii doamnei în vârsta de la recepţie, a zâmbit şi s-a îndreptat spre sală. 


Răspunsul care a schimbat 2 vieţi 
A deschis uşa din lemn masiv. „Cât de veche poate să fie?” s-a gândit. A intrat în sala 
mare şi s-a îndreptat spre scaunele din stânga lui. Cunoştea locul... o sală 
impresionantă, a unei renumite Universităţi din România. Profesorii erau aşezaţi în 
dreapta lui. S-a uitat pe rând la ei ... le-a citit în ochi că erau plictisiţi ... apoi şi-a 
ridicat privirea spre pereţii din spatele lor. Nu cu mult timp în urmă le fusese student. 
L-au privit şi ei. Nu foarte înalt, nu foarte bine îmbrăcat, o prezenţă nu foarte 
impresionantă. În afară de ochii sclipitori care exprimau o minte extraordinara, nu 
avea nimic care să le atragă atenţia. După 2 ore a venit şi rândul lui. Era invitat să 
apară în fața profesorilor şi să îşi susţină cererea pentru ocuparea unui post de 
asistent. I-a scanat cu privirea ... seci, distanţi ... cel mai tânăr dintre ei avea 45 — 50 
de ani. La auzirea primei întrebări, gura lui a răspuns la comanda minţii. Stresul şi 
fricile i-au rămas ascunse în inimă. 
— “Bine, d-le. M., ce părere aveţi despre lucrarea Profesorului X.?” 
S-a uitat la profesorul care pusese întrebarea, s-a asigurat că va vorbi suficient de tare 
cât să poată fi auzit în sală şi a răspuns ... 

“Nu îmi prea place, cred că poate mai mult. Prefer mai degrabă 
lucrarea Profesorului Y.”. 
Deodată, toate feţele plictisite se treziseră şi toţi îl aţinteau cu privirea. 
— “Mă scuzaţi, ce aţi spus, d-le. M.?” 
— “Că nu îmi place lucrarea Profesorului X., prefer lucrarea Profesorului Y.”. 
— “În baza căror criterii îl acuzaţi pe Profesor?”, s-a ridicat altcineva şi a aruncat 
întrebarea, roşu de mânie. 
— “Eu nu acuz pe nimeni. Îmi exprim doar părerea”. A continuat cu argumentele sale, 


mereu calm şi uitându-se direct în ochii lor. 

După cele 14 minute de interviu, a urmat o pauză de 30 de minute, pentru ca 
profesorii să discute şi să ia o decizie. Toţi candidaţii aşteptau, răbdători, afară. Părea 
o eternitate ... M. era sigur că nu va fi ales. „Adevărul nu este apreciat în România; 
poate că mi-am permis prea mult, dar aşa sunt eu.” Începuse să se îndrepte spre 
ieşire, când uşa s-a deschis în spatele lui şi a auzit o voce care întreba „Dl. M., cine 


este Dl. M.? Dumneata. A, ok. Veniţi, vă rog, Domnule”. 


O viaţă nouă 

— “T-aţi impresionat pe toţi”, i-a spus Profesorul lui M. când au rămas singuri. 

— “Pur şi simplu, mi-am spus părerea”. 

— “Sunteţi angajat ca asistent. Puteţi locui în apartamentele Universităţii şi veţi primi 
toate beneficiile pe care le oferim colegilor noştri. Nu sunt multe, dar cred că pentru 


început sunt bune”. 


Era, într-adevăr, un început bun. A lucrat într-un ritm înnebunitor, să se asigure că 
nimeni nu va avea nimic de comentat referitor la angajarea lui. La scurt timp, i s-a 
cerut să îi ajute pe studenţii mai slabi, apoi să ofere consultanţă pentru firme. În mai 
puţin de 5 ani, munca sa asiduă i-a asigurat un alt statut financiar şi i-a 
deschis pe viitor toate uşile posibile, pentru că era recomandat drept „cel 


care îţi va spune adevărul şi îţi va rezolva problema”. 


M. avea ambiţii mai mari, nu voia să rămână la acest statut. Voia mai mult. De aceea, 
şi-a deschis propria firmă. S-a decis să se asocieze cu o doamnă, extrem de serioasă şi 
la fel de muncitoare ca el (destul de diferită de el, dar în viaţă colaborările fructuoase 
sunt create de oameni care nu sunt 100% la fel). Au pornit de la zero şi în 10 ani au 


ajuns printre cei mai buni din ţara lor, România. 


Prietena lui M. i-a devenit soţie şi familia lor a crescut cu noi membri. „N-am să uit 


niciodată cuvintele ei din seara aceea” spune el, după toţi aceşti ani... 


Se poate şi în România 
Dacă l-aţi întâlni azi pe M., nimic nu ar lăsa să se întrevadă ceva din care să vă daţi 
seama prin ce a trecut. Probabil aţi crede că este „încă unul dintre cei cu taţi bine 


poziţionaţi în vechiul regim, cărora li s-au deschis toate uşile şi au atins succesul fără 

prea mult efort”, cum se întâmplă cu alţii prezentaţi de presă. Dar el nu este așa. 


Munceşte mult şi caută soluţii, se asigură că totul este în regulă. 


Am avut onoarea de a-l întâlni pe M. şi pe partenera lui în 2007 şi le-am urmărit apoi 
evoluţia până astăzi. Dacă mi-ar cere cineva să numesc 10 persoane din această ţară 
care reprezintă adevăratul „vis românesc” de muncă asiduă şi de succes (asemeni 


“American Dream”), ei ar fi printre primii, fiecare din motive diferite. 


Vedeţi ... România are proprii ei eroi, cu valori, stimă de sine şi decizii 
dificile pe care le-au luat în trecut, în afaceri sau în societate, în general. 
Dacă încă nu i-aţi întâlnit, nu înseamnă decât că trebuie să mai căutaţi. 

Şi dacă vreţi să le urmaţi exemplul, nu uitaţi că respectul nu se „acordă”, 


ci se câştigă. Şi de aceea e atât de dulce... 

3. Cât costă numele tău? 


— „Pentru ceilalţi se terminase Paştele, dar pentru noi drumul spre Golgota tocmai 
începea ... Marţi seară am venit înapoi... eram adunaţi toţi la bucătărie pentru cină... 
bunica ta pregătise mâncarea preferată a tuturor şi o faţă de masă albă călcată cu 
grija a fost pusă pe masă... ne-am aşezat fără să ne vorbim. Am început să mâncăm, 
iar bunicul tău transpira ca de obicei... după fiecare înghiţitură, ne ridicam privirea şi 
ne uitam în ochii celorlalţi... mama venise înapoi şi a întrebat dacă era totul în regulă 
sau dacă mai aveam nevoie de ceva... tata nu s-a uitat la ea, dar i-a răspuns cu o 


întrebare: „Da. Spune-ne, te rog, cât costă numele nostru?” 


Cannes, 2008 

— „Eşti aici pentru România?” 

— „Da, uitaţi drapelul”. I-am arătat cu mâna înspre drapelul României de la standul 
nostru. 

— „Drăguţ. Sunt interesat să investesc în tara ta.” 


— „Eu sunt grec, cu afaceri în România din 2004. Credem mult în potenţialul acestei 


— „Şi eu sunt grec” (am început să vorbim în greacă şi am făcut schimb de cărţi de 
vizită ...) 

— „Numele tău ... Ilias Papageorgiadis... îmi sună cunoscut ... de unde eşti?” 

— „Din Katerini, Domnule. Este un oraş lângă muntele Olimp, aproape de Dion, 
oraşul sacru al lui Alexandru cel Mare ...” 

— ... Al vreo legătură cu Ilias Papageorgiadis, negustorul de carne?” 


— „...a fost bunicul meu” 


Mă aflam la Cannes pentru MIPIM, cel mai important târg imobiliar din lume, iar 
compania mea avea un stand, promovând investiţii în România. Fratele meu Grigoris 
tocmai plecase de la stand şi nu era acolo să vadă un bărbat de 50 - 55 ani 
prăbuşindu-se şi plângând ... I-am oferit un scaun şi ne-a luat destul de mult să-l 
ajutăm să se calmeze şi să-şi revină. După o discuţie sentimentală de aproape 20 


minute, am dorit să colaboram pentru investiţiile sale din România. Înainte ca el să 

plece de la standul nostru, m-a prins de braţ: „Fiule, numele tău este tot ce ai 


mai valoros. Fă tot ce-ţi stă în putinţă să nu îl pierzi”. Avea lacrimi în ochi... 


Katerini, 1995 

Cu câteva luni înainte ca tata Panayotis să moară, a reuşit să rezolve o problemă de 
afaceri foarte complicată (care este o lecţie separată de viaţă în sine). La câteva zile 
după ce rezolvase tot, vorbeam cu tata alături de cei 2 fraţi ai mei. Discutam despre 
mai multe probleme, iar tata a insistat asupra valorii a ceva imaterial, 
numele nostru. Discuţia a degenerat rapid şi l-am rugat să ne povestească despre 
decizia care îi schimbase viaţa pentru totdeauna. Iată de ce a trebuit să revenim în 


timp... 


Katerini, 1958 

„În zilele noastre, noi grecii locuim în case mari, confortabile, bucurându-ne de un 
stil de viaţă foarte bun. În anii '50... era o ţară cu totul diferită. De la devalorizarea 
drahmei din 1953, economia a început să-şi revină, însă pentru majoritatea familiilor 
cea mai mare problemă era să mâncarea de zi cu zi. Extrem de mulţi oameni trăiau la 
limita sărăciei. Sute de mii de persoane au emigrat, iar alţii trăiau din ajutoare 
umanitare. Fiecare drahmă era prețioasă. În 1958 lucrurile stăteau ceva mai bine, se 
putea vedea un progres. Toţi visau să cumpere carne, căci după cum spuneau 
doctorii, era benefică pentru sănătate ... Cu mai puţin de 10 ani în urmă, tara noastră 
fusese distrusă în timpul războiului civil, urmat în mod tragic de cel de-al doilea 
război mondial. În Atena, lucrurile erau „acceptabile”. În Katerini, traiul era decent, 


dar satele din provincia noastră nu aveau electricitate. 


Nu pot să mă plâng. Munceam 18 ore pe zi, însă ne număram printre cei avuţi. Pe 
terenul cu ruine pe care îl vedeţi de fiecare dată când sunteţi în trecere era casa 
noastră. Locuiam aproape de Tribunalul de astăzi, unde s-a aflat sediul administraţiei 
germane în perioada 1941 — 1944. Aveam o măcelărie în piaţa oraşului. De asemenea, 
adunam miei din judeţul nostru se din toată Macedonia centrală şi îi vindeam pe 
piața angro din Atena. Vedeţi voi, afacerea cu carne nu era foarte profitabilă, dar 
aducea bani. Nu e de mirare că majoritatea dezvoltatorilor imobiliari din Grecia 


înainte erau negustori de carne sau măcelari. 

Ne mergea bine, de fapt pot să spun că totul era înfloritor. Din 1953 am început să ne 
bucurăm de succes şi reinvesteam tot profitul înapoi în afacere. În 1958 am luat 
primele camioane frigorifice pentru a transporta carnea. Bunicul vostru, Ilias, nu 
dorea o maşină. El îşi lua calul şi mergea dintr-un sat în altul, asigurând mieii şi 
carnea pe care le vindeam noi. Cuvântul lui era cel care conta. Pe vremea 
aceea nu existau înţelegeri scrise, totul se baza pe cuvânt. Şi pe numele 


tău...” 


Coşmarul 

„Tata, unchiul, eu ... toţi aşteptam cu nerăbdare Paştele din 1958. Eu aveam 28 ani şi 
simţeam că sunt pregătit să trec la nivelul următor. Investisem în camioane cu 
frigider pentru a transporta carnea la Atena. Așadar, rezervasem toţi mieii disponibili 
„.. tot ce-am găsit... am închiriat mai multe camioane, din Salonic. Clienţii aşteptau, 


totul era plănuit în cel mai mic detaliu. 


Am trimis maşinile la Atena în Miercurea şi în Joia Mare. La vremea aceea, nu erau 
drumuri naţionale, iar telefoanele erau un semn de aristocrație ... aşteptam un semn 
de la clienţi, că au ajuns camioanele, că au descărcat în locaţiile lor şi că totul era ok. 
Însă nu a fost să fie așa ... niciun şofer nu a dat niciun semn ... şi nici n-au ajuns la 
Atena... În Vinerea Mare am fost contactaţi în sfârşit de unul din ei, care găsise un 
telefon la o secţie de politie dintr-un sat şi îl implorase pe poliţist să-l lase să dea un 
telefon. Am luat o maşină şi am plecat să-i găsim... fiecare camion se oprise într-un 
loc diferit, toate având probleme cu motorul. Mai târziu am aflat că ne sabotase 
cineva cu o substanţă, cel mai probabil cu zahăr... Am încercat să rezolvăm problema, 
dar a fost în zadar ... Am ajuns la Atena în Sâmbăta Mare, seara... aproape implorând 
să vând „carne de miel dezosată cu 11 drahme / kilogram”... de miei cumpăraţi cu 40 
drahme / kilogram, cu os. Am anunţat acasă... pierderile erau uriaşe... mii de miei... 


clienţii noştri au refuzat să plătească... 


Decizia 

— „Pentru ceilalţi se terminase Paştele, dar pentru noi drumul spre Golgota tocmai 
începea ... Marţi seară am venit înapoi... eram adunaţi toţi la bucătărie pentru cină... 
bunica pregătise mâncarea preferată a tuturor şi o fată de masă albă călcata cu grijă a 


fost pusă pe masă... ne-am aşezat fără să ne vorbim. Am început să mâncăm, iar 

bunicul tău transpira ca de obicei... după fiecare înghiţitură, ne ridicam privirea şi ne 
uitam în ochii celorlalţi... mama venise înapoi şi a întrebat dacă era totul în regulă sau 
dacă mai aveam nevoie de ceva... tata nu s-a uitat la ea, dar i-a răspuns cu o întrebare: 


„Da. Spune-ne, te rog, cât valorează numele nostru?” 


Mama se blocase. 
— „Ce vrei să spui?” 
— „Spune-ne, nevastă mea, cât valorează numele nostru?” a repetat tata. 


— „Aşa cum spui mereu, că nu are preţ”. 


Bunicul nu a răspuns. A continuat să mănânce. Trecuse prin două războaie 
mondiale şi prin migraţia din Turcia către Grecia atunci când şi-a pierdut 
toţi banii și a revenit pe pământurile natale numai cu hainele de pe el. 


Avea 67 ani şi era încă prea mândru să caute scuze ... 


Cred că a fost cea mai lungă cină din viaţa mea. După ce am terminat de mâncat, am 
luat o hârtie şi am început să calculăm. La vremea aceea nu existau poliţe de 
asigurare a riscurilor ... Mieii erau nevânduţi şi cel mai probabil aveam să recuperăm 
numai o mică parte din valoarea lor. Pe de altă parte, peste 150 de săteni avuseseră 
încredere în noi şi îşi aşteptau banii... ştiau că îşi dăduseră mieii „ negustorilor 
Papageorgiadis, care plătesc, indiferent de situaţie. Care nu au păcălit niciodată pe 
nimeni”. Nu aveam banii... puteam numai să sperăm la un împrumut ... dar cine să 


ne dea atâţia bani? 


Soarele răsărise şi noi încă discutam. Am analizat fiecare variantă posibilă, ne-am 
stors creierii şi ne-am tot gândit. Într-un final, am luat o decizie: 
„Mai bine să fim luaţi de prosti decât de hoţi. O să găsim o soluţie să 


plătim oamenii”. 


Împrumutul 

Nu era simplu să-ţi asumi o asemenea decizie. Am dat toți banii pe care îi aveam să 
plătim avans sătenilor. Am explicat situaţia, dar nu toată lumea a vrut să înţeleagă, 
deşi aceasta a fost realitatea. Curând localitatea nostru şi regiunea întreagă vorbeau 


despre faptul că „familia Papageorgiadis fusese sabotată, iar acum se străduiesc să 

achite datoriile oamenilor”. 3 — 4 persoane s-au supărat pe noi, s-au comportat urât. 
Nu a contat. Tata și cu noi aveam o abordare comună: Nu ne ascundeam, 


răspundeam tuturor, căutam soluţii. Ţineam capul sus. 


Ne-am îndreptat către bănci pentru un împrumut. În anii '50... denumirea de „bancă” 
era un compliment. Instituţii mici cu oameni incapabili să adopte o decizie ... asta se 
întâmpla în oraşele mici precum Katerini. A trebuit să mergem la Salonic. Cererea 
noastră era una din cele mai mari din regiune, fără să avem contracte care să 
dovedească că eram îndatoraţi către săteni. Dar chiar şi la agenţiile regionale, 


directorii auziseră de numele nostru ... 


Până la urma, după 10 luni de aşteptare, în sfârşit am obţinut aprobare şi am primit 
banii din împrumut, unul din cele mai mari din Macedonia centrală din acel an, 
ipotecând absolut tot ceea ce deţineam. Banii au sosit cu un camion special, iar noi 
aveam obligaţia să retragem sume specifice în fiecare zi. În aproximativ o lună am 
plătit pe toată lumea, până la ultimul ban. Mai puţin de jumătate din săteni ne- 
au mulţumit pentru plată. Nu au ţinut cont că au pierdut bani de la mulţi alţii şi 
au spus un simplu „ai întârziat, dar accept ”. Dar nu ne-a interesat asta. Foarte 
curând toţi ştiau că „familia Papageorgiadis şi-a riscat existenta pentru a- 


şi tine cuvântul”. 


1959 — 1988 

Cred că am plătit valoarea acestui împrumut de 20 ori. Chiar când eram 
aproape pe punctul de a termina ratele în 1974, căderea regimului militar şi 
pregătirile de război contra Turciei au prăbuşit economia, iar rata dobânzii a explodat 
la 42%. După 1980, am neglijat plăţile, aveam prea multe pe cap. Fie vorba între noi, 
mama noastră a intrat în afacerea noastră în 1986, a organizat haosul în care trăiam 
şi s-a asigurat că plătim la timp. Acum 7 ani, în 1088, s-a dus la bancă şia 
plătit ultima rată. Şi... când m-a întrebat despre asta și i-am explicat, nu a 
comentat, nu s-a plâns şi nici nu m-a acuzat pentru alegerea făcută”. 

— „Tată, ai luat împrumutul când aveai 29 ani şi l-ai achitat la 58 ani. Am 
investit o generaţie şi am plătit înapoi de 20 ori mai mult ...” 

— „Da, şi aş face acelaşi lucru încă o dată, numai pentru a ne menţine 


reputaţia incontestabilă. De aceea am supravieţuit în afaceri zeci de ani, 

de aceea spui cine eşti și vezi zâmbetul pe faţa oamenilor. De aceea eşti 
respectat”. 

— „Deci aţi făcut-o pentru alţii?” 

— “Am făcut-o în primul rând pentru noi şi mai apoi pentru ceilalţi. Am 


făcut-o pentru numele nostru şi pentru respectul de sine”. 


Cannes 2008 

— “Domnule Grigoris, am avut pe cineva aici care a plâns. Domnul Ilias este foarte 
crud uneori”, l-a tachinat unul dintre colege pe fratele meu când s-a întors de la 
întâlnirea cu un investitor. 

— „Cine a fost, Ilia? Ce i-ai făcut?”, şi-a intrat în rol Grigoris ... 

L-am luat deoparte ... 

— „Îţi aminteşti împrumutul din 1959?” 

— „Cum aş putea să uit vreodată?” 

— „Ei bine, acest domn s-a născut într-un sat de lângă Katerini. Familia 
lui ne-a vândut miei, i-am plătit din împrumut, iar ei au folosit banii să 
emigreze în Germania. Părinţii lui i-au spus ce a făcut familia noastră şi i- 
au explicat că viaţa li s-a schimbat datorită faptului că le-am plătit 


atunci...” 

— “... aşa că... după 49 ani... acest om a simţit nevoia să-mi mulţumească 


pentru 1959 şi mi-a povestit multe despre bunicul și tata”. 


În ziua de azi 

Oamenii pot fi bogaţi sau săraci. Câteodată își pot schimba statutul, 
„roata se întoarce” până la urmă. Iar reputaţia este întotdeauna baza pe 
care iţi poţi construi viitorul. Și nu e nevoie să cauţi „momente de 
cumpănă care ţi-au schimbat viaţa” pentru a demonstra principiile tale. 
Începe cu decizii asupra lucrurilor mărunte. Valoarea numelui tău şi al 


principiilor tale vor fi vizibile indiferent de situaţie... 

4 Colectiv 

+ Colectiv, Mentalitate şi Suflete 


02 Nov 2015 


— "Ilias, ne aflam într-unul din cele mai luxoase cluburi din ţară. Când unul 
dintre noi a vomitat pe podea ne-au adus şerveţele (!) pentru a curăța 
podeaua...” 

— "Nu aveau elementarele echipamente pentru a curăța?” 

— "Nu...” (A urmat apoi alte 10 acuzaţii serioase dintre care unele chiar puneau 
în pericol viaţa celor aflaţi în incintă) 

— "Deci bănuiesc că nu vei mai călca pe-acolo...” 


— "De ce nu? Mai vedem.” 


1. Aplicarea legii 

Când o parte a societăţii (nu toată...) evită asumarea responsabilităţii, acceptă 
standarde foarte scăzute și alege să "trăiască momentul” nu ar trebui să ne mire că 
vieţi sunt curmate brusc de ”accidente” de genul celui de Vineri seara. Cu toţii 
cunoaştem afaceri care nu respectă reguli elementare dar clienţii continuă să vină 
acolo, şoferi care riscă viaţa altora dar şi pe a lor pentru a ajunge cu 20 de secunde 
mai devreme şi mai ales grija noastră continuă pentru capra vecinului pe care ne-o 
dorim moartă în loc să ne punem problema cum să facem să obţinem și noi una prin 


muncă. 


Am dori ca legile să fie aplicate dar am dori să se înceapă cu ceilalţi şi nu cu noi... Am 
dori ca oamenii să înceapă să fie responsabili dar suntem convinşi că această 
schimbare nu ni se aplică şi nouă. Avem mereu la îndemână o lungă listă de scuze, 


nu-i aşa? 


Multe legi sunt scrise într-un mod ce lasă loc la interpretări iar media, în baza unor 
motive subiective (şi sentimentale), se transformă în avocaţii unora din persoanele 
acuzate. Iată de ce oamenii se obişnuiesc cu ideea că nu toţi cei care încalcă legea sunt 
nevinovaţi şi chiar dacă sunt, au familii acasă şi ar trebui trataţi cu îngăduinţă... 
Refuzul de a aplica legea în baza unor scuze sentimentale reprezintă însă ingredientul 


de bază în reţeta tragediilor ce s-au întâmplat şi care se vor mai întâmpla şi pe viitor. 

2. Guvernul 

Da, Guvernul poate fi blamat pentru zeci de motive diferite şi aici mă refer la toate 
Guvernele României ultimilor 25 de ani. Da, zeci de oficiali se pare că au acţionat 
greşit în cazul Clubului Colectiv (dar numai Justiţia poate să decidă acest lucru şi 
în ultima perioadă justiția românească a dovedit că merită respectul nostru). 
România va avea din nou alegeri anul viitor. Românii vor merge la vot? Sau, pasivi, 


vor refuza acest drept? Care vor fi criteriile ce vor sta la baza alegerii făcute? 


Diferenţa dintre politicienii germani şi cei din Grecia sau România este că aceştia 
oferă votanţilor lor ceea ce cer. Cred că aproximativ 30% din funcţionarii publici îşi 
fac bine datoria deşi trăiesc într-un sistem în care nu există reguli ci doar excepţii. 
Desigur că ar trebui să-i punem sub acuzare pe cei vinovaţi pentru a-i trimite în faţa 
justiţiei dar avem la fel de multă nevoie de un sistem fără excepţii şi de legi ce nu pot 


fi interpretate! Eşti sigur că-ţi doreşti cu adevărat aceste lucruri? 


3. Sufletele noastre 

Mă consider ultimul creştin ortodox dintre toţi, dar sunt Creştin Ortodox din cauza 
ideilor fundamentale ce ne învaţă cuvântul lui Iisus Hristos: „lubeşte-ţi aproapele!”, 
„Dumnezeu este Iubire şi Milă”, „Iubim aproapele şi să-i iertăm pe cei care au greşit, 


chiar dacă au făcut greşeli teribile”. 


Personal nu sunt de acord cu sărbătoarea şi obiceiurile de Haloween dar cred că 
fiecare este liber să aleagă pentru sine şi am fost învăţat că Dumnezeu îi iubeşte pe 
aceştia chiar şi când greşesc. Acum... avem zeci de persoane ce puteau fi fraţii, 
surorile, prietenii sau membri ai familiei noastre... oameni ce şi-au pierdut viaţa în 
acel club sau oameni ce vor suferi pentru restul vieţii lor. Nu ar fi mai bine să ne 
rugăm acum pentru ei în loc să ne bucurăm (!) că "au fost pedepsiţi”? De ce judecăm 
oameni pe care nu-i cunoaştem în loc să ne rugăm lui Dumnezeu ca păcatele să le fie 
iertate şi să se odihnească în pace? Sau să-i salveze pe cei care luptă pentru viaţa lor 


chiar acum când tu citeşti aceste rânduri? 

Când oamenii s-au strâns în jurul Mariei Magdalena pentru a o ucide cu 
pietre, Iisus le-a spus ”Cel fără de păcat dintre voi să arunce cel dintâi 


piatra asupra ei!”. 


Sugestie 

Tragedia din Clubul Colectiv ar putea să fie un nedorit exemplu pentru noi toţi: iată 
ce se poate întâmpla când legile nu sunt aplicate şi responsabilii se ascund în spatele 
hârtiilor! Dacă doriţi să schimbaţi ceva în România încetaţi să mai daţi vina pe ţară 
sau pe cetăţenii ei şi începeţi să cereţi ca legile să fie aplicate şi respectate aşa cum 


ştiţi că se întâmplă în majoritatea ţărilor civilizate! 


Această parte a lumii are mulţi cetăţeni care merită ce-i mai bun şi care au nevoie 
doar de o societate mai bună în care să trăiască. Este uşor să faci speculaţii 
emoţionale, să înjuri ţara, pe cei ce trăiesc în ea şi orice altceva îţi este la îndemână 


dar asta nu va rezolva nimic... 


România nu va mai fi la fel după tragedia de la Clubul Colectiv şi cred cu siguranţă 


că va fi mai bună... 


PS. Ştiu, sunt grec şi doar prietenii mei români ar trebui să fie lăsaţi să 
participe la o discuţie referitoare la vină sau vinovaţi. Dar după 12 ani 
petrecuţi în România permiteţi-mi să particip și eu la această discuţie în 
care aleg să mă concentrez pe găsirea soluţiilor şi nu doar pe a 


vinovăţiilor... 

Ar putea România avea o tragedie mai mare decât cea 
de la clubul Colectiv? Din păcate da... un cutremur care 


să lovească Bucureştiul în mijlocul nopţii... 
04 Nov 2015 


— "Clientul meu are această ofertă pentru tine...” 
— "Este prea mică... Am deja alte două oferte mai bune de la alţi dezvoltatori.” 
— "Cât sunt dispuşi să plătească?” 
— "Cu aproximativ 30% mai mult decât clienţii tăi.” 
— "Dar cum este posibil aşa ceva? Preţul de vânzare final al clienţilor mei va fi 
aproximativ la fel cu al oricărui alt dezvoltator...” 
— "Care sunt costurile de construcţie pe care le-aţi prevăzut în buget?” 
— "400 -450 € / m2” 
— "Eşti puţin naiv... dezvoltatorii de care vorbeam mai devreme construiesc cu 
mai puţin de 300 € / m2 cu tot cu TVA!” 
— ”La acest preț înseamnă că reducerea costurilor se face pe seama siguranţei 
clădirii!” 
— "Nu este problema mea... Eu vreau doar să vând terenul!” 

Nu-i pasă pentru că el vrea doar să-şi vândă terenul. Unor dezvoltatori nu le pasă 

pentru că ”au toate autorizaţiile pentru construcție”. Autoritățile ar putea să ne spună 
că nu au suficient personal pentru a putea să controleze cum trebuie. Clienţilor nu le 
pasă sau nici măcar nu pun întrebări pentru că tot ce doresc este un preţ mic al 
proprietăţii. Dacă însă ridici aceste probleme toţi îţi spun că eşti nebun și că ar trebui 


să-ţi vezi de treaba ta... 


Acum că v-am captat atenţia... 


Am scris în 2008, 2010 şi 2011 despre dezastrul pe care un cutremur l-ar putea 
produce în Bucureşti. Majoritatea oamenilor au închis însă ochii în faţa acestui 
adevăr pentru că sunt obişnuiţi să ignore realitatea şi să-şi spună că aşa ceva nu li se 
va întâmpla lor. Dacă însă ceva rău li se întâmplă, dau vina pe autorităţi (de obicei 
vinovate, sunt de acord!) şi se reîntorc la vechile obiceiuri continuându-și liniştiţi 


viaţa. 


30 


Sunteţi însă de acord că speranţa nu este mereu cel mai bun aliat. După tragedia de la 


Clubul Colectiv unde cu toţii am văzut murind fraţii, surorile, familiile, prietenii sau 


pur și simplu oameni de toate vârstele pe care nu i-am cunoscut dar în locul cărora 


puteam fi chiar noi, poate ar fi momentul să facem paşi în direcţia corectării 


problemelor care pun în pericol vieţile a mii de români. 


Deci... acum că v-am captat atenţia (trist dar adevărat...), haideţi să vorbim despre 


calitatea construcţiilor din Bucureşti.* 


1. Clădirile vechi 


Sunt mii de clădiri avariate de cutremurul din 1977, în special în centrul 
oraşului; 

Unele clădiri din cele menţionate mai sus au fost consolidate, altele nu; 

Există zvonuri despre eliminarea în anumite condiţii din listele primăriilor a 
”bulinei roşii” aplicată pe unele clădiri cu risc în caz de cutremur. Nu am 
dovezi pe această temă dar am auzit de nenumărate ori acest zvon în ultimii 12 
ani în care am activat în sectorul imobiliar din România; 

Consolidările costă mulţi bani! Majoritatea proprietarilor ezită să cheltuiască 
bani pentru consolidarea sau restaurarea proprietăţilor lor. Ciudat cum sunt 
"săraci lipiţi” când vine vorba de a-şi asuma responsabilităţi şi cum devin 
brusc bogaţi” în momentul în care negociază vânzarea sau închirierea 
proprietăţilor... 

Autorităţile evită să supere proprietarii. De ce să piardă voturi când de atâţia 
ani nu s-au schimbat prea multe şi merge şi-aşa...? 

Sunt 101% că toţi sunt acoperiţi de hârtii pentru cazurile în care apare vreo 
problemă. Sunt la fel de sigur însă că mulţi îşi vor pierde viaţa în pofida 
hârtiilor care vor pasa responsabilitatea de la unii la alţii... 

Hotnews a publicat o analiză excelentă ce conţine o hartă a proprietăţilor cu 


bulină roşie şi cred că toată lumea ar trebui s-o studieze cu atenţie. 


Clădirile noi 


În primii ani ai blogului meu (2008 — 2011), articolul care a atras cel mai mare 


număr de cititori, comentarii şi desigur înjurături a fost cel în care explicam de 

ce este periculos să creezi o piaţă imobiliară în care noile apartamente erau 
vândute cu 500 € /m2; 


Vedem zeci de proiecte dezvoltate într-o anarhie completă ce au apărut ca 
ciupercile după ploaie în Bucureşti în ultimii 5 ani; 

Desigur că toate au aprobările necesare şi că toate sunt în legalitate.... 

Preţul mic de vânzare mă fac însă să-mi pun întrebări referitoare la calitatea 
construcţiilor; 

Acum 2 ani au apărut ştiri despre un apartament ce părea să 
"explodeze”... Puţini au băgat de seamă însă; 

Acest tip de apartamente este destinat cumpărătorilor ce cumpără doar în baza 
prețului scăzut al unei proprietăţi şi care cumpără sperând că nu vor avea 
probleme. Dacă li s-ar oferi o proprietate în apropiere cu un preţ cu 10% mai 
mare dar cu toate garanţiile referitoare la siguranţa construcţiei, majoritatea ar 
ignora pur şi simplu oferta. 

Aceeaşi poveste când vine vorba de nesfârşita ofertă de vile (de fapt simple 
case botezate aşa...) ridicate în ultimii ani, din nou, fără vreun plan.Prea 
puţini cumpărători au fost atenţi la structura de rezistenţă a 
clădirilor, majoritatea pentru a economisi nişte bani. Oare câţi bani 
valorează siguranţa lor şi a copiilor lor? 

Neoficial, oamenii vorbesc despre o cantitate mai mică de oţel folosită în 
structurile de rezistență. Finisajele unei clădiri sunt vizibile în vreme ce 
calitatea structurii nu... 

Țineţi cont însă că nici pentru cele de mai sus nu am dovezi şi acestea 


reprezintă ce-mi spune experienţa mea în această piaţă. 


Un cutremur în miez de noapte 


Paulo Coelho spunea că atunci "când îţi doreşti ceva cu adevărat, tot universul 


conspiră pentru îndeplinirea visului tău.” Să depăşim însă acest moment de tip 


"wishful thinking” şi să revenim cu picioarele pe pământ. Vorbim totuşi de vieţile 


unor oameni ce vor fi în pericol în cazul în care un cutremur mai mare se va abate 


asupra noastră. Mai ales dacă acest cutremur va fi în miez de noapte... 


Dacă acest scenariu se va întâmpla, numărul victimelor de la Clubul Colectiv va părea 


insignifiant în comparaţie cu sute sau chiar mii de victime rezultate dintr-o astfel de 

catastrofă. Atâta vreme cât spitalele din Bucureşti şi-au atins limitele Vinerea trecută, 


nu vreau să mă gândesc ce se va întâmpla într-o situaţie mai serioasă. 


Soluţie: Începeţi ACUM controale (independente şi profesioniste) 


"Vina este a Guvernului și a autorităţilor... cei de acolo primesc mită şi ne 


riscă vieţile 

Nu, nu ştim încă sigur acest lucru. În plus, cu ce ne va ajuta să dăm 


vina pe autorităţi după care să ne întoarcem liniștiți la TV pentru nesfârşitele 


Breaking News-uri? Cum ne va rezolva asta problema? 


Eu propun altceva: 


Guvernul ar trebui să creeze un fond special pentru a controla în mod real 
calitatea construcţiilor. O altă soluţia ar fi ca proprietarii să cotizeze anual o 
sumă de 3 — 5 € pentru acest scop; 

Desigur, controalele trebuie făcute de persoane autorizate independente 
pentru că, deşi nu avem în acest moment dovezi că autorităţile sunt de vină, 
atâta vreme cât avizele şi aprobările au depins de autorităţi, ar fi anormal 
acum ca tot aceştia să-şi controleze activitatea din trecut. Vreţi să punem pariu 
de pe-acum referitor la câte autorizaţii vor fi găsite în neregulă? 

Ar trebui să avem o licitaţie internaţională pentru a găsi autorităţi de control 
cu standarde din cele mai înalte; 

Am putea folosi criterii de control din alte ţări dezvoltate pe care să le ajustăm 


la realităţile româneşti; 


Dacă vorbim de clădirile vechi, putem începe din centru şi verificând pe fiecare 
stradă 15 — 20% din proprietăţi, consolidate sau nu; 

Pentru clădirile noi ar trebui să fie verificate în special clădirile 
construite în ultimii 10 ani (perioada în care constructorul este 
responsabil pentru orice probleme apărute la construcţie). Există 5 
zone ce trebuie verificate: Centru, Nord, Vest, Est şi (în special) 


zona de Sud; 


Proprietăţile identificate ca periculoase ar trebui să primească o perioadă de 


graţie de 3 — 5 ani în care să fie consolidate. Dacă proprietarii nu dispun de 

fonduri, aceştia ar trebui ajutaţi cu credite (cu garanţii similare celor din 
programul Prima Casă) sau ar trebui să poată vinde unui proprietar care să 
poată consolida proprietatea şi care să-şi asume această obligaţie; 

Mulţi cred că pot face ce doresc cu proprietatea lor şi că este dreptul lor ce 
trebuie respectat aşa cum este în orice ţară civilizată... Din păcate însă, o 
proprietate implică şi responsabilităţi și dacă veţi verifica în ţările 
civilizate pe care le admirăm, veţi constata că proprietarii trebuie 
să se asigure că proprietăţile lor nu reprezintă un pericol pentru 


public, direct sau indirect; 


Ar fi de mare ajutor crearea unui standard foarte înalt de construcţie pentru ca 
dezvoltatorii serioşi să-l folosească şi cumpărătorii să ştie că preţul puţin mai 
mare al proprietăţii se datorează unui standard înalt de calitate; 

Aş sugera de asemenea ca firme independente să verifice fiecare nouă clădire 
înainte de a fi livrată pentru a elimina suspiciunile că funcţionarii publici nu-şi 
fac datoria cu trebuie (aşa cum sunt auditorii contabili de exemplu); 

Totodată, cu riscul de a dezamăgi o mare parte din oameni, insist pentru 
implementarea de penalităţi consistente pentru cei care nu-şi 
asigură proprietatea pentru toate riscurile majore. Nu mai putem lăsa 
pe fiecare să facă ce crede el că-i bine şi liderii societăţii sunt obligaţi să 
protejeze oamenii chiar şi împotriva dorinţei lor! 

Avem mare nevoie de campanii publice de informare! Foarte puţini oameni 
ştiu ce trebuie să facă în cazul unui cutremur. 

P.S. Nu este o problemă legală întrucât deja avem una din cele mai stricte 
legislații din lume în construcţii. Este doar o problemă de mentalitate, 


implementare şi control. 


"Deci totul este greşit? Ar trebui să intrăm în panică?” 


Nu! Marea majoritate a clădirilor sunt sigure pentru locuitori și deci nu 


trebuie să intrăm în panică. Avem însă nevoie de acţiuni pentru ca 


cetăţenii să fie protejaţi, aşa cum se întâmplă în fiecare societate. 


Vom alege să pretindem că problema nu există şi să ne comportăm ca 


struţii băgându-ne capul în nisip? Dacă da, nu ar trebui să ne supere sau 

să ne surprindă rezultatele unui eventual cutremur care ne va prinde 
complet nepregătit! 

2020: Obligaţii / oportunităţi 

Începând cu anul 2020 toate proprietăţile vor trebui să fie construite în acord cu 
înalte standarde de protecţie a mediului ce va asigura un consum mic de energie (vom 
vorbi în viitor mai mult pe această temă). Ce-ar fi dacă am crea un plan pentru 5 ani 
pentru a combina obligaţiile cu oportunitatea de a verifica starea curentă a 
construcţiilor deja existente? Cu siguranţă ar rezolva o mare parte din probleme şi ar 


evita inutilele pierderi de vieți. 


Vom învăţa ceva de la tragedia din Clubul Colectiv sau doar ne vom 
plânge. vom înjura pe cine credem noi că este de vină şi ne vom continua 


vieţile ignorând potenţialul pericol ce ne pândeşte? 


* Ştiu, cunosc mentalitatea unora care cred că un bun consultant imobiliar nu ar 
trebui să spună clienţilor adevărul despre problemele proprietăţilor şi că este alegerea 
clientului dacă să cumpere sau nu... Dacă asta înseamnă să fii un bun profesionist, 


atunci vă rog să mă consideraţi un mare neprofesionist. 

Liniştiţi-vă, România nu va intra în colaps! 


Nu confundați o ţară cu politicienii ei 


— "Totul este blocat... Toţi investitorii mi-au spus să opresc totul şi să aştept să vedem 
ce se va întâmpla.” 
— "Este absolut normal! Trebuie să aşteptăm câteva zile pentru a vedea în ce direcţie 
ne vom îndrepta...” 
— "Nu, nu... Unii din ei spun că-şi vor anula proiectele şi vor pleca dintr-o ţară atât de 
coruptă.” 
— "Şi cine anume aruncă toate aceste acuzaţii?” 
— "Noi, românii! Tu nu eşti la curent cu ce spune lumea? Ţara asta pare cea mai rea 
din lume...” 
— "Cu tot respectul dar mă îndoiesc că ai idee ce înseamnă "cea mai coruptă ţară din 
lume”... Crezi tu că toţi aceşti investitori vor pleca abandonând proiecte deja începute 
doar pentru că românii au o părere critică despre ţara lor?” 
— "Desigur! Avem o ţară de nimic cu politicieni hoţi... Ne merităm soarta!” 
— ”Permite-mi să nu fiu de acord cu tine! În primul rând, când vorbim despre 
afaceri, lasă deoparte, te rog, populismul şi mesajele transmise de 
posturile TV. Apoi... Nu toţi politicienii sunt hoţi...” 
— "Dar sunt hoţi şi se comportă ca nişte lipitori ce sug sângele ţării...” 
— "Din nou... Nu toţi politicienii sunt hoţi şi nu toţi au intenţii rele... Cunosc personal 
oameni care fac tot posibilul chiar şi într-un mediu în care sunt înconjurați de 
incompetenţi. Admit că sunt o minoritate, dar totuşi... ” 

"Dacă lumea te-ar auzi spunând aceste lucruri, cu siguranţă ai fi 
bătut...” 


— "Aşa cum spunea un mare general al Greciei Antice, bate-mă, dar ascultă ce am de 


spus!” 

— "Oamenii aceştia ne-au furat ţara şi de aceea, investitorii vor pleca 
acum...” 

— "Faci o greşeală fundamentală: confunzi ţara cu politicienii săi... Desigur 
că majoritatea politicienilor sunt de o calitate foarte slabă şi sunt de acord că există 
foarte multe probleme serioase, dar nu uita că România are o populaţie de peste 20 


de milioane de cetăţeni...” 

— "Dar aceştia fură de rup!” 

— "Unii dintre ei da, dar nici DNA-ul nu stă degeaba şi zeci, chiar sute dintre ei dau 
socoteală în faţa justiţiei!” 

— "Zeci sau sute? Glumeşti? Sunt mult mai mulţi cei care fură...” 

— "Atunci cei de la DNA vor avea multă treabă în perioada următoare! Nu te lăsa 
manipulat...” 

— "Atunci ce se va întâmpla cu acele investiţii?” 

— ”Un investitor serios nu avansează, încetineşte sau se opreşte pur şi 
simplu în baza unor sentimente de moment... Dacă tu alegi să judeci o 
situaţie prin prisma emoţiilor de moment nu înseamnă că toată lumea va 
face acelaşi lucru! ” 

— "Deci crezi că nu vor pleca?” 

— "Poate te voi dezamăgi, dar nu, nu cred că vor pleca....” 

— "Deci lucrurile nu sunt chiar atât de rele?” 

— "Într-o economie cu cea mai mare rată de creştere a PIB-ului din Europa, pot 
apărea multe probleme. Aceasta rămâne însă una din cele mai sănătoase şi cu una din 
cele mai rapide creşteri. Există excedent în economie chiar şi după toate reducerile de 
taxe aplicate în ultima perioadă.” 

— "Dar oamenii sunt în stradă... Guvernul a demisionat!” 

— *Gândeşte-te că tot ce se întâmplă acum pregăteşte România pentru un 
viitor și mai bun, un viitor în care politicienii vor deveni mai responsabili 
pentru că vor trebui să răspundă în faţa oamenilor care i-au ales şi care 
acum îşi exprimă făţiş nemulţumirea. Această ţară va crește mai repede 
decât crezi dacă oamenii îşi vor păstra spiritul critic şi vor avea aşteptări 
de la cei care-i reprezintă.” 

— "Dar investitorii mei au spus...” 

— "Vom avea în curând un nou Guvern sau alegeri anticipate. Niciuna din aceste 
opţiuni nu au cum să sperie un investitor... Aceştia doar vor aştepta câteva 
săptămâni. Ar fi într-adevăr o problemă dacă ar veni un Guvern care să adopte 
măsuri populiste cum ar fi de exemplu dublarea salariilor... Mă îndoiesc însă că o să 
se întâmple asta.” 


— "Eu rămân însă pesimist...” 

— "Mă bucur să aud acest lucru! Sper că vei fi la fel şi peste o lună şi că vei 
continua să ceri doar ce-i mai bun pentru tine şi pentru ţara ta şi că vei 
refuza să accepţi vreun compromis!” 

— "De ce crezi asta?” 

— "Tu alegi, votezi şi accepţi. Iar când votezi îţi sugerez să alegi să-ţi foloseşti mintea 
şi să eviţi să te laşi condus de sentimente sau să asculţi de cei care-ţi promit marea cu 
sarea. Ştii că nu există soluţii miraculoase...” 

— "Vom vedea...” 

— "Desigur, vom trăi şi vom vedea... Şi o vom face împreună cu investitori noi ce vor 


veni cu siguranţă să investească într-o ţară care creşte în continuare.” 

Aventuri 

“DI. Einstein”, parfumul etern şi 3 negări 
În primul rând asigurăm o investiţie, apoi căutăm profiturile ... 


Când investim într-un proiect/afacere/proprietate, ar trebui să ne asigurăm în primul 


rând că nu pierdem capitalul, apoi să căutăm profiturile. Altfel ... 


Secretara mea m-a chemat: "Următoarea dvs. întâlnire a sosit”. Chiar înainte să intru 
în sala de conferinţă, am putut simţi un parfum puternic. Am intrat şi am observat o 
femeie care se uita la fotografiile vechi cu oraşe din România şi Grecia care erau pe 
pereţi. Era o zi de marţi, în jurul prânzului, dar ea era îmbrăcată de parcă tocmai 
părăsise clubul. Mirosul ei îmi amintea de ceva... Bărbatul se bucură privindu-i 
spatele, îmbrăcată în hainele ei strâmte, era in jurul vârstei de 40 de ani, puteai să-i 
faci o poză şi să o pui alături de cuvântul ”plictisit”. Era îmbrăcat în haine scumpe, 
purtând un ceas şi mai scump. I-am salutat, ea s-a întors pe scaunul ei în timp ce el 


începu să se joace cu cheile maşinii lui, una extrem de rară şi scumpă. ... 


Proiect fotovoltaic în căutare de partener sau investitor 

"Epoca de aur” a pieţei fotovoltaice din România a durat mai puţin de 3 ani. Dacă 
cineva ar vrea să evalueze proiecte autorizate care au apărut spre vânzare, le-ar 
împărţi în 3”ere”: Cele mai multe proiecte din prima eră au fost dezvoltate greşit. 
Documente lipseau, proprietarii nu ştiau prea mult, inginerii făceau greşeli, avocaţii 
emiteau rapoarte greşite controalelor legale (Legal Due Diligence). Situaţia s-a 
îmbunătăţit în a doua ”eră”, când 20-40% din proiecte au devenit acceptabile, pe 
când în a treia şi ultima, mai mult de 75% din proiecte au fost în mod corect 
dezvoltate şi autorizate. Într-o piaţă care a absorbit aproape 1,5 miliarde de euro într- 
un interval de timp atât de scurt, a 2-a şi a 3-a ere au fost cele care au permis 
investitorilor să cumpere licenţe şi să construiască. Domnul din fața mea îmi prezenta 
un proiect care în mod clar aparţinea de prima "eră”. Era amplasat în centrul 
României iar construcţia a început. "Îmi doresc un partener pentru panouri şi 
invertoare, eu fac restul”. Într-adevăr, el a făcut totul, dar în felul său, aşa cum ştia el 
despre toate ... L-am întrebat care era profesia lui, dar n-am înţeles răspunsul. "Eu 


ochesc oportunităţi ” ... 

“Eu ştiu mai bine” 

— “De ce costă atât de mult pământul?” 

— “Cu atât l-am cumpărat, care-i problema?” 

— “Ai plătit de 12 ori mai mult decât costă un pământ pentru un proiect fotovoltaic” 

— “Ştiu ce fac, în viitor ar putea avea o valoare la fel ca o proprietate” 

— “Dar acest gen de proiecte folosesc pământ care nu este scump” 

— “Eu ştiu mai bine, continuă” 

— “Cine construieşte gardul, structura şi organizează şantierul de construcţii?” 

— “O companie, de ce?” 

— “Au experienţă? Aţi primit garanţii?” 

— “Ei au fost cei mai ieftini şi îl cunosc pe proprietar, suntem buni prieteni” 

— “Dar costul este mare, ca şi cum aţi aduce o companie de top din Germania cu 
oameni de acolo ca să şi construiască .... în plus companiile trebuie să vă dea garanţii 


pentru calitatea şi execuţia lor, în fiecare pas ...” 


Începea să devină supărat şi îmi privi mâinile şi gâtul, căutând un semn al bogăției ... 
— “Prietenul meu nu m-ar trăda, eu ştiu mai bine, asta nu-i treaba dumneavoastră” 

— “Vă pun întrebările pe care orice investitor vi le-ar pune” 

— “... Ce tip de panouri aţi ales pentru construcţia ta?” 

— “Nu contează, punem ce vrem” 

— “Autorizaţia de construcţie şi contractul de conectare descrie şi tipul de panouri” 

— “Ce, credeţi că nu ştiu despre asta? Bineînţeles că ştiu, lăsaţi-mă să-mi sun 


proiectantul”. 


Proiectantul spunea că alesese un tip de panouri care erau învechite şi avea să fie 
nevoie să modifice documentele sau să plătească mult mai mult, astfel încât să le 
găsească undeva pe această planetă ... 

— “Aveţi vreo idee ce va face investitorul cu certificatele verzi? Unde le va vinde? 

— “Ştiu, nu este greu, le vom vinde în piaţă” 

— “Ar putea fi dificil în viitorul apropiat, deoarece investitorii vor solicita contracte pe 
lungă durată, serioase şi profitabile, semnate de o companie credibilă, un off-taker” 

— “Ştiu, ştiu, am vorbit cu nişte companii” 


A, “Si?” 


3 

— “Vom vedea. În cel mai rău caz, de ce este aşa dificil? Plătim 2 tipi, le dăm o cameră 
şi un calculator şi obţinem licenţa ca să vindem noi înşine” 

— “Garanţia este de 500.000 Euro iar dacă aceşti oameni nu ştiu, aţi putea pierde 
chiar mai mult...” 


— “Eu ştiu mai bine, voi lua calculatoare speciale, am vorbit cu nişte prieteni”... 


“Dacă au bani, vin şi investesc. Atât de simplu este” 

Parfumul doamnei era foarte deranjant, în timp ce bărbatul îşi verifica telefonul lui 
extrem de scump, ca să-mi arate că era destul de supărat ... 

— “De ce îmi puneţi întrebările astea? Nu sunteţi profesionist. Am vorbit şi cu alţii, au 
luat documentele şi-mi vor găsi un investitor” 

— “Şi ei n-au întrebat absolut nimic?” 

— “Au spus că investitorul trebuie să întrebe aceste lucruri” 

— “Şi cum au de gând să prezinte ceva despre care ei nu ştiu nimic” 

— “Cunosc eu toate răspunsurile, este destul” 

— “Dar eu nu lucrez aşa...” 

S-a ridicat şi i-a spus doamnei că vor pleca... 

— “Dacă au bani, vor veni şi vor investi. Atât de uşor. Dacă nu au bani, investitorii vor 
pune întrebări”. 

Abia a dat mâna cu mine şi a părăsit biroul. Femeia lui şi-a deschis gura şi mi-a spus 
într-o română cu un puternic accent moldovean: "vă rugăm să ne trimiteţi un email 


cu întrebările dumneavoastră şi ce documente aveţi nevoie şi vom vedea”. 


"Einstein român” şi parfumul etern... 

— “Cine a fost el?” mă întrebă fratele meu Grigoris când am intrat în biroul lui, în 
drum spre al meu 

— “Einstein Român”, i-am răspuns. “Crede că ştie totul despre orice subiect” 

— “În Grecia sunt milioane ca el” 

— “Şi aici. Păcat că a plătit mult mai mulţi bani decât ar fi trebuit şi nu are habar 
despre acest subiect deloc.” 

— “Să vedem dacă-l putem proteja, dacă vrea să asculte. Ce-i cu acest miros? Nu 


contează, avem un nou email de la prietenul nostru din Sofia, Bulgaria ...” 

— “Corect! Bulgaria! Probabil acest parfum este un parfum ieftin de 
trandafiri din Bulgaria! Ca cele legendare de care râdeam noi ... în 
Grecia, în anii 80! “Un bătrân merge la doctor. “Domnule, aţi vizitat 


Bulgaria?” “Da, când am fost tânăr. De ce?” “Pot să miros c-aţi fost”. 


O vizită revelatoare la faţa locului... 

Recunosc că nu am vizitat toate proiectele de construcţie pe care le vindeam. Îmi era 
imposibil să călătoresc în toată România, în absolute fiecare sătuleţ etc. Totuşi, 
încercam să verific orice proiect sau locaţie care era aproape de traseul meu. De aceea 
l-am rugat pe "Dl. Einstein” să viziteze construcţia sa, atunci când trebuia să închei o 


tranzacţie în Transilvania. "Du-te, ei încă lucrează, vei fi impresionat” ... 


Am aterizat pe cel mai apropiat aeroport, îmi rezervasem deja o maşină şi m-am decis 
să mă opresc, în drumul meu spre alt oraş. Era în jurul orei 10 dimineaţa când am 


ajuns la construcţie, noroc cu GPS-ul şi bunătatea sătenilor. 


Atunci când te duci pe un şantier în care un proiect fotovoltaic este în curs de 
construcţie, te aştepţi să vezi echipamente, oameni lucrând, un inginer sau un expert 
care să se asigure că totul este construit în baza unui design, planuri, etc. Ei bine, aici 
chiar nu era vorba despre aşa ceva ... un bătrân stătea pe un scaun de plastic în 
faţa unei ”uși”. Studia atent textul scris pe o sticlă de plastic de bere. Am 
observat că era destul de educat, în apropriere fiind câteva alte sticle 


goale. 


Am vorbit cu el, dar nu m-a băgat în seamă. Am observat stâlpii din jur, un gard pe 
jumătate construit şi 3 lucrători mâncând ceva. M-am îndreptat spre ei şi le-am spus 
că vreau sa vorbesc cu cineva care răspunde de acel loc. "Este în oraş, să cumpere 
lucruri”, îmi răspunde unul din ei. Nu era un mare iubitor de educaţie, avea o sticlă 


mică de bere în mână, nu într-una mare de plastic. 


"Când ajunge aici?” au ridicat din umeri ... (acest lucru e normal, această întrebare nu 
făcea parte din interesul lor, dacă aş fi întrebat "care este mărimea sutienului Biancăi 
Drăguşanu”?” sigur aş fi primit un răspuns clar) 


— “Puteţi să-mi daţi numărul lui să-l sun?” Nu-l ştiau ... M-am întors la "apărător"... 

— “Bună din nou. Persoana care răspunde de acest loc ... unde este? Pot vorbi cu el? 
Aveţi numărul lui?” 

— “Nu ştiu dacă am dreptul să vi-l dau, trebuie să-mi întreb şeful prima dată” 

— “Bine, întreabă-l şi spune-i şi de berea pe care o bei. Va fi bucuros să afle” 

A renunţat şi a “scuipat” numărul... 

— “Bună, sunt Ilias Papageorgiadis, am vorbit cu proprietarul construcţiei şi am venit 
să pun nişte întrebări ...” 

— “Da, da, întrebaţi” 

— “Cum instalaţi stâlpii? Aveţi echipament special? N-am văzut nici un marcaj ca să-i 
plasați unde ar trebui” 

— “Despre ce vorbiţi? Eu le arăt unde să sape iar ei execută” 

— “Şi le-aţi arătat pe baza ...” 

— “După cum cred şi după cum mi-a spus şeful meu” 

— “Aţi pregătit pământul înainte? Pentru ca stâlpii să stea bine?”... Am continuat cu 
mai multe întrebări ca să îmi dau seama că el construia ceva bazat pe norme ... 

— “Nu ştiu cine sunteţi şi ce sunt lucrurile astea. Eu fac ce mi-a spus șeful meu să fac. 


Nu mai am timp, vorbiţi cu el, pa”. 


Prima negare 

Proiectul său a fost construit fără nici un control, materialele erau din cea mai 
proastă calitate, pământul a fost cumpărat la un preţ de 12 ori mai mare decât unul 
normal, costul conectării a fost scandalos de mare ... Astfel că prima ofertă pe care am 
găsit-o pentru proiectul proprietarului a fost să fie re-evaluat totul de la început, 
păstrând toate lucrările care erau acceptabile şi să fie înlocuit restul. Apoi proiectul ar 
fi construit în conformitate cu standardele, cu garanţii etc. Şi-ar fi obţinut banii plus 


un profit de 500.000 Euro, de îndată ce proiectul era comandat. 


Bineînţeles că răspunsul lui includea faptul că ştia ... 

— “Cunosc acest fel de oferte, dar aceasta este o prostie. V-am spus cât de mult vreau, 
atât am calculat eu şi acesta este profitul pe care vreau sa-l obţin din acest proiect” 

— “N-ar fi mai bine mai întâi să vă asiguraţi că nu veţi pierde bani? Aveţi un proiect 
fără nici un standard, nu aveţi bani să continuaţi şi riscaţi să vă expire licenţa” 


— “Este o chestiune de mândrie, eu ştiu mai bine” 

A doua negare 

Au trecut mai multe luni. "Dl. Einstein” era gata să vândă proiectul dar în final 
Controlul Juridic sau Tehnic (Due Diligence) a împiedicat această afacerea. De 
asemenea nu am mai insistat, până când un investitor m-a întrebat despre un proiect 
care era din aceeaşi zonă de ţară. I-am sugerat să se întâlnească în mod direct, 
avertizându-l pe investitor despre riscurile proiectului ... Pe partea stângă a mesei, 
investitorul şi avocatul lui. Deja acumulase mai multe proiecte, dar voia şi mai multe, 
astfel că erau în biroul meu întâlnindu-se cu proprietari de proiecte toată ziua. Pe 
partea dreaptă, "Dl. Einstein” şi doamna. "Ilia, ei sunt bulgari?” mi-a scris 
investitorul. 

“Ascultaţi, acesta este un proiect excelent şi nu intenţionez să vi-l dau 
dumneavoastră, unui străin, ca să câştigaţi bani pe munca mea. Vreau un profit 
corect” 

— “Bine, construiţi-l, livraţi-mi-l şi vă plătesc preţul pe care-l cereţi” 

— “Bine. Îmi veţi da banii să construiesc ...” 

— “În acest caz devenim parteneri şi nu puteţi obţine aceeaşi ofertă” 

— “Atunci ce propuneţi?” 

— “Încep de la zero, rezolv toate problemele, construiesc şi comisionez proiectul. 
Garantez pentru dumneavoastră 200.000 Euro profit iar dacă bugetul meu rămâne la 
nivelul aşteptat fără surprize, vă mai plătesc încă 100.000 Euro” 

"Dl. Einstein” s-a ridicat şi a ţipat la mine: "Niciodată să nu mă mai faceţi să-mi pierd 
timpul cu oameni ca aceştia! Nu sunt aici pentru ca străinii să-mi fure banii” A mai 
adăugat câteva cuvinte ”frumoase” şi a părăsit încăperea. Investitorul şi avocatul său 


nu l-au putut uita deloc întreaga zi. Mirosul... 


A treia negare 

Trecuse mai mult de un an şi piaţa era deja în ultima fază. Proprietarii de proiecte 
erau disperaţi să-şi vândă licenţele, oameni care cereau 150.000 Euro/MW erau gata 
să vândă pentru 50.000, deoarece investitorii se retrăgeau. 

"Dl. Einstein” dispăruse. Recunosc că nu l-am mai căutat nici eu, până când într-o zi 
a sunat el... 

— “Bună” 

— “Bună” 


— “Vă mai amintiţi de mine?” 

— “Cum aş putea să vă uit vreodată? Cum merg treburile? Aţi vândut proiectul? L-aţi 
construit dumneavoastră înşivă?” 

— “Nu, încă sunt deschis la propuneri. Nişte afurisiţi de străini mi-au promis 
finanţare, dar în final nu s-a întâmplat nimic” 

— “Nu vă plac propunerile mele, sunt prea realistice pentru stilul dumneavoastră” 

— "De data aceasta îmi vor plăcea, doar găsiţi-mi unul” 

Într-o săptămână am revenit cu un telefon: 

-"Cineva este gata să preia proiectul dumneavoastră şi să vă plătească atât cât aţi 
investit până acum” 

— “Cât este profitul?” 

— “Nimic” 

— “Atunci de ce să vând?” 

— “Ca să nu pierdeţi banii pe care i-aţi plătit deja” 

— “Nu vând fără profit. Am citit aici undeva, un American spunea, Warren...” 

— “Warren Buffet, da” 


— “Vezi? Eu ştiu” 


Când investim, nu jucăm jocuri de noroc... 

O investiţie nu este un joc de noroc. Investeşti pe baza unor reguli şi 
prima dintre ele este să încerci să-ţi asiguri capitalul înainte de a vorbi 
despre profituri. Dacă rişti capitalul, atunci te aştepţi la profituri corelate 
cu gradul de risc pe care ţi-l asumi. Totuşi, fiecare investiţie ar trebui să 
aibă o “strategie de ieşire” şi o decizie de "oprire a pierderii” gata să fie 
activată, deoarece viaţa este plină de surprize, chiar şi Warren Buffet ar 
confirma acest lucru. 

Sute de proiecte fotovoltaice au fost construite în România dar "Dl. Einstein” nu a 
reuşit ca proiectul său să fie unul dintre acestea. Deoarece calitatea construcţiei a fost 
extrem de scăzută, câteva ierni cu zăpadă şi ploi abundente au cauzat serioase daune 
lucrărilor efectuate, până când cazul a fost abandonat. Am auzit despre "Dl. Einstein” 
că a fost "omul din faţă” al altor oameni, toţi căutând să facă rost de "bani obţinuţi 
uşor”. Ei au auzit că investind în sectorul de energie regenerabilă poţi obţine acest 
lucru. L-am mai întâlnit odată, din coincidenţă pe stradă. Mi-a spus ca a ştiut de la 


început că proiectul său va rămâne nefinalizat. 

L-am crezut şi sunt sigur că el întotdeauna va şti tot. De fapt, înţelepciunea lui este 


eternă ... ca şi parfumul femeii de lângă el ... 

Dl. „Gât de Aur”, un „Bentley” fals 


şi o fabrică pe dealul lui Dracula 


„Un alt client care vrea să cumpere o proprietate industrială importantă? Ce s-a 
întâmplat?” Mă aflu în România, anul 2004, după luni de zile în care nu aveam nicio 
cerere pentru proiecte industriale importante în afara Bucureştiului. Şi, dintr-o dată, 
apar două! Colegele mele se pregăteau să mă omoare, având în vedere că hârtiile 
primite de la proprietari erau... nişte porcării. Aveam multă muncă în plus, înainte de 
a decide dacă o proprietate era potrivită pentru ceea ce căutam. „Domnule Ilias, vă 
place să vă complicaţi viaţa”, mi-a spus una dintre ele. „Nu numai pe-a mea, când 


trebuie să lucrăm pentru clienţii noştri, ci şi pe a voastră!”, i-am răspuns... 


„Salvarea” mea: Domnul „Gât de Aur” 

În ziua de astăzi, totul este de vânzare. Dar aveţi idee cât de dificil este să identifici 5 
proprietăţi serioase? După ce am respins 25, 30 de cazuri, am rămas cu 3 oferte 
interesante, pe care le-am verificat şi le-am pregătit pentru unul dintre cei doi clienţi. 
Acesta urma să vină peste două zile, împreună cu echipa lui de specialişti. În vreme ce 
mă întrebam unde aş mai fi putut căuta, îmi sună telefonul: „Domnule Ilias, este 
cineva aici care spune că deţine exact proprietatea de care avem noi nevoie”. Mi-am 
părăsit biroul şi, aproape fugind, m-am îndreptat spre una dintre sălile de 
conferinţă... Eram destul de entuziasmat, dar m-am calmat imediat. Colega mea îmi 
prezintă un domn simpatic... James Bond a trebuit să lupte cu „Degete de 
Aur”(„Goldfinger”), în anii 60, iar eu mă găseam faţă în faţă cu un nou colaborator: 
„Gât de Aur” (sau „Mână de Aur”). Nu s-a ridicat să dea mâna cu mine, presupun că 
cele 4, 5 lanţuri de aur (care se iveau de sub cămaşa descheiată) erau suficient de 
grele pentru a-l reţine de la prea multe mişcări. Înalt, peste 1.80 metri, păr tuns scurt, 
genul „soldat american”, cu hainele destul de murdare, dar purtând un întreg arsenal 


de... bijuterii. „Eu sunt salvarea ta!”, a stabilit el regulile discuţiei. 


„Am ce îţi trebuie. Dacă eşti serios, fii rapid şi ia” 
„Pardon!”, am exclamat eu. „Nu auzi? Colega ta mi-a spus că vrei să cumperi o 
proprietate, iar eu o am pe cea care îţi trebuie.” „Avem nevoie de o suprafaţă extinsă, 


potrivită pentru construirea unei fabrici noi, de la zero. Mai avem nevoie de utilităţi, 

aprobări etc.” „Relaxează-te, relaxează-te!”, a scăzut el tonul vocii (probabil, utilizând 
o veche tehnică secretă de hipnotizare). „i-am spus că am proprietatea perfectă”, a 
repetat şi a luat o bucată de hârtie. Pablo Picasso nu ar fi avut de ce să se teamă... 
Desena chiar mai rău decât mine! „Aceasta este noua şosea. Aceasta este intersecţia. 


Acesta este terenul nostru. Aici avem utilităţile.” 


„De ce nu are terenul tău deschidere la stradă, care este cu câţiva metri mai în spate?” 
„Are, are, o să vezi. Am crezut că ai ochi de expert, nu poţi vedea imaginea de 
ansamblu?”, a spus iarăşi cu o voce blândă. M-a privit într-un fel pe care presupun că 
îl considera dominant, mişcându-şi sprâncenele şi închizând parţial ochii. „Am mai 
văzut asta undeva”, mă gândeam eu. „Care este preţul?” „Aurul nu are preţ. Dacă ai la 
dispoziţie o proprietate de aur, pur-şi-simplu o iei. Dacă nu ai bani, stai acasă şi te 
uiţi la televizor.” Încercam să aflu mai multe, dar nu am primit decât garanţii verbale 
că toate lucrurile sunt aşa cum ne dorim noi să fie. Apoi a oprit discuţia, aşa cum 
orice „macho” ar fi făcut: „Am ceea ce ai nevoie. Dacă eşti serios, fii rapid şi ia-o”. „Nu 
sugerăm proprietăţi clienţilor doar așa. Voi veni să o văd înainte de a mă întâlni cu 


clientul.” 


„Nu o fac pentru bani, sunt un om de afaceri” 

Discuţia noastră s-a încheiat cu jurăminte reciproce... Eu voi face călătoria şi voi 
vedea proprietatea, în vreme ce el ne va trimite toate documentele pe care i le-am 
cerut (şi colega mea i-a înmânat lista). S-a ridicat şi s-a îndreptat spre uşă. Milioanele 
de tranzacţii pe care a spus că le-a finalizat, plus... kilogramele de aur pe care le purta 
şi tupeul înnăscut pe care multe dintre „legendele” din lumea afacerilor îl au (aşa cum 
probabil citise el în „Libertatea” sau în „Cancan”) îl epuizaseră. Mergea ca şi cum ar fi 
fost extrem de plictisit. Înainte de a pleca, m-a privit ameninţător în ochi şi mi-a 
spus: „Nu o fac pentru bani, sunt un om de afaceri înnăscut. Mai bine nu mi-aş pierde 
timpul, dacă nu garantezi că ai banii”. „Singurele garanţii în viaţă sunt moartea şi a 
doua venire a lui Iisus Hristos, dar dacă propri-etatea este ceea ce căutăm, vom face 


tot ce ne stă în putere pen-tru a încheia afacerea.” 


Colega mea zâmbea: „Chiar te vei întâlni cu el?” „De ce nu? Voi merge să prezint 


clienţilor celelalte 3 proprietăţi pe care le avem. Înainte ca aceştia să sosească, o voi 

vedea şi pe aceasta; dacă are toate documentele cu el şi e ceea ce trebuie, îi voi 


informa.” „Pe hârtie terenul arată bine.” „Vom vedea şi cum arată în realitate. 


„La doar 5 minute de mers cu maşina” 

M-am uitat în jurul meu prin piaţa centrală a unui oraş de provincie. Atât de mulţi 
oameni o traversau, unii dintre ei întorcând capul după „nebunul îmbrăcat în costum 
şi cravată pe canicula asta”. Am zâmbit şi m-am uitat la ceas: 11:30, exact ora la care 
trebuia să aibă loc întâlnirea mea. Nu a trebuit să aştept prea mult. „Gât de Aur” a 
apărut repede, făcându-mi semn să mă urc în maşină. Conducea un Crysler 300 


destul de vechi, care nu fusese spălat în interior prea recent. 


Era cu încă un domn, aghiotantul lui neoficial. Înalt cam de 1,60 m, arata în vârstă de 
45 de ani (însă eram sigur ca nu are atâţia ani), ochii obosiţi, îmbrăcat în blugi şi 
tricou. Ocupa locul din spate, gata să îndeplinească orice dorinţă a şefului său, de la 
ţigări şi cafea pana la „misiuni periculoase”, aşa cum el însuşi mi-a spus, făcându-mi 
cu ochiul. Am încercat să mi-l imaginez ca fiind Jason Bourne, în Bourne Identity, 
dar Mat Damon i-a luat locul instantaneu. „Suntem departe?” „Nuuu, un drum de 


câteva minute cu maşina, nu mai mult de 5 minute de aici...” 


Un „Bentley” fals 

Puteţi ghici cu uşurinţă ca 5 minute au fost suficiente doar pentru a ieşi din traficul 
din centru. Cu cât trecea timpul, realizam că e ceva care nu se potriveşte în acest 
scenariu. „Îmi pare rău, dar mă uit la maşina aceasta de câteva minute bune. Este 
cumva un Bentley? Văd aici pe volan semnul Bentley, dar am identificat un Chrysler 


» 


300... 


A început să râdă: „Ai privire de şoim, eşti primul care şi-a dat seama de acest lucru! 
Bravo, sunt impresionat”. „Dar este evident”. „Nu, nu este. Nimeni de aici nu îşi dă 
seama de diferenţă”. „Şi de ce ai făcut-o?” „Ştii ce se întâmplă când spun unei fete să 
meargă la o plimbare cu Bentley-ul meu? Se topeşte precum îngheţata. Este arma 
supremă!” „Buuun!”, i-am răspuns şi m-am cufundat în gândurile mele: după poşete 
false, ochelari, haine, pantofi şi Dumnezeu mai ştie ce, mergem să vizionez o 


proprietate într-un Bentley fals. Norocul meu! 

„Locaţia centrală, de vârf” 

Îmi spusese că voi fi surprins să văd cât de aproape este situat terenul faţă de orice 
punct de reper. Am condus prin spatele unei fabrici. „Am ajuns?” „Aproape.” Am mai 
mers încă câţiva kilometri prin noroi, după care am ajuns la un şantier. Era un drum 
nou, încă în construcţie. O maşină pe un drum pietruit lasă în urmă foarte mult praf. 
„Gât de Aur” îi cunoştea pe toţi cei de acolo şi a vrut să îmi dovedească acest lucru. 
Astfel că, după ce am mai mers un minut, am oprit în apropierea unor muncitori şi el 
a deschis geamul pentru a-i saluta. Nu m-am plâns, mi-am acceptat soarta. Un val de 
praf a invadat maşina, iar eu am savurat momentul, în vreme ce vedeam cum 


costumul meu îşi schimba culoarea. 


Am mai mers alţi câţiva kilometri, iar atmosfera din maşină era un amestec de aer 
slab împrospătat şi praf, mult praf. Îmi povestea despre importantele conexiuni pe 
care le are în mediul politic. Am ajuns la ceea ce urma să devină o intersecţie; de aici 
începea un alt drum de piatră. Am făcut stânga şi am mai mers câţiva kilometri. În 
cele din urmă, am ajuns la destinaţie. Am deschis portiera şi am sărit afară, încercând 
să respir aer proaspăt. În partea stânga se întindea o zonă agricolă plană. În dreapta, 
un deal destul de înalt, cu o înclinaţie de 50 de grade. M-am intors cu spatele la deal 
şi am spus: „Bun, haide să vorbim acum despre proprietate...” 

„Unde te uiţi? Terenul este în spatele tău!” „Lasă prostiile, bună glumă.” „Nu, vorbesc 
serios, terenul este în spatele tău. ” M-am întors. „Dar, ăsta e un deal.” „Şi ce dacă?” 
„Acum ar trebui să construim fabrica pe un deal? Ai mai văzut aşa ceva în viaţa ta?” 
„Nu, dar cu siguranţă trebuie să fie multe. Dar nu fii supărat. Priveşte cât este de 
frumos”. A luat schiţa proprietăţii şi a încercat să îmi arate limitele proprietăţii. 
Speram să fie un coşmar din care mă voi trezi. 

„Este o locaţie centrală, de vârf?”, l-am întrebat eu. „De ce? Ştii ce va fi aici la 
terminarea construcţiilor?” „Presupun că un drum de ţară. Nu este nimic în jurul 
nostru pe o rază de mai mulţi kilometri. M-am uitat la ceas. Trecuseră exact 55 de 
minute. „M-ai adus aici, irosind o oră doar pentru a-mi arăta singurul deal dintr-o 
zonă agricolă plană?” „Da, dar are o locaţie strategică.” „Da, dacă Dracula s-ar 
întoarce din morţi, i-ar fi plăcut să îşi construiască aici castelul. Este o locaţie 
excelentă pentru a monitoriza întreaga zonă. Dar noi ne dorim să construim o fabrică. 


Nici măcar nu putem ajunge în vârf cu maşina.” „Dacă vrei să faci afaceri serioase 

trebuie să ai bani. Clienţii tăi au bani gheaţă sau ne pierdem timpul? Dacă au, îşi 
cumpără un Hammer şi sunt convins că vor putea urca până în vârf. M-am uitat la 


reclame, merge oriunde, chiar şi pe Dealul lui Dracula, dacă aşa vrei să îi spui.” 


„Te las să te întorci pe jos” 

Eram foarte supărat. „Unde sunt utilităţile? Mi-ai spus că are toate utilităţile.” „Da, le 
poate avea pe toate. Dacă le aduci, nimeni nu te va opri să faci asta. Ştii cât este de 
dificil să ţi se permită să aduci utilităţile? Dar, bineînţeles că noi vom garanta acest 
lucru.” Chiar vroiam să plec. „Să mergem”. „Ce? Nu vorbim despre preţ?” „Care preţ? 
Preţul cui? Pentru Dealului lui Dracula, vrei să spui?” „Deci nu eşti serios! Ai venit 
aici să îmi iroseşti timpul! Poate chiar să furi informaţia! Grec giret! Vrei să îţi spun 
numele proprietarului, pentru ca tu să lucrezi pe la spatele meu! Nu ai niciun client!” 
S-a prefăcut că vrea să mă lovească, dar servitorul lui l-a oprit imediat (presupun că 
exersau mişcarea de ceva vreme, au jucat perfect). Nu m-am mişcat şi nici nu am 
răspuns. 

„Bine, bine, nu mă bat cu tine” a fost el generos, o dată în plus... „Tu pierzi, eu eram 
pregătit să negociez cu tine. Dar, te las aici, noi plecăm, iar tu te poţi întoarce pe jos.” 
„Păcat, pentru că vroiam să te mai întreb câte ceva despre conexiunile tale din 
domeniul politic. Cum eu nu pot găsi clienţi pentru această proprietate, am putea face 
nişte tranzacţii pe segmentul energetic, în care sunt de asemenea implicat.” 
„Bineînţeles, vino. Glumeam, ce, m-ai crezut?” La întoarcere, am auzit toate 


scenariile posibile despre români importanţi şi puternici. 


Clienţii mei nu au fost suficient de vizionari 

M-am relaxat făcând un duş la hotel, înainte de sosirea clienţilor mei: „Slavă 
Domnului că am alte trei cazuri serioase.” Le-au verificat amănunţit, iar în 
următoarele două săptămâni şi-au exprimat interesul în scris. Procedura de verificare 
a documentelor proprietăţilor nu a durat prea mult. În octombrie s-a semnat 
contractul final. Nu au fost totuşi suficient de vizionari pentru a-şi imagina fabrica lor 


construită pe un deal (şi nu orice deal, ci „Dealul lui Dracula”). 


Dragul „Gât de Aur” a încetat colaborarea cu mine, după ce a început să mă înjure 


atunci când am îndrăznit să îl întreb dacă un proiect pe care mi-l propusese avea 

autorizaţie pentru legarea la reţea. Sunt sigur că va supraviețui, ştie cum să o facă. Şi, 


din păcate, sunt atâţia gata să îl creadă... 


Imobiliare - Analize 

Cea mai sănătoasă piaţă imobiliară pe care o are 


România din 1990. Avantajele şi provocările ce urmează 


2007 

— "Salut Ilias! Ce mai faci?” (un bancher important la telefon) 

— "Sunt bine, mulţumesc! Dumneavoastră ce mai faceţi?” 

— "Am aici pe cineva care tocmai a transferat 2 milioane de Euro la noi. Banii 

au ajuns ieri şi domnul a ajuns azi dar pleacă poimâine. Ar dori cu acei bani să 

cumpere ceva azi sau mâine. Ai cumva o bună oportunitate pentru dânsul?” 

— "În ce sector?” 

— "Domnul spune că oriunde ar fi profitabil pentru dânsul.” 

— "Doreşte să şi încheie tranzacţia astăzi sau mâine sau doar doreşte să caute 

ceva?” 

— "Să semneze actele...” 

— "În faţa unui notar?” 

— "Da, aceasta este singura modalitate.” 

— "Îmi pare rău dar nu-l pot ajuta...” 

— "Cel puţin întâlneşte-te cu acest domn!” 
M-am întâlnit cu acel domn care nu a înţeles de ce noi nu cumpărăm proprietăţi în 
acest fel. Până la urmă, un alt "profesionist” în domeniu i-a oferit ceea ce dorea şi i-a 
cheltuit banii. Acum domnul este supărat pe România şi susţine că a fost păcălit aici. 
Eu îi spun însă cu nu România trebuie blamată pentru că a avut încredere în primul 


mincinos ce i-a servit minciuna pe care dorea să o audă. 


2015 
— "Ştii... Mă aştept la o nouă bulă imobiliară în România...” 
— "Pe ce anume se bazează această aşteptare?” 
— "Sunt multe proiecte noi în construcţie...” 
— "Dar preţurile apartamentelor noi au o creştere modestă. Dacă apar noi 
proiecte este mai probabil să existe competiţie mai mare între vânzători decât 
să explodeze preţurile.” 


— "Prea mulţi investitori cumpără...” 

— "Prea mulţi investitori VERIFICĂ ofertele din piaţă, nu sunt aşa multe 
tranzacţii.” 

— "Dar investiţiile străine directe au crescut cu 40% anul acesta!” 

— "Este corect dar acestea sunt totuşi cu 60-70% mai mici decât în 2007 sau 
2008. Nu uita că în perioada 2004 — 2008, au intrat în România aproximativ 
40 de miliarde de Euro sub forma investiţiilor străine directe în vreme ce în 
perioada 2011 — 2015 au venit mai puţin de 10...” 

— "Băncile dau credite.” 

— "Doar celor eligibili cu criterii stricte impuse de BNR. Nu uita că în perioada 
2004 — 2008 zeci de bănci au deschis sau s-au extins în România şi acestea au 
dat credite de alte 40 de miliarde de Euro. Amândoi ştim că nu mai este cazul 
în ziua de azi.” 

— "Cum crezi... Eu rămân la ideea mea şi cred că piaţa va exploda.” 

— "Îţi spuneam la sfârşitul lui 2007 că piaţa va stagna sau se va duce în jos în 
2008 şi tu glumeai pe seama mea. Înţeleg că te-ai fript cu ciorbă şi acum ar 


trebui să sufli şi-n iaurt dar am impresia că nu ai auzit acest proverb.” 


Cea mai sănătoasă piaţă imobiliară din România ultimilor 25 de ani! 


Piaţa imobiliară din România a încetat să mai cadă în 2013 şi de atunci s-a consolidat 


şi a reînceput recuperarea, unele sectoare având chiar creşteri ale preţurilor. 


Observăm deci cea mai sănătoasă piaţă imobiliarei din România ultimilor 25 de ani şi 


aceasta se întâmplă pentru că: 


Am experimentat deja consecinţele bulei precedente şi majoritatea oamenilor 
sunt foarte precauţi (în special cumpărătorii finali); 

Banca Naţională a României controlează cu grijă evoluţia creditelor 
(în ciuda celor spuse de mai mulţi, eu rămân un susţinător al 
Guvernatorului Băncii Naţionale, Dl. Mugur Isărescu); 

Preţurile cresc dar nu cu mult şi nu în toate sectoarele, ci doar în baza cererii; 
97 — 99% din cei care investesc în piaţa imobiliară cumpără pentru 
un motiv: pentru a acoperi o nevoie (o locuinţă nouă), pentru a-şi 
investi banii în loc să-i ţină în bănci sau pentru a investi în proiecte 
mai mari dar cu criterii sănătoase (dezvoltarea unor proiecte). Nu 
mai vezi oameni care "cumpără ceva doar pentru că ştiu că 


preţurile vor creşte”; 

e Băncile nu mai finanţează ORICE proiect ci doar pe acelea selectate cu grijă; 

e În multe cazuri, jucătorii serioşi din piaţă au succes însă, chiar şi în această 
piaţă, există şi dezvoltatori sau proiecte care eșuează. Este un semn de sănătate 
însă...; 

e Interesul pentru proprietăţi este solid şi alimentat de multe motive obiective. 

Toate acestea sunt semne că piaţa imobiliară este în cea mai sănătoasă fază de la 


căderea comunismului în Decembrie 1989! 


Provocările următoare 

Totuşi nu toate problemele sunt rezolvate şi de fapt suntem departe de o situaţie 
perfectă. Suntem în ce mai bun moment din istoria post comunistă dar acum este 
timpul ca România să intre într-o fază nouă, mai matură. Sunt multe provocări 
înainte în special pentru că nu există o planificare serioasă pentru direcţia viitoare a 
pieţei. 

e Sunt puțini proprietarii care au toate documentele în regulă; 

e Mentalitatea unei mari părţi a societăţii este în continuare greşită 
pentru că încă nu există un respect real pentru cumpărători sau 
investitori; 

e Nivelul de expertiză al ”profesioniştilor” ce activează pe piaţă este similar cu 
cel al anului 2008 (în vreme ce mulţi profesionişti buni au părăsit domeniul, 
alţii rămaşi au mai învăţat şi au crescut nivelul de profesionalism); 

e Calitatea construcţiilor în unele proiecte sunt la limita legii (dacă 
nu chiar sub...) în vreme ce autorităţile nu fac ceea ce ar trebui să 
facă în această problemă serioasă; 

e Băncile încă au mii de proprietăţi în portofoliile lor, proprietăţi de care nu au 
reuşit să scape; 

e Nu există încă un cadru legal care să protejeze pe toţi participanţii din piaţă 
dar nici nu prea există o dorinţă reală a participanţilor pentru crearea acestui 


cadru legal. 


Să lăsăm deoparte sentimentele şi să vorbim serios despre 
o piaţă plină de potenţial 
Piaţa imobiliară din România este una foarte promițătoare! Nu promițătoare în 


sensul de acum 10 ani când oamenii se aşteptau să-şi dubleze sau chiar să-şi tripleze 

investiţia în doar câteva luni. Acum vorbim de o creştere sănătoasă și de un ciclu de 
creştere pozitivă de lungă durată. Acum vorbim mai mult despre randamente decente 
în vreme ce acceptăm că există riscul ca unele proprietăţi să piardă din valoare. Dacă 
zona în care este construită proprietatea nu are potenţial sau dacă acea proprietate a 
fost cumpărată fără a fi verificată bine, riscuri există. Avem deci multe provocări în 


față şi multe lucruri ce trebuie îmbunătăţite sau schimbate. 


Dacă sunteţi de acord, să lăsăm deoparte sentimentele (ştiţi că în această parte a 
lumii mulţi oameni sunt mult prea sentimentali chiar şi când discută probleme 
financiare...) şi haideţi să vorbim deschis despre piaţa imobiliară şi potenţialul 


acesteia. 


57 


Un avantaj al crizei imobiliare din perioada 2008 — 


2013: Cumpărătorii finali sunt mult mai prudenţi 


— "Pur şi simplu n-am ştiut, Ilias... am crezut atunci că viaţa era o joacă... 
salariile şi veniturile în general creşteau an după an, preţurile proprietăţilor 
creşteau de la o săptămână la alta... Nu realizam atunci ce înseamnă să 
cumperi o proprietate foarte scumpă sau să te înhami la un credit pe 30 de ani 
cu rate lunare foarte mari...” 

— "Eu aş mai adăuga însă că, dacă cineva îţi spunea atunci că urmai o strategie 
complet greşită, te supărai şi de obicei nu ascultai...” 

— "Corect! Dar ştii, pentru noi românii era atunci atât de uşor... nu mai puteam 
aştepta... Nu eram deloc pregătiţi pentru asta...” 

— "Se întâmplă în viaţă. O mare parte din societate s-a schimbat de atunci.” 

— "Într-adevăr! Acum mulţi ar refuza un credit care le-ar pune în pericol 
viitorul... Acum ştim cum este să simţi căderea de după creştere. Vezi tu, noi ca 
naţiune eram obişnuiţi să experimentăm doar dificultăţile vieţii după care am 
sărit direct în acest carusel incredibil de ameţitor. Astăzi înțelegem mai bine 


articolele tale despre ciclurile economiei.” 


Nu este deci o coincidenţă ca am intrat într-o nouă fază a afacerilor imobiliare, un 


ciclu pozitiv şi mult mai sănătos. Aceasta se întâmplă şi datorită faptului că mulţi 


participanţi din piaţă s-au maturizat. 


Cumpărătorii finali s-au schimbat 


Prietenul meu, un cunoscut şi respectat jurnalist, nu ar fi putut descrie mai bine noua 


abordare pe care clasa mijlocie din România a adoptat-o atunci când vine vorba de 


cumpărarea unei proprietăți. 


e De la abordarea "Azi îmi propun, mâine văd, poimâine sunt la notar să semnez 


actele” am trecut la ”Verific mai întâi, analizez şi voi încerca să mă limitez la 
posibilităţile mele financiare”; 

Mulţi cumpărători finali verifică acum zeci de proprietăţi înainte de a o alege 
pe cea potrivită pentru ei. Iată de ce aceştia pot face cea mai bună analiză de 


piaţă pentru că îţi vor putea transmite cu uşurinţă detalii despre fiecare proiect 

imobiliar sau despre lista apartamentelor vechi dintr-o zonă pe care le vor 
clasifica în acord cu perioada în care au fost construite; 

"Educaţi” acum de regulile impuse de Banca Naţională condusă de Dl. 
Isărescu, au abandonat speculaţiile şi mișcările agresive. (Insist aici că deciziile 
Dlui. Isărescu au ajutat clasa mijlocie să construiască noi principii când vine 


vorba de investiţii.) 


În 2006 — 2008 cererea pentru apartamente noi era speculativă: 


A 


Fonduri de investiţii rezervau clădiri întregi plătind un avans de 10% şi restul 
la finalizarea construcţiei; 

Băncile finanţau aproape orice proiect nou şi majoritatea investiţiilor 
speculative; 

Cumpărătorii finali cumpărau proprietăţi având ca unic criteriu visurile lor; 
Apetitul pentru risc al oamenilor creştea mult peste ceea ce-și puteau permite 
efectiv; 


Preţurile creşteau de la o lună la alta. 


In 2015 — 2018 cererea este reală, solidă şi se bazează pe argumente: 


Fondurile speculative nu mai sunt prezente în piaţă iar băncile nu mai 
finanţează chiar orice; 

Cumpărătorii finali achiziţionează acum ce consideră că-şi permit. După mai 
mulţi ani de criză aceştia au devenit mai conservatori; 

Băncile oferă credite imobiliare pentru locuinţe cu dobânzi la nivelul 
european; 

Mulţi oameni au strâns mai bani după ani de muncă şi pot cumpăra fără 
credit; 

Nu mai vezi oameni cu un venit net lunar de 2.000 € / familie care să caute 
proprietăţi de 300.000 — 500.000 €; 

Preţurile sunt destul de stabile şi atunci când cresc totuşi, se întâmplă datorită 
cererii mari dintr-o anumită zonă; 

Dobânzile la depozite sunt aproape o şi deci clasa mijlocie nu are alternative 


pentru a creşte valoarea veniturilor sau al economiilor; 

e Nevoile locative ale bucureştenilor sunt reale şi nu vor putea fi acoperite 
pentru cel puţin 20 de ani de acum înainte; 


e Salariile plătite sunt salarii post-criză iar "exagerările” sunt destul de rare. 


Combustibil pentru creșterea din anii următori 


Aşa cum spuneam zilele trecute, România este compusă din trei ţări diferite şi atunci 


când vorbim despre piaţă nu ne referim la întreaga societate. 


Sectorul rezidenţial din România va avea nişte ani viitori excelenți dacă desigur 
provocările viitoare nu vor crea probleme neaşteptate. Totuşi constatăm că avem o 
piață sănătoasă ce creşte puţin câte puţin în fiecare an şi care se bazează pe o cerere 


reală a unor oameni care acoperă nevoile reale ale familiilor lor. 


Aceasta este realitatea României de azi şi toţi indicatorii ne arată că România va 


continua să crească în anii următori (din diverse motive). 

5% TVA pentru proprietăţile de până în 450.000 lei: 


O decizie cu impact major pentru mulţi cumpărători 


90% dintre cetăţenii români sau străini ce cumpără proprietăţi în România 
achiziţionează proprietăţi cu o valoare mai mică de 90.000 €, ca să fiu mai precis, o 
valoare de sub 385.000 Lei (cca. 85.500 €). Motivul principal este că aceste 
proprietăţi au un TVA de doar 5%. În ultimii 5 ani întregul sector imobiliar din 
România s-a setat pe vânzarea acestui tip de proprietăţi şi dezvoltatorii, ştiind că 
majoritatea clienţilor vor evita proprietăţile la care se aplică TVA de 24%, au 


proiectat, construit şi vândut proprietăţi la care se aplică doar 5% TVA. 


O decizie cu impact major 

Foarte puţini oameni ce activează în sectorul afacerilor imobiliare au observat o 
măsură cu impact major ce a fost introdusă în noul Cod Fiscal ce va fi aplicat de la 1 
Ianuarie 2016. Printre multe alte schimbări (ce vor trebui de asemenea analizate), 
Parlamentul României a votat pentru majorarea limitei maxime a valorii 
proprietăţilor care vor avea aplicată o cotă de TVA de 5%, de la o1 Ianuarie, această 
limită fiind de 450.000 Lei (cca. 100.000 €). Proprietăţile ce depăşesc această limită 
vor avea în continuare TVA-ul standard care va scădea însă de la o1 Ianuarie de la 


24% la 20%. 


Aceasta este o decizie cu impact major şi o dovadă că deciziile politicienilor stabilesc 
direcţia şi ritmul în care piaţa evoluează. Aţi putea întreba desigur cum ar putea o 
schimbare atât de mică să aibă un impact atât de mare? 


Haideţi să vedem! 


Structura pieţei 
Conform statisticilor Imobiliare.ro ce sunt publicate din când în când în media, 
putem împărţi piaţa rezidenţială din România în 4 categorii: 
A. Proprietăţile din oraşele mai sărace ale României aflate în apropierea oraşelor 
mai prospere, unde preţul apartamentelor nu depăşeşte 700-750 € / m2; 
B. Proprietăţile din marile oraşe ale României sau cele din apropierea 


Bucureştiului, unde preţul apartamentelor nu depăşeşte 900-950 € / m2; 

C. 


D. 


Proprietăţile din Bucureşti sau din alte oraşe mari, unde preţul apartamentelor 
variază între 950-1.250 € / m2; 


Un număr relativ mic de proprietăţi vândute la un preţ mai mare. 


Până acum, limita de 385.000 Lei însemna: 


Opţiuni nelimitate pentru categoria A de mai sus. Excepţia este reprezentată 
de vilele cu suprafeţe mai mari de 170-200 m2 , dar în general piaţa s-a 
dezvoltat sub acest ”acoperiş”; 

Multe opţiuni pentru proprietăţile din categoria B. Poţi găsi apartamente cu 4 
camere care să coste mai puţin de 385.000 Lei în vreme ce în vile situaţia este 
similară cu cea de la categoria A; 

Proprietăţile cu 1, 2 sau 3 camere din oraşe erau opţiunile pentru categoria C. 1 
sau 2 camere peste tot şi 3 camere doar în zonele semi-centrale. 
Apartamentele cu 4 camere sunt destul de rare în ciuda faptului că nevoile 
populaţiei sunt în creştere. Soluţia găsită de dezvoltatori a fost să ofere 
apartamente cu 3 sau 4 camere dar cu suprafeţe mici; 

Parte din apartamentele cu 1 sau 2 camere din categoria D sunt vândute la un 
preţ sub 385.000 Lei în vreme ce restul apartamentelor cu 1-2 camere 
împreună cu cele cu 3 sau 4 camere depăşesc limita şi au ţintit clienţii cu o 
putere de cumpărare mai mare. 

Clasa mijlocie din România cumpără proprietăţi din primele 3 categorii în 
vreme ce a patra categorie se adresează celor care au la dispoziţie mai mulți 


bani. 


Adaugă 14.500 € la limita superioară a pieţei şi situaţia se schimbă! 


Cei 65.000 de Lei care vor fi adăugaţi limitei superioare de la 1 Ianuarie vor schimba 


complet structura menţionată puţin mai devreme. Aţi putea să gândiţi că 


dezvoltatorii doar vor creşte preţurile... Poate, dar dacă piaţa nu va accepta situaţia, 


acest gen de acţiuni iraționale vor fi "pedepsite”. În realitate, dacă staţi puţin să 


analizaţi, cei 14.500 € în plus înseamnă că: 


Puteţi adăuga mai mult spaţiu unui apartament şi cota de TVA să rămână tot 
5%; 
Clienţii ce doreau să cumpere suprafeţe mai mari dar erau limitați în opţiuni 


datorită cotei de TVA de 24% vor putea de acum să cumpere în acord cu 

dorinţele şi bugetul lor evitând costurile suplimentare cu un TVA (mult) mai 
mare; 

e Noi proiecte vor porni la drum cu opţiunea ofertei de 4 camere cu TVA redus; 

e Pentru prima oară, veţi putea găsi apartamente mai mari situate mai aproape 


de centrul localităţilor şi nu doar în afara inelului central. 


Într-o piaţă ca cea din România unde economia este destul de sănătoasă pentru a 
permite ca veniturile clasei mijlocii să fie în creștere (şi în viitor să facă mult mai 
vizibilă clasa de mijloc), cei cu o putere de consum mai mare vor avea mai multe 
opţiuni din care să aleagă pentru viitorul lor (securizarea unei locuinţe fiind o mare 


parte din viitorul fiecăruia). 


O decizie cu impact major 

În anii ce vin această modificare a cotei de TVA va fi un factor ce va schimba vieţile a 
mii de români oferindu-le calitate şi confort suplimentar. Aceştia vor putea accesa 
proprietăţi ce se mulează mai bine pe nevoile lor locative şi dispărând sentimentul că 


trebuie să plăteşti mai mult decât face pentru o cameră în plus. 


În vreme ce statisticile căutărilor pentru proprietăţi arată o creştere (şi 
desigur un interes crescând al pieţei) şi greșelile trecutului sunt evitate 
(dacă ne referim la finanţarea investiţiilor), modificarea pragului 
superior al limitei pentru aplicarea de TVA de 5% reprezintă un factor ce 


va schimba piaţa imobiliară din România în anii următori. 
Avem tendinţa şi dreptul de a blama politicienii pentru greşelile lor dar trebuie să 


admitem că în acest caz politicienii au luat decizia corectă, decizie ce va oferi beneficii 


multora dintre noi în viitor. 

Nopțile mele cu... Marius Locic 


Investiţiile în imobiliare niciodată nu sunt simple 


După ce am lăsat în Grecia cariera şi am ales să mă mut în România, am început 
practic de la zero. În afară de principiile şi know-how-ul meu, cea mai puternică armă 
pentru a răzbate în mediul de afaceri din România era să am un plan și să muncesc 
din greu. Din 2005 am locuit vreme de trei ani şi jumătate în centrul Bucureştiului, 
deasupra supermarketului Mega Image de pe Bulevardul Mihai Eminescu, foarte 
aproape de intersecţia cu Calea Moşilor. Acela a fost locul în care am început să-l 


“întâlnesc” noapte de noapte pe Marius Locic... 


În realitate l-am întâlnit în persoană o singură dată pentru câteva minute. Era în 
2006 şi nu cred că interacţiunea noastră a fost una bună dar pentru mai mult de doi 
ani am stat de vorbă” în fiecare seară. În faţa Mega Image-ului, despărţirea 
Bulevardelor Mihai Eminescu și Dacia creează un triunghi în care exista un mare 
panou publicitar electronic ce rula 3-4 reclame în buclă. Unul dintre acestea mi-a 
atras atenţia şi pot să spun că a devenit "favoritul” meu: reclama în care Marius Locic 


vindea apartamente în Cotroceni. 


”Locic construiește, banca plăteşte! Caută-mă!” 

Marius mi-a fost mereu ”loial”. Terminam întâlnirile undeva în jurul miezului nopţii 
şi când ajungeam acasă era mereu acolo în acelaşi videoclip vânzându-și clădirile. 
Cum ajungeam acasă, opream motorul maşinii şi obișnuiam să mă relaxez şi să aştept 
câteva minute cu ochii aţintiţi la marele ecran unde, după reclama unui ziar de 
scandal şi a altor produse fără mare importanţă, acesta apărea... plin de sine... 
pregătit să-şi salveze clienţii... Pentru cineva cu experienţă în marketing dar proaspăt 
venit în România, această reclamă era fun, fun, fun! 

Nu părăseam maşina fără să-l privesc pe Marius măcar o dată. Coboram apoi din 
maşină, îmi scoteam cravata şi-i spuneam "Noapte bună!”. Desigur, acesta nu mi-a 
răspuns vreodată preocupat să conducă spre Cotroceni... "Un cartier frumos” 


spunea... "Nu vrei şi tu un apartament aici?” Apărea apoi într-o scenă în care era 

ocupat să verifice calitatea construcţiei înainte de marele final... ”Locic construieşte, 
banca plăteşte! Caută-mă!” spunea Marius arătând cu degetul spre cameră. 
Totul era "floare la ureche”! Nu trebuia să plăteşti, să gândeşti sau să analizezi prea 


mult. Marius era acolo şi tot ce trebuia să faci era să te duci şi să semnezi actele... 


Este atât de uşor să investeşti într-o proprietate? 

Nu am urmărit de atunci suişurile şi coborâşurile lui Marius Locic, doar am citit ca şi 
voi din când în când prin presă despre el. Nu am făcut afaceri cu el şi în mintea mea a 
rămas acel "Marius, cel ce vindea apartamente în Cotroceni ca şi cum ar fi banane... 
doar vino şi serveşte-te, aşa simplu este”. Dar este oare atât de simplu să investeşti în 


proprietăți? 


Verifici mai multe aspecte când cumperi un televizor decât când cumperi 
un apartament 

Trăim într-o societate superficială în care mulţi oameni găsesc tot felul de scuze 
pentru a face lucruri fără să gândească. Înainte de criza din 2008 existau mii de 
investitori care cumpărau o proprietate fără a avea un plan sau un minim control. De 
multe ori mă gândeam dacă nu cumva aceştia petrec mai mult timp încercând să 
aleagă un model de televizor decât să cumpere un apartament, un teren sau un alt tip 
de proprietate. Pe mulţi aş putea să-i înţeleg întrucât: 

e Nu cunoşteau ce înseamnă o proprietate fiind prima oară când achiziţionau 
una; 

e S-au convins pe ei înşişi că nu au timp de investit în această investiţie; 

e S-au simţit bogaţi şi nu le-a păsat de detalii contând pe o creştere continuă şi 
stabilă a veniturilor lor în anii următori; 

e Au evitat să lucreze cu agenţi imobiliari profesionişti sau consultanţi 
imobiliari. Lucrând cu ”intermediari/taximetrişti” aceştia nu au avut lângă ei 
pe cineva care să le protejeze interesele şi să le ofere soluţii în privinţa 
problemelor cu care s-au confruntat; 

e Le-a fost teamă că preţurile vor creşte la infinit şi că vor rata o şansă; 

e Au imitat pur şi simplu ce făceau prietenii / familia / vecinii; 

e Erau siguri că ştiu absolut totul despre proprietăţi! (aşa cum desigur 


ştiau totul despre orice altceva). 

Un număr nesfârşit de prieteni sau persoane pe care le cunosc au cumpărat 
proprietăţi fără să le verifice minuţios şi întrucât piaţa continua să crească, au rămas 
cu impresia că au făcut ce trebuia. 

O mare parte din societatea română a fost pas cu pas hipnotizată de idea că afacerile 
imobiliare sunt simplu de făcut şi că investitorii ar petrece mult mai mult timp să 
identifice toate caracteristicile unui nou model de televizor pe care doresc să-l 
cumpere decât să analizeze detaliile proprietăţilor în care îşi investeau banii, viaţa şi 
viitorul. 

2015: Prea mulţi investitori continuă aceeaşi abordare superficială 

În vreme ce mulţi români şi străini au învăţat pe pielea lor despre cât de complicat 
este sectorul imobiliar, încă sunt prea mulţi cărora pur şi simplu pare să nu le pese. 
Continuă să "le ştie pe toate” în continuare şi investesc în baza unor factori mai mult 


emoţionali şi aproape deloc raţionali. 


Adevărul este că nu este nimic ușor într-o investiţie imobiliară: 

e Toate aspectele unei proprietăţi trebuie verificate*; 

e Zeci de detalii trebuie verificate încrucișat*: 

e Toate documentele legale trebuie controlate cu meticulozitate; 

e Un notar foarte bun trebuie să securizeze transferul proprietăţii (am scris 
foarte bun nu foarte ieftin...) 

e  Vânzătorul şi motivele pentru care vinde trebuie să fie identificate corect; 

e  Proiecţia financiară pentru viitor a investitorului trebuie asumată; 

e Un bun consultant imobiliar vă poate oferi servicii de calitate şi vă poate 
orienta corect către alegerea tipului de proprietate ajutându-vă să înţelegeţi 
potenţialul pentru viitor, cât de uşor veţi putea la rândul vostru să o revindeţi 
şi multe informaţii de care aveţi nevoie; 

e Relația cu banca are nevoie de mult mai multă atenţie decât majoritatea 
oamenilor oferă. 

Majoritatea eşecurilor de mâine se bazează pe deciziile luate astăzi fără 
prea multă cercetare. Sunteţi siguri că vă respectaţi pe voi, viaţa voastră, 
familia sau banii voştri înainte de a investi într-o proprietate, mai ales 


acum când se pare că a devenit iar ”o idee bună”? 

Incă mai credeţi în abordarea lui Marius Locic că ”...banca plăteşte! 


Caută-mă!”? Dacă da, fiţi pregătiţi pentru multe surprize neplăcute... 


O nouă problemă a afacerilor imobiliare şi 
consecinţele ei: Nu se mai emit autorizatii de 


construire sau alte documente de urbanism 


"Am intrat într-un birou în care nu demult lucrau mai mulţi funcţionari. Acum este 
doar o singură persoană şi aceasta refuză să semneze vreun document. Oricum este 
un scenariu pozitiv, ai cu cine să vorbeşti pentru că în alte sectoare găseşti numai 


biroul încuiat...” 


Aşa cum am analizat acum câţiva ani, piaţa imobiliară din România a atins în 2013 
cel mai scăzut nivel, scăderea oprindu-se în a doua parte a anului. Am simţit în 2014 
o consolidare şi apoi am observat o creştere. Ne-am înţeles anul acesta că lucrurile 
sunt diferite şi că preţurile au crescut doar pentru unele categorii de proprietăţi. Piaţa 
arată sănătoasă şi există potenţial dar se pare că o nouă problemă a apărut şi ne 
forţează să o luăm în seamă: în multe primării din România persoanele responsabile 
nu mai dau aprobări pentru autorizaţii de construcţie, nu mai aprobă dosarele de 
PUZ, etc. 


Cea mai mare campanie anti-corupţie din lumea modernă 

Acum aproape 10 ani cetăţenii României începeau să fie martorii unui proces de 
"restructurare socială” foarte interesant: reformarea justiţiei. Procurori tineri şi 
incoruptibili începeau să combată în mod real corupţia, în Justiţie şi în media 
apărând din ce în ce mai multe cazuri bine documentate şi susținute de probe solide. 
Lista ”clienţilor” Direcţiei Naţionale Anticorupţie a devenit din ce în ce mai mare şi a 
implicat nume din ce în ce mai sonore. În ultimii 5 ani sute de politicieni*, oameni de 
afaceri sau funcţionari publici fiind anchetați, judecaţi şi condamnaţi de Justiţie 


pentru ilegalităţile comise. 


Aceasta este cea mai mare campanie anti-corupţie a lumii moderne din ultimele 


decenii. Chiar dacă unii se plâng de ceea ce se întâmplă şi menţionează "posibile 

exagerări”, mesajul este că România a intrat într-o nouă etapă în care cetăţenii ei 
încep să vadă cum cei care comit ilegalităţi sunt pedepsiţi şi că nimeni nu este mai 


presus de lege. 


Efectul direct asupra *”micro-universul autorităţilor locale” 

Noi nu îi putem acuza de ilegalităţi pe cei care lucrează în autorităţile locale dar zi de 
zi media ne ţine la curent cu noi şi noi cazuri anchetate sau trimise în judecată. (Până 
la un verdict final al unei instanţe, prezumția de nevinovăție trebuie să prevaleze 
totuşi.) Această situaţie are însă efecte directe asupra activităţii de zi cu zi în primării 
sau în consiliile locale unde mulţi oameni din poziţii cheie a administraţiei locale (sau 
care aveau legături cu acestea) au fost arestaţi sau acuzaţi de ilegalităţi în legătură cu 
emiterea autorizaţiilor de construcţie, a dosarelor de PUZ, etc., ceea ce afectează 


serios piaţa imobiliară. 


Care este rezultatul acestei situaţii noi? 

1. Oficial, toţi funcţionarii publici rămaşi pe funcţii îşi fac datoria; 

2. În realitate majoritatea sunt prea speriaţi ca să-şi mai pună semnătura pe 
vreun document și această teamă amână acţiunea lor spre termenul maxim 
prevăzut de lege (sau chiar mai mult după cum se aude); 

3. Zeci de proiecte imobiliare nu mai primesc autorizaţii de construcţie sau nu au 
dosarul de PUZ aprobat, chiar dacă proprietarii insistă că au toate hârtiile în 
regulă; 

4. Neoficial se zvoneşte că se aşteaptă alegerile de anul viitor după care situaţia se 


va debloca. 


Efectele pe Piaţa Imobiliara sunt deja vizibile 
Pentru unii oameni acesta este doar un "joc de putere” dar pentru majoritate acest 
lucru schimbă regulile jocului. 

A. În primul rând, autorităţile locale pierd venituri importante, din bugetele 
lor. 

B. Terenurile care beneficiază de o autorizaţie de construcţie deja emisă au un 
avantaj major în ochii investitorilor, deoarece acestea pot fi construite imediat. 

C. Pe de altă parte, majoritatea proprietarilor de terenuri nu investesc în 


terenurile lor. Dacă este nevoie de un PUZ... vorbim despre 6-15 luni, în funcţie de 

oraş şi de complexitatea problemei. Autorizaţia de construcţie a fost in trecut mai 
uşor de obţinut, dar în această perioadă lucrurile sunt blocate. Deci, proprietarii 
terenurilor fără permise vor vedea preţurile lor stagnând, sau şi scăzând pentru o 
perioadă. De ce? Deoarece investitorii (cu bani reali, nu “papagali fără 1 leu in 
buzunar”) nu pot estima corect timpul de care au nevoie înainte de a începe 
construirea proiectului. 

D. Această problemă reală nu este bine-cunoscută pentru că 95% din agenţii 
imobiliari nu doresc să îşi dezamăgească proprietarii şi evită să le spună adevărul 
(aceasta este o problemă diferită, o problemă de mentalitate). 

E. Multe proprietăţi vor rămâne nevândute, cu proprietarii întrebându-—se de 
ce investitorii nu avansează, în timp ce investitorii se vor întreba de ce ar trebui să 
plătească un preţ mai mare cu riscul de a aştepta ani de zile. 

F. Există deci o posibilitate serioasă ca stocul de apartamente noi din unele 
zone sa fie vândut la preţuri mai mari (3 — 5% cel puţin). Cererea este solidă în timp 
ce lanţul de oferte este deja deteriorat şi concurenţa este redusă. 

G. Rezultatul: Într-o piaţă cu cerere în creştere, atunci când mulţi 
funcţionari publici nu semnează noile documente de urbanism, valoarea 
terenului stagnează sau pică (cu excepţia proiectelor permise) şi 


preţurile apartamentelor noi vor creşte în unele zone. 


Ce ar trebui să facem? Sa oprim campania anti-corupţie, astfel încât 


piaţa imobiliară să revină la normal? 


Nu, cu siguranţă nu. Restructurarea României este o procedură care oferă beneficii 
pentru noi toţi care trăim în România şi nu numai, acesta fiind o bază solidă pentru 
creştere în anii următori. Este foarte important să ştim că trăim într-un loc în care 


legile sunt puse în aplicare. 


În schimb, primarii se pot concentra mai mult pe această temă, pentru a crea noi 
echipe şi a găsi soluţii legale pentru evaluarea fiecărui proiect. Ne aşteptăm de la ei să 
îi respingă pe cei care nu respectă normele de urbanism ale zonei şi să acorde 
autorizaţii de construcţie sau alte aprobări pentru proiectele care sunt legale. În 
schimb, dacă autorităţile locale vor continua cu practica de administrare curentă prin 


care nu acţionează şi nu-şi asumă nimic, rezultatele vor fi resimţite de către 

toţi cetăţenii (prin lipsa de venituri) şi mai ales a celor care cumpără proprietăţi noi în 


oraşele lor (preţuri mai mari). 


* Nu fac parte din nici un partid politic, nu sunt implicat în politica românească și 
toate comentariile mele nu ascund mesaje ascunse sau sugestii în favoarea vreunui 


politician. Aici vorbim despre afaceri, atât. 


+ Colectiv modifică o parte a pieţei imobiliare din România 


— "Politicienii sunt hoţi! Parlamentul... partidele... Iohannis... Să dispară toţi!” 
— "Ce s-a întâmplat? De obicei nu-ţi pasă de politică. Te-a afectat şi pe tine tragedia 
de la Clubul Colectiv?” 

"Probabil va trebui să-mi închid restaurantul! Nu este în lista celor care 
funcţionează într-o proprietate cu bulină roşie dar autorităţile au început să verifice 
totul de la bun început... iar acum apare o lege care închide activităţile în clădirile 
neconsolidate...” 

— "Dar nu este nimic nou pentru tine. Ţi-am explicat toate aceste lucruri în 2010 când 
te-am consiliat pentru această achiziţie şi am insistat că tu ar trebui să iei în 
considerare consolidarea clădirii pentru a nu avea surprize. Atunci mi-ai promis că 
aşa vei face...” 

— "Dacă ai face tot ce-ţi cer autorităţile, cum ai mai face bani?” 

— "Nu vei reuşi să păstrezi banii făcuţi dacă nu respecţi legile şi pui vieţile 
oamenilor în pericol.” 

— "Şi acum ce să fac? De ce să plătesc eu aceşti bani? Este obligaţia statului...” 

— "Eu îţi sugerez să foloseşti această oportunitate! Îţi propun să investeşti în 
infrastructura ta, să închizi temporar restaurantul şi să rezolvi toate problemele pe 
care le ai prin consolidarea clădirii. După ce vei redeschide, spune clienţilor tăi că ai 
devenit mai sensibili după incendiul din Clubul Colectiv şi ai decis să-i protejezi.” 

— "Dar de ce ar trebui să investesc atâţia bani?” 

— "Investeşti în afacerea ta, prietene! Vei plăti de fapt ce trebuia să plăteşti în 2010, 
vei evita închiderea afacerii tale şi vei arăta tuturor că-ţi pasă.” 

— "Politicienii ăştia afurisiţi! Ar trebui executaţi...” 

— "Apropo, de ce nu-ţi asiguri locaţia? Te implor eu să o faci pentru a nu da 


faliment...” 

— "Consolidare... asigurare... Ce fel de afacere este aceasta?” 


"Una legală...” 


"Parcă nu mai trăim în România pe care o cunoşteam...” 

— ”Şi acesta este un lucru bun! Permite-mi să te-ntreb ceva: Într-o piaţă în care 
multe restaurante vor trebui să părăsească locaţiile curente ce au un grad 
ridicat de pericol, valoarea restaurantelor care vor rămâne în 
funcţiuneva creşte. Corect?” 

— ”... aşa ar trebui... Nu m-am gândit la acest aspect!” 

— ”Investind în proprietatea şi afacerea ta, nu numai că-ţi vei rezolva 
problemele, vei intra în legalitate şi-ţi vei respecta clienţii, dar îţi şi vei 


creşte valoarea proprietăţii!” 


Desfăşurarea de activităţi comerciale în clădiri periculoase va fi 
pedepsită 


După tragedia de la Clubul Colectiv, mulţi au început să vorbească despre efectele pe 


care le-ar avea un cutremur în Bucureşti. Dacă se întâmplă, așa cum explicam acum 


câteva săptămâni, rezultatele vor fi devastatoare. Mă aştept ca noul Guvern să ia 


măsuri serioase pentru a adresa această problemă dar măcar un prim pas important a 


fost făcut: clădirile cu grad de periculozitate mare ce se vor prăbuşi cel mai probabil 
în cazul unui cutremur major, nu mai pot găzdui activităţi comerciale şi deci nu vor 


mai pune în pericol vieţile a mii de oameni. Dar ce înseamnă acest lucru din punct de 


vedere al afacerilor imobiliare? 

e Multe spaţii comerciale din Bucureşti vor trebui să fie evacuate, în special 
acelea în care proprietarii vor refuza să acopere costurile pentru consolidarea 
acestora; 

e În unele zone retail, valoarea unor proprietăţi va creşte întrucât oferta va 
scădea şi cererea va rămâne; 

e Mulţi proprietari de spaţii din Centrul Vechi (dar şi de pe Bd. Magheru, Calea 
Victoriei, etc.) vor trebui să-şi reconsidere abordarea curentă şi să încerce să 
găsească soluţii (poate chiar împreună cu chiriaşii lor). Astfel o să vedem 
curând din ce în ce mai multe proprietăţi abandonate în aceste zone în timp ce 


preţul celor consolidate va creşte. 

Dar dacă nimic nu se va întâmpla aşa cum mulţi prezic? Atunci unele 
zone aflate pe principalele artere se vor devaloriza în vreme ce mall-urile 


şi spaţiile comerciale moderne vor câștiga și mai mult teren. 


Proprietăţile rezidenţiale / birouri 


Dacă luăm în considerare faptul că spre deosebire de anii trecuţi, cumpărătorii finali 


sunt acum mult mai precauţi, ne aşteptăm să vedem situaţii similare şi în sectorul 


rezidenţial unde multe apartamente aflate în clădiri periculoase vor pierde din 
valoare. Chiar dacă legea nu va forţa pe cineva să-şi părăsească proprietatea, este clar 
că majoritate a investitorilor va evita clădirile cu risc seismic ridicat. Adăugaţi de 
asemenea şi noile niveluri de taxe ce vor fi aplicate apartamentelor folosite în scop de 


afaceri şi veţi constata că multe proprietăţi vor rămâne goale în centrul Bucureştiului. 

Google şi trei motive: De ce piaţa imobiliară 
rezidenţială din România are potenţial 


Google: Românii doresc să-şi cumpere o casă 

Lumea noastră include 196 de ţări şi teritorii al căror număr este chiar mai mare. În 
fiecare an Google publică o hartă virtuală ce afişează cel mai căutat termen pentru 
fiecare ţară în parte. În raportul pentru anul 2014, în vreme ce în alte ţări principala 


grijă era costul unei vaci, a unei capre sau a unui BMW, România este una din cele 


două ţări unde oamenii caută cel mai mult pe internet o casă! 


Este destul de neobişnuit pentru o ţară pe care mulţi o consideră a fi încă în criză 
(mai ales de cetăţenii ei care iuuuuuubeeeeeesc să se plângă despre aproape orice). Îţi 
sugerez însă să întrebi pe cineva care lucrează într-una din firmele imobiliare de top 
şi vei afla că numărul de utilizatori a crescut de două, trei sau chiar patru ori (depinde 
pe cine întrebi) şi vei mai afla că nu numai interesul este puternic dar și că bugetul 


pentru proprietăţi a crescut. 


Avem deci cerere pentru proprietăţi. 
Dacă adăugaţi şi faptul că TVA-ul pentru apartamentele cu preţuri de până în 
101.000 de euro va scădea la doar 5% începând de anul viitor, este de aşteptat că 


apetitul şi bugetul să crească şi mai mult... 


Dl. Isărescu şi-a făcut bine treaba 
Dl. Mugur Isărescu, Guvernatorul Băncii Naţionale a României a implementat politici 
financiare ce au schimbat direcţia financiară a ţării şi putem spune că în 2015 
România se află într-o etapă cu: 
e Stabilitate bancară; 
e Rate ale dobânzilor foarte scăzute (dobânda de referinţă este stabilă la 1,75% şi 
poate fi comparată doar cu a economiilor foarte avansate); 
e Proceduri ce garantează că împrumuturile sunt acordate după criterii ce 
protejează şi investitorul (cel puţin în sectorul rezidenţial). Oamenii nu-şi mai 


pun în pericol existenţa împrumutând bani pe care să nu-i poată returna... 

e Rezerve bancare obligatorii şi alte obligaţii ale băncilor aflate la cel mai scăzut 
nivel de la începutul crizei; 
e Oferte ale băncilor ce pot fi chiar mai avantajoase decât cele din programul 


"Prima Casă”, un semn clar că piaţa este sănătoasă; 


e Imprumuturi în Euro la un nivel mai scăzut decât cele în Lei; 


e Cumpărători finali mult mai prudenţi decât în trecut. 


Avem deci stabilitate în sistemul bancar, criterii clare, o protecţie minimă pentru 


consumatori* şi clienţi precauţi. Piaţa imobiliară din România nu este perfectă dar 


este în cea mai sănătoasă etapă din ultimii 25 de ani! 


Băncile: DA pentru împrumuturile imobiliare, 

”sceptice” pentru finanţarea proiectelor rezidenţiale noi 

În vreme ce băncile sunt doritoare să ofere împrumuturi bancare pentru 
achiziţionarea de proprietăţi de către consumatorii finali, acestea rămân sceptice 
când vine vorba de finanţarea proiectelor rezidenţiale noi. Din 100 de dosare care 
ajung, la departamentele financiare pentru firme, mai puţin de 20% primesc 
aprobările necesare iar alte 20-30% rămân "în discuţie” pentru perioade de timp 
lungi sau nedeterminate. Restul sunt respinse pe diverse motive. Iată de ce avem mai 
multe discuţii şi planuri decât proiecte rezidenţiale implementate, în special cele 


mari. 


Există în paralel o piaţă de blocuri mici cu 10-25 de apartamente construite de un 
dezvoltator român sau străin ce nu accesează de obicei finanţări bancare ci 
construieşte cu propriile fonduri şi în multe cazuri, cu avansuri primite de la clienţii 
apartamentelor. Dacă vei verifica această piaţă vei constata că preţurile au crescut cu 
5 — 10% în mai multe zone sau că dezvoltatorii refuză să negocieze în baza cererii 
puternice pe care o au deja. (Între noi fie vorba, în această categorie găsim 
majoritatea investitorilor care oferă în prezent preţuri mai mari pentru terenuri de 


construcție.) 


Piaţa creşte deci fără un avânt dat de bănci şi asta înseamnă că nu vom avea în viitor 


vreo bulă imobiliară. 

Problema cu autorităţile şi autorizaţiile de construcţie 

În vreme ce piaţa şi-a revenit, investitorilor nu le-au ieşit chiar toate planurile. Chiar 
dacă au securizat de ceva vreme terenurile pentru construcţie, au pregătit un super- 
proiect, au obţinut aprobări de pre-finanţare şi au deja interesul potenţialilor clienţi, 


aceştia au o problemă cu care vor trebui să se descurce: majoritatea celor care 


lucrează în administraţiile publice (în special în primării) refuză sau amână cât de 


mult pot să mai semneze autorizaţii pentru proiectele imobiliare... Multe proiecte noi 
s-au blocat din această cauză în ultimele câteva luni. 


Potenţialul 
e Voi face deci un sumar: 
e Avem cerere; 
e Există finanţare pentru această cerere; 
e Avem însă limite în ce priveşte finanţarea sursei şi numărul de autorizaţii este 
restricţionat; 
e Nu vom avea deci zeci de mii de noi proprietăţi care să intre pe piaţă simultan 


în următorii ani. 


Din cele de mai sus trag concluzia că: 
e Avem o piaţă sănătoasă cu potenţial pentru anii ce vin; 


e Preţurile nu vor creşte ameţitor într-o perioadă scurtă de timp. 


Pe de altă parte preţurile vor creşte totuşi în unele zone dar creşterea se datorează 
raportului dintre cerere şi ofertă. Vom discuta săptămâna viitoare despre această 


problemă şi despre cele două direcţii ale pieţei imobiliare româneşti. 
* Stiu, sunt multe probleme în sectorul bancar şi aş putea chiar eu să mă plâng de 


mai multe probleme cu care m-am confruntat sau mă confrunt încă... Vorbim însă 


aici de imaginea de ansamblu. 

Un moment important în viaţa mea: 


Copa Cogeca 

În sfârşit, România în COPA COGECA: 


Plătim 1 euro, primim înapoi 100 — 1.000 


— “De ce fermierii români primesc doar 138 Euro / hectar /an? Chiar şi fermierii 
polonezi primesc 220”. 

— “Deoarece România nu a fost membră a Copa Cogepa atunci când subvenţiile au 
fost negociate, prin urmare n-am inclus ceva şi pentru ţara voastră în propunerea 


noastră către Comisia Europeană”. 


Răspunsul oficialului de la Copa Cogepa nu ne-a lăsat loc de comentarii. "Dacă 
doriţi să obţineţi ceva în urma negocierilor, mai întâi trebuie să vă 


prezentaţi la masa negocierilor”. 


Era joi, 24 septembrie şi eram in Bruxelles, la un cocktail după ce Copa Cogeca 
Praesidia (un fel de adunare generală) îşi alesese noul preşedinte, au dezbătut 
anumite probleme şi de asemenea au aprobat candidatura României să se alăture în 
calitate de membru. Împreună cu Preşedintele ProAgro, Emil Dumitru, eram în 
centrul atenţiei tuturor*. Secretarul nostru general Florentin Bercu a plecat, ca să 


prindă avionul (eram împreună prin Praesidia). 


Copa Cogeca: Putere, influenţă şi reprezentare 


Grup Dialog 
Producatorii xi Federatie Federatie f Civil tematic 


Asociatie 


Decizie 
europeană 


Romani nationala europeana cu decidentul 


european 


Pentru a se decide aproape orice în Comisia Europeană, structura acesteia include 
Grupuri de Dialog Social, unde reprezentanţii din toate sectoarele şi ţările (prin 
organele lor reprezentative) vin cu propunerile lor, dezbat şi în final convin asupra 


deciziilor, care sunt trimise mai târziu Comisiei. 

În sectorul agriculturii există 13 Grupuri de dialog social diferite. În total 


reprezentanţi participă la dezbateri. Copa şi Cogeca trimite 200, în timp ce celelalte 


67 (!) de organizaţii trimit 574. 


Locuri la Grupurile de Dialog Civi European 

Copa Cogeca reprezintă cam 37 de milioane de fermieri în Europa şi mai mult de 
10.000 cooperative. Figurile lor sunt la superlativ şi vocea este cea mai puternică din 
Bruxelles. Experții acesteia sunt considerați ca fiind printre cei mai buni de pe 
continentul nostru, poziţiile și rapoartele lor sunt puncte de referință. Vocea acesteia 
este întotdeauna luată în considerare iar influența ei este aplicată de directori 


experimentați. 


De aceea, oricine cunoaşte ce anume se întâmplă în Bruxelles 
întotdeauna a avut această întrebare: ”Dar cum se face că România nu 
este membră a Copa Cogeca? Sunteţi o ţară cu un sector agricol puternic, 
cum puteți să vă promovați interesele fără să faceți parte din instituția 


cea mai puternică? Cum puteți primi dacă nu sunteți acolo să cereți?” 

Plătim 1, primim înapoi 100 — 1.000 
— “Emil, dacă mă întrebi despre Biomasă şi Biogaz, pot să-ţi dau 100 de motive 
de ce trebuie să implementăm proiecte de BioEnergie în Romania, care sunt 
vitale pentru viitorul ţării. Ok, Copa Cogeca este o organizaţie foarte 
importantă. Dar de ce este vital pentru noi să aderăm acolo?” 
I-am adresat întrebarea aceasta lui Emil la ora 06.55. Şi-a terminat răspunsul către 
mine în jur de ora 10.00, când noi am ajuns în Bruxelles. În timp ce restul avionului 
dormea, eu aflam despre Copa Cogeca şi România. El îmi răspundea răbdător la 
întrebările mele fără sfârşit ... 
— “Va trebui să plătim sute de mii de euro cotizaţii de membru ...” 
— “Dar vom obţine zeci sau sute de milioane” 
— “Cum?” 
— “Când este vorba de o negociere privitore la bani la nivel de Euro, există trei 
poli principali: 
1. Comisia europeană (inclusiv vocea oamenilor) 
2. Guvernele şi negocierile lor 


3. Parlamentul European 


De obicei propunerea vine pe masă din partea Comisiei Europene, după ce s-a 
consultat cu diferitele grupuri de dialog social şi a auzit părerea experţilor. Apoi 
miniştrii vor decide şi în Parlament vor modifica şi vor vota. Comisia Europeană ia în 
considerare ceea ce spune fiecare voce legitimă, dar vocea lui Copa Cogeca este de 
departe cea mai puternică şi cu cea mai mare reputaţie. Aşadar, când Copa Cogeca 
vine cu o propunere, poţi vedea că aceasta este parte dintr-o propunere a Comisiei 
Europene, apoi este prezentată miniştrilor şi Parlamentului European etc. ...” 

-“ Deci trebuie să fim în Copa Cogeca pentru a ne promova 
interesele în această propunere” 
— “Da, altfel lăsăm ministrul Român sau Europarlamentarii 
României să lupte fără prea multe arme. Ei vor face tot ce le stă în 
putinţă, dar au auzit de multe ori că „Copa Cogeca nu menţionează 
deloc acest lucru”. Noi am pierdut miliarde din acest motiv” 


— “Deci dacă vom adera, câţi bani poate câştiga România?” 

— “Indirect, interesele României vor fi servite chiar mai bine, ţara 
noastră poate obţine zeci sau sute de milioane de Euro pe an, mai 
ales dacă suntem în Copa Cogeca de ceva timp, pentru a lucra 


eficient”. 


— “Deci trebuie să fim membri cu drepturi depline, cu numărul maxim posibil 
de voturi ...” 

— “... da. Fiecare ţară, pentru fiecare negociere, cere maximul pe care îl are 
nevoie. Apoi negociem până când rezultatul este să fim pe poziţia finală în 
Copa Cogeca. Ţări ca Germania, Franţa, Anglia, Italia, Spania şi Polonia au 12 
voturi iar vocea lor este foarte puternică. De asemenea, atunci când cineva vrea 
sprijinul lor pentru o problemă naţională specială, vor cere din nou sprijin lui 
pentru chestiunile lor naţionale proprii.Dacă România are drepturi 
depline şi 12 voturi, noi vom apăra interesele ţării într-o manieră 
foarte eficientă”. 

— “Avem destui experţi pentru a-i trimite pentru toate comisiile şi grupurile de 
dialog social?” 

— “Avem, dar nu vom trimite doar experţi ProAgro. Odată ce suntem introduşi, 
noi suntem "Echipa Naţională”. Vom invita toate instituţiile reprezentative să 
ne trimită experţi. În felul acesta vom promova interesele României mult mai 
bine, toate asociaţiile vor şti ce se întâmplă iar ministerul va avea informaţii 
din interior şi argumente pentru toate problemele. Acest lucru îl fac toate 
ţările”. 

-”Ar fi de asemenea excelent dacă am reuși să aducem experţi de 
top din Copa Cogeca în România, care să ne explice în mod direct 
prezentul şi viitorul unui sector. Am înţeles că ei au unii dintre cei 
mai buni experţi din Europa.” 

— “Exact. Imaginează-ţi ce important ar fi dacă am duce expertul pentru carne 
de porc, să zicem. Acesta va vorbi cu oamenii ministerului, cu toate autorităţile 
şi asociaţiile etc., cu companiile private şi proprietarii de ferme care vor să ştie. 
El va fi aici, să răspundă la toate întrebările şi să ne informeze, fără bariere. 
Putem să ne planificăm viitorul şi strategia, ca ţară şi companii, 
ştiind că se va întâmpla în Europa. În felul acesta, toţi românii 


câştigă”. 

-”Deci, alăturându-ne la Copa Cogeca, sute de mii de fermieri, 
cooperative şi companii vor primi informaţii şi bani, 100 — 1.000 
mai mult decât plătim cotizaţia de membru”. 


— “Da şi este pentru ROMANIA, nu ProAgro” 


— “Am înţeles, hai s-o facem”. 


Provocări... 

Era clar că exista un motiv serios pentru ca România să fie in Copa Cogeca. Dar 
lucrurile erau complicate ... atunci când consiliul de administraţie al ProAgro m-a 
împuternicit pe mine să-l însoțesc pe Preşedinte la Bruxelles ca să rezolv problema cu 
Copa Cogeca, am fost fericit şi onorat să fac acest lucru. În timp ce mă pregăteam 
pentru Bruxelles, am aflat că: 

e  ProAgro a fost în trecut, membru al Copa Cogeca. Am plătit doar serviciile 
lingvistice şi nu cotizaţiile de membru și am ”reuşit” să ne ridicăm la o datorie 
de 600.000 Euro în mai puţin de 2 ani 

e După această “realizare”, am fost suspendaţi (alţii spun că am fost scoşi afară) 

e Nu puteam să ne alăturăm la Copa Cogeca din nou, decât dacă plăteam în 
avans datoria de 600.000 de euro. Chiar şi aşa, nu era sigur, ceilalţi membri 
trebuiau să voteze. Până atunci, când o federaţie a fost într-o astfel de situaţie, 
aceasta nu a fost acceptată înapoi. 

e Locurile României pe grupuri şi toate drepturile nostre au fost 


distribuite celorlalţi membri. 

e Unele mass-media din Bucureşti au decis deja că nu am mai avea nici o şansă 


să ne alăturăm din nou la Copa Cogeca. 


La ora prânzului, când am stat împreună cu Emil şi Pekka Pesonen, Secretarul 
General al Copa Cogeca şi unul dintre cei mai influenţi şi experimentați oficiali 
europeni, timpul lui era limitat. Zâmbetul său era mai mult ca un avertisment iar 
ochii lui inteligenţi din spatele ochelarilor încercau să decidă dacă era ceva de 
discutat sau nu. 

— “Bine aţi venit, domnilor. Voi auzi nişte scuze, la fel ca în trecut?” 


— “Astăzi, domnule, veţi auzi nişte argumente şi soluţii.” 


România, nu ProAgro 

Ei bine, de data aceasta lucrurile erau diferite. Uitaţi de faptul că ”ProAgro încearcă 
să devină membru al Copa Cogeca, fără a avea fondurile ca să plătească 550.000+ 
Euro cotizaţia”. Acum era vorba de România... 

e Parlamentul României a votat în mod unanim pentru o lege nouă care permite 
Ministerului Agriculturii să plătească participarea fermierilor romani la 
instituţiile reprezentative ale Europei. (De obicei, ne plângem de politicienii 
noştri, dar în acest caz au acţionat prudent, astfel că vor plăti doar când o 
Instituţie Europeană este membră a Dialogului social al Comisiei Europene) 

e Condiția suspensivă este ca o instituţie românească să fie deja membră a unei 
instituţii Europene 

e Pentru 2015 există o sumă pentru trimestrul 4 al anului, în timp ce 


informaţiile noastre cuprind faptul că banii pentru 2016 sunt securizaţi. 


Cu votul Parlamentului şi sprijinul Guvernului, puteam juca o carte..... 
Am folosit mai multe ”arme”: avantajele României şi o mulţime de alte mici sau mari 
fapte care ne-au îngăduit să ne construim poziţia, rezumată într-o frază: "Acum 


România este pregătită”. 


Discursul României în Copa Cogeca Praesidia 
După o discuţie ”tensionată” cu Pekka Pesonen, am găsit soluţia optimă pentru ca 
România să devină membru al Copa Cogeca acum, dar să plătim banii imediat ce vor 


fi achitaţi de Ministerul Agriculturii. Am rezolvat problemele din trecut şi ne-am 

securizat poziţia ca membru cu drepturi depline. De fapt România va avea acelaşi 


număr de voturi ca Germania, Franţa, Anglia, Italia, Spania şi Polonia! 


"Totuşi ţara voastră trebuie să fie prezentată în timpul Praesidia. Se vor ridica multe 
întrebări din cauza trecutului vostru, în timp ce nu voi putea garanta că membri 


noştri vor vota pentru ca România să ni se alăture”. Nu putea fi mai clar de atât ... 


Am ajuns la clădirea Copa Cogeca şi în timp ce ne îndreptam spre locul de întâlnire al 
Praesedia, discutam şi ne pregăteam discursul. Cineva care şi-a dat seama că suntem 
din România a venit la noi, ştia trecutul nostru ... 

"Sunteţi din România ... veţi vorbi astăzi, aşa cum am înţeles, da?” 

— “Corect” 

— “Vă sugerez următoarea strategie. Ar trebui să le spuneţi că nu a 

fost vina voastră că nu aţi plătit, pur si simplu nu aţi avut banii, nu 

aţi făcut acest lucru intenţionat, noi toţi ştim că România este 

săracă, ar trebui să existe o excepţie...” 

"România este bogată, domnule. Mulţumim pentru sfat” 

— “Dar...” 

— “Aş prefera să mor în acest moment, decât să spun aceste lucruri. 


Multumesc” 


Încăperea era plină cu 140 de preşedinţi şi reprezentanţi ai instituţiilor naţionale din 
toată Europa, reprezentând sute de miliarde de euro ... discursul României în 
Praesidia din Copa Cogeca a fost unul de succes, dacă luăm în 
considerare că nu s-a pus nici o întrebare şi am fost votaţi din nou să 


aderăm. 


(Lucrând împreună cu Emil și Florentin, am avut onoarea să prezint 
situaţia pe care am pregătit-o, în numele lui ProAgro și al României. 
Acesta este cu certitudine unul dintre cele mai importante momente ale 


vieţii mele). 

Apoi au urmat fotografii şi toţi ne-am îndreptat spre cocktali pentru a sărbători 


alegerea noului Preşedinte al Copa Cogeca (deja noi am mers la el şi am discutat 


despre România). 


Aluzii la nume ... 
— “Româââââania, da.... Ei bine... pe cine cunosc eu din România? Dl. 
Botanoiu... este încă secretar de stat?” 
— “Da... şi este unul foarte bun” a comentat Emil ... 


— “Ştiu, duce faimă bună aici în Bruxelles...” 


— “În România aveţi pe cineva ... Bac...” 

— “DI. Baciu, Preşedintele Lapar” 

— “Da, da. L-am întâlnit acum ceva timp. Cum l-aţi descrie?” 

— “Am o foarte bună părere, avem întotdeauna ceva de învăţat de la cineva cu 
asemenea experienţă”, am replicat, imaginându-mi-l pe Laurentiu Baciu că-mi 


zâmbeşte. 
— “Îl cunoaşteţi pe Stefan Nicolae?” 


— “Da, clar” 


— “Care sunt relaţia dvs cu el?” 

— “Buna, atât de buna cât poate fi relaţia între patronate şi sindicate. Ştefan 
este un om corect care a înteles că agricultorul este plătit de către patronat şi 
interesul comun este acela de a dezvolta agricultura românească în beneficiul 
tuturor părtilor implicate. Chiar Ştefan a subliniat în prima şedinţă de la 
MADR cât de important este să fim prezenţi la dialogul civil European.”, 


explicat Emil. 


— ”Aveţi doar cuvinte bune de spus despre oamenii voştri, sunt ei 
atât de buni?”, întrebă pe la sfârşitul serii directorul Spaniol al 
Copa Cogeca. 

"Bineînţeles că sunt, v-am spus, vă vom surprinde cu calitatea 
experţilor noştri” 

— “E bine pentru ProAgro...” 

— “E bine pentru România, domnule” 

— “E bine pentru România, corect!” zâmbi el, ridică paharul şi rosti 


un toast: “Pentru România!” 


PS. Acum noi aşteptăm ca Guvernul României să finalizeze procesul şi să ne permită 
să aplicăm pentru sprijinul care ne va permite să plătim la Copa Cogeca şi să ne 
alăturăm acestei organizaţii. Se întâmplă rar ca o ţară să investească o sumă 
şi să primească înapoi de 100 până la 1.000 de ori mai mulţi bani pentru 


cetăţenii ei. Nu-i aşa că e o afacere bună pentru România? 


*ARBIO, Asociaţia Română pentru Biomasă şi Biogaz, pe care am avut onoarea să o 
servesc în calitate de Preşedinte, este membră a Federaţiei ProAgro. Reprezentantul 
ARBIO este de asemenea vicepreşedinte al ProAgro, aşa am ajuns în Bruxelles, 


reprezentându-l. 


Nici eu nu cunosc toţi oamenii din sectorul agriculturii, nici nu am prieteni sau 


dușmani. Eu pur şi simplu îmi descriu experienţa pe blogul meu, după cum o trăiesc. 

Startup-uri şi Piaţa Românească 

Analiză de piaţă: Cele 3 „Românii” 


şi în care din ele ar trebui să investiţi 


România are un potenţial excelent pentru anii ce vin. 


Înainte de a investi, alegeţi cu grijă publicul-ţintă. 


Acum 10 ani... De câte ori mergeam la Raiffeisen Bank de pe Calea Moşilor, 
rămâneam surprins de faptul că un anumit departament era plin de clienţi la ora 8:15 
dimineaţă. Locuiam în apropiere şi de câte ori intram în filială făceam la stânga şi 
ajungeam la casierie unde era o coadă compusă predominant din doamne şi 
domnişoare stând răbdătoare cu speranţele şi aşteptările pe care le aveau şi care se 
putea citi în ochii lor. Liniştite şi respectabile își verificau actele încă o dată înainte de 
a ajunge în faţa casierului. Trebuia să aştept şi de obicei mă retrăgeam pe un scaun 
galben de unde le puteam privi mai bine. Vedeţi voi, aceste doamne şi domnişoare 
aşteptau bani din străinătate şi eu încercam să înţeleg mai bine amploarea acestui 
fenomen. După 20-30 de minute de ”cercetare” primeam şi eu la rândul meu cei 20 
de Euro pe care fratele meu, deloc bucuros de timpul său pierdut, mi-i trimitea din 


Grecia. 


Aceasta era una din metodele neortodoxe pe care le foloseam pentru a înţelege 
România anului 2005. Mulţi ani mai târziu am realizat că atunci eu eram martorul 


comunicării pe care 2 din cele 3 "Românii” o realizau... 


Cele 3 "Românii" ale zilelor noastre 

România de azi este rezultatul unei uniri realizate acum aproape 100 de ani. Astăzi, 
după aproape un secol, putem identifica 3 "ţări" diferite ce coexistă într-una singură 
dar în care nu toate trei trăiesc aici. Diferenţele dintre cele trei “țări” sunt 


semnificative din toate punctele de vedere: cultural, politic, economic și nu numai. 


În 2015 putem împărţi populaţia României în trei categorii*: 
1. Europenii”; 
2. Tradiţionaliştii”; 


3. Emigranţii 

Ar mai fi şi subcategoria celor în tranziţie... 


Haideţi să trecem în revistă caracteristicile fiecărei "Românii” de care vorbeam puţin 


mai sus. 


1. *”Europenii” 


"Ţară” cu aproximativ 8 milioane de locuitori; 
Majoritatea locuitorilor pot fi găsiţi în Bucureşti şi marile orașe ale României 
dar există chiar şi în oraşe mai mici sau în zone rurale; 
Veniturile lor sunt mult mai mari decât media naţională. Estimarea mea 
(nefundamentată) este că ei produc 60-65% din PIB-ul României; 
Antreprenori, angajaţi ai multinaţionalelor dar şi ai companiilor cu capital 
românesc, experţi IT, avocaţi, bancheri şi consultaţi, funcţionari publici şi 
pensionari cu venituri mult peste medie, proprietari de proprietăţi valoroase şi 
nu în ultimul rând acei “săraci din punct de vedere oficial” dar care în realitate 
sunt destul de avuţi... 
Au educaţie peste media României (aş spune chiar peste media europeană); 
Deja 20-30% din antreprenorii României au învăţat să facă afaceri aşa cum 
trebuie şi care îşi construiesc afacerile în acord cu standardele şi principiile 
internaţionale; 
Aici vom găsi în general 3 subcategorii 

1. Românii şi străinii bogaţi; 

2. Cea mai mare parte a clasei mijlocii; 

3. Cei cu salarii mai mici (pentru moment) dar gata să urce în 


clasamentul veniturilor. 


Cumpără proprietăţi, consumă mult dar în acelaşi timp fac şi economii pe care 
le pun în bănci; 

Urmând modele de viață (bune sau rele...), ei sunt cei care duc România 
înainte; 

Pot fi clienţii voştri pentru comerţ, servicii sau proprietăţi. Aceştia vor fi primii 
care vor încerca ceva nou atâta vreme cât vor simtă că se încadrează pe planul 


lor de viaţă. 

Tot ei vor fi cei cu bani pe care să-i poată cheltui impulsiv. 


1,5 Cei aflaţi în tranziţie 


Când am venit în România în 2004, ”Europenii” erau probabil mai puţin de 3 
milioane. Acum sunt aproximativ 8 milioane şi numărul lor este în creştere; 
Există o adevărată mişcare socială prin care mulţi români ţintesc schimbarea 
vieţii lor fie în România, fie în străinătate. 

O femeie ce a părăsit zona rurală în care s-a născut pentru a merge la oraş ca 
să înveţe şi să devină avocat nu-și schimbă doar viaţa ei ci devine un model în 
viaţa celor care o văd; 

Aştept ca România şă crească din punct de vedere economic în anii următori şi 
"Europenii” vor deveni din ce în ce mai mulţi luând în considerare că există 


din ce în ce mai mulţi români ce doresc să-şi îmbunătăţească vieţile. 


2. Tradiţionaliştii 


"Ţară” cu aproximativ 12 milioane de locuitori; 

parte dintre ei pot fi găsiţi parţial în Bucureşti şi în principalele oraşe ale 
României; 

Majoritatea trăiesc în oraşe mai mici şi predominant în zone rurale; 

Veniturile lor sunt mult mai mici decât media naţională. Estimarea mea ( din 
nou nefundamentată de statistici sau studii...) este că ei produc 30-35% din 
PIB-ul României chiar dacă sunt cu 50% mai mulţi decât prima categorie; 
Proprietari de afaceri, muncitori, angajaţi ai multinaţionalelor sau a 
companiilor naţionale (dar în slujbe plătite mai puţin), furnizori de servicii 
locale, funcţionari publici cu venituri mai mici, pensionari cu pensii 
inacceptabil de mici sau (milioane de) oameni ce trăiesc de pe urma 
ajutoarelor sociale. Aproape două milioane trăiesc într-o sărăcie extremă dar 
au convingerea că nu pot schimba acest lucru. 

Ce este interesant este că şi această categorie se împarte în două subcategorii 


clare: 


Tradiţionaliştii A 


89 


Au mare respect de sine, au grijă de familiile lor şi încearcă să supravieţuiască 
cu demnitate în această lume chiar dacă nu le place sau nu se pot obişnui cu 
acest nou tip de capitalism; 

În afara marilor oraşe veţi găsi oameni ce au în proprietate casa în care 
locuiesc şi care îşi muncesc pământul pentru a avea un venit legal chiar dacă 
nu sunt sofisticaţi; 

(Călătorind prin ţară în calitatea mea de consultant şi broker am întâlnit mulţi 
oameni decenţi pe care i-am apreciat chiar dacă se semnau cu un X precum și 
pensionari ce încercau să trăiască cu o pensie de 80-100 € / lună şi pe care îi 
respect mai mult decât mulţi milionari pe care îi cunosc) 

Deşi unii din ei lucrează în slujbe prost plătite îşi fac treaba bine chiar dacă nu 
sunt mulţumiţi cu ceea ce fac; 

Pentru majoritatea din ei însă profesionalismul nu este cea mai mare virtute ci 
mai mult un fel de ”obligaţie” pe care o îndeplinesc mecanic; 

Fără munca lor (nevăzută de cele mai multe ori) ţara nu s-ar putea dezvolta; 
Când au posibilităţi materiale, nivelul lor de educaţie este la nivelul mediu 
naţional; 

Nu au o problemă cu situaţia actuală a ţării, fie bună sau rea pentru că sunt 
obişnuiţi s-o accepte fără prea multe comentarii. Acelaşi lucru se întâmplă şi la 
nivel personal unde se mulţumesc cu puţin. "Asta este!” este răspunsul lor la 
întrebarea "De ce nu ceri mai mult?”; 

Ambiţia nu este caracteristică lor şi tot ce-şi doresc este liniște şi lipsa 
problemelor. Cei ambiţioşi din această subcategorie ţintesc categoria 1,5 a 
potenţialilor ”Europeni”; 

Sunt foarte religioşi şi conservatori. Prietenoşi din fire aceştia sunt patrioţi, o 


calitate ce le oferă putere şi mândrie. 


Tradiţionaliştii B 


Sunt ”Tradiţionaliştii” complet opuşi celuilalt segment, needucaţi şi nepregătiţi 
pentru viaţă, aceştia ar face orice pentru câţiva bănuţi şi strică frecvent 
imaginea României prin comportamentul lor; 


Educaţia lor este pur şi simplu dezastruoasă; 

e Într-o rară conversaţie sinceră cu cineva din această categorie va trebui să fiți 
de acord cu ei că statul nu le-a oferit încă oportunităţi egale cu ceilalţi cetăţeni; 

e Îşi oferă lejer voturile în schimbul unor bunuri de mică valoare sau a mici 
sume de bani; 

e Mulți dintre ei reuşesc să câştige sume destul de mari de bani (nu întrebaţi 
cum...) pe care îi risipesc destul de repede; 

e Mulţi dintre ei sunt obişnuiţi să trăiască în sărăcie fiind pur şi simplu o 
alegere; 

e  Acesttip de oameni există mai mult sau mai puţin în orice ţară din lume; 

e "Tradiţionaliştii” sunt cei angajaţi în fabrici, care lucrează în agricultură sau în 
orice domeniu de activitate din România ce necesită muncă fizică; 

e Sunt de fapt unul din avantajele României în U.E. pentru că România este o 
ţară aproape de pieţele Uniunii Europene şi cererea de forță de lucru 
necalificată şi plătită cu salarii mici este în continuare în creştere; 

e Creşterea salariului minim la 400€ (net) / lună din 2025 va fi o mare surpriză 
ţinând cont că cel puţin 8 milioane de oameni fac parte din acest grup de 
"Tradiţionalişti”; 

e "Tradiţionaliştii” sunt clienţii "Bunurilor de consum cu mişcare rapidă” (Fast 
Moving Consumer Goods). Aceştia sunt baza clienţilor ce cumpără produse 
ieftine datorită puterii lor de cumpărare destul de redusă însă au început să 
adauge în coş şi opţiuni de produse puţin mai scumpe, aceasta tendință 
reprezentând luxul pe care şi-l permit. Cel mai important criteriu pentru 
cumpărarea unui produs o reprezintă recomandarea unui prieten. Plătesc 
pentru servicii doar când este absolut necesar în vreme ce cumpără diferite 
tipuri de proprietăţi, cele cu valoare mai mică şi calitate la limita de jos a 
acceptabilului; 

e "Tradiţionaliştii B” cu bani (este posibil) vor fi cei care vor cheltui mulţi bani 
pentru orice le va sări în ochi şi care i-ar face să imite modelele de viaţă pe care 
le văd prin media. Ar putea plăti azi 5.000€ pe un ceas şi mâine să nu aibă 
bani să-şi plătească factura de electricitate. Cei fără bani nu participă la 


activitatea economică a societății. 
3. Emigranţii 

e "Care este cel de-al doilea oraş românesc ca mărime?” "”Madrid!” Asta îmi 
spuneau oamenii în 2008 când am participat la Târgul Imobiliar SIMA; 

e Este o “ţară” cu aproximativ 5 milioane de locuitori ce trăiesc în Marea 
Britanie, Franţa, Italia, Spania, Canada, S.U.A, Grecia, etc.; 

e Se estimează că circa 80-90% din ei au relaţii strânse cu familiile lor din 
România cărora le trimit aproape toate economiile; 

e Între ei putem identifica zeci (dacă nu chiar sute) de mii care ”au reuşit” în 
străinătate şi care au atins un nivel de bunăstare la care nu se aşteptau; 

e Să nu uităm că până de curând, cele mai luminate minţi trăiau în afara 
graniţelor României şi chiar şi acum mii de doctori sau alţi profesionişti cu 
educaţie superioară migrează an de an; 

e Un studiu al Băncii mondiale arăta în 2013 că cetăţenii români ce trăiesc în 
străinătate au trimis în România echivalentul a 3,4 miliarde de dolari; 

e Dacă adăugaţi şi banii pe care aceste persoane îi folosesc de câte ori revin în 
România în vacanțe, estimarea mea (din nou fără să mă bazez pe vreun studiu) 
este că mai mult de 5 miliarde de euro sunt pompaţi anual în economia 
României. Vorbim de 3% din PIB ce se duc în consum şi investiţii (pentru că 
emigranții au tendinţa de a-şi păstra banii în băncile din ţările în care trăiesc). 
Adăugaţi proprietăţile lor şi prezenţa/influenţa lor economică şi putem spune 
că aceştia controlează 5-10% din PIB-ul României; 

e Emigranţii şi familiile din România lor investesc în mod tradiţional în consum, 
bunuri de uz casnic, mobilier dar şi în proprietăţi. De fapt, în unele zone ale 
României măsura succesului unei persoane care a plecat să muncească în 
străinătate stă în hainele cu care este îmbrăcat, maşina pe care o conduce şi 


proprietatea pe care o renovează, o cumpără sau o construieşte. 


Investind fără să înţelegeţi potenţialii voştri clienţi: un eşec garantat 
Nu contează dacă eşti român sau străin. Dacă doreşti să începi o afacere, un start up 
sau să investeşti în România, este absolut necesar să înţelegi cum este structurată 


societatea şi modul de gândire şi acţiune al oamenilor în diferite scenarii. 


Am încercat mai sus să descriu pe scurt cele 3 Românii ce formează România de azi. 


Desigur că fiecare categorie include mai multe subcategorii şi fiecare din ele se 

identifică după zeci de alte aspecte dar sper că aţi înţeles ideea despre ce se întâmplă 


şi că aţi reuşit să identificaţi ţinta potenţială. 


Ce este sigur este faptul că, dacă nu veţi înţelege cine sunt clienţi voştri 
nu veţi reuşi să proiectaţi corect un produs sau serviciu care să fie în 
acord cu nevoile lor, nu veţi putea să-i puneţi un preţ corect sau să-i faceţi 
marketingul aşa cum trebuie, veţi eşua în a construi canalele de vânzare 
corecte şi per total veţi avea un eşec garantat în încercarea de a intra pe 


piaţa românească sau de a vă extinde afacerea deja începută. 
* Nu spun că ar fi bine sau nu să existe aceste categorii, eu nu fac altceva decât să le 


prezint aşa cum le înţeleg. Acest articol nu are nimic de-a face cu politica sau orice 


altceva ci reprezintă doar opinia mea de consultant în afaceri. 

Start-up-uri profitabile fără prea multă muncă. 


Este oare posibil? 


— "Îmi pare bine să te cunosc! Numele meu este ..., probabil ai auzit despre mine. ” 

— "Salut! Numele meu este Ilias Papageorgiadis. ” 

— "Cu ce te ocupi Ilias? ” 

— "Ca familie, suntem activi în imobiliare, consultanţă şi comerţ. Eu personal sunt 
mai activ în afacerile imobiliare şi consultanţă şi am ca hobby energia regenerabilă... ” 
— "Frumos! Şi eu sunt consultant şi un îndrumător. După marele meu succes îi învăţ 
pe alţii cum să facă bani. ” 

— "Super! Care a fost marele succes de care vorbeşti? ” 

— "Am pornit un start-up de consultanţă... ” 

— "Şi ce inovaţie ai adus? ” 

— "Aveam relaţii şi am găsit proprietarii unui proiect de energie regenerabilă, am 
găsit clienţi, i-am adus împreună, clienţii au cumpărat şi am câștigat mulţi bani fără 
prea multă muncă. ” 

— "Deci te pricepi la domeniul energiei regenerabile? ” 

— "Nu, dar am relaţii şi am făcut bani. Toate site-urile mari vorbesc despre mine” (a 
menţionat 10 website-uri din care 2 foarte cunoscute ceea ce m-a făcut să-mi fac griji 
referitoare la calitatea informaţiilor pe care le oferă) 

— "Felicitări, dar ce faci tu se numeşte intermediere...” 

— "Nu, nu, desigur că nu! Este consultanţă şi acum ofer şansa la cât mai mulţi să intre 
în această franciză pe care am creat-o şi să înceapă să facă bani la fel ca mine, fără 
prea multe griji. Uite, aici este .... consultanta mea şi partener în această franciză.” 

— ”A creat înainte structuri de francize de succes?” 

— "Nu, dar a lucrat 3 ani într-o multinațională.” 

— "Făcând ce anume?” 

— "Consultanţă.” 

— "Ce vârstă are?” 

— "26 de ani” 

— "Ok, aşa să fie... Ce anume oferi francizaţilor?” 

— "Experienţa mea şi secretul despre cum să faci bani.’ 

— "Ai participat în zeci de negocieri? Ai structurat cumva înţelegeri? Ai urmat vreo 
procedură ce duce la profit în mod repetat?” 

— "Nu, dar sunt inteligent şi totul este în creierul meu.” spuse el arătând cu degetul 
spre cap. 

— "Deci îţi vei clona creierul şi-l vei oferi acestor oameni? Pentru că, în afară de faptul 
că ţi-ai folosit relaţiile şi ai încheiat o tranzacţie nu văd altceva.” 

— "Despre ce vorbeşti? Jurnaliştii au scris despre mine! Am apărut în mai multe 
articole (spuse el înşirând media în care apăruse) şi chiar în web tv!” 

— "Deci dacă ai apărut în media, asta te face inteligent?” 

— "Nu te face?” 

(Acesta este unul din momentele în viaţă în care știința nu mai are nimic de oferit 


cuiva ci doar Dumnezeu îl poate salva aşa că mi-am văzut de treabă...) 


Cea mai mare minciună: Promisiunea unor bani ce vin fără muncă 

Fiecare eră are valorile şi modelele sale. Din păcate, în această parte a lumii ideea 
universal valabilă a banilor obţinuţi cu uşurinţă se întâlneşte cu problemele 
mentalităților trecutului. Majoritatea mediei a împământenit o explicaţie total greşită 
a valorilor care trebuie apreciate în viaţă: "Eşti bun dacă faci bani ușor şi cu cât 
mai puţină muncă”. Dacă munceşti din greu sau ai eşecuri în afaceri, dacă nu eşti 
bogat sau nu cheltui mulţi bani, poţi părea prost în faţa majorităţii. Pe de altă parte, a 


avea bani (chiar şi furaţi) te poate promova în elita celor "cool”... 


Această abordare este vizibilă şi în modul în care 80% din media prezintă "fenomenul 


start-up-urilor”. 


1. Majoritatea dintre ele nu fac diferenţa dintre o nouă afacere şi un start- 
up şi le prezintă ca şi cum ar fi acelaşi lucru. 

O nouă măcelărie care vinde carne este o încercare de a face afaceri. Un start-up 
poate fi numită o măcelărie unde se implementează o inovaţie în afaceri precum cea a 


unor greci care îţi permit să vorbeşti online direct cu măcelarul, să-l priveşti cum îţi 


pregăteşte comanda şi ţi-o expediază pentru a ajunge la tine în câteva ore. 


(Videoclipul este destul de ”diferit” dar acesta este marketingul lor...) 

2. Promovează şi laudă pe aceia care găsesc soluţii în care nu investesc 
mai nimic, muncesc fără stres şi fac o grămadă de bani. 

Desigur, şi eu am auzit despre un imigrant din Franţa care şi-a înregistrat un website 
cu numele său ca domeniu și după câţiva ani o companie multinațională a cumpărat 
website-ul cu 2 milioane de euro. Este acesta un om de afaceri? Procesul normal şi 


sănătos al unei afaceri de succes sau a unui start-up poate fi găsit în povestea despre 


Saladbox a lui Dan Isai. "Am muncit zi și noapte alături de soţia mea” este prima lui 


propoziţie. Altfel, aş adăuga eu, nu ar fi putut stabili baze solide pentru succesul său. 


3. O nouă afacere sau start-up înseamnă inovaţie, planificare, multă 
muncă şi probabil unul sau mai multe eşecuri anterioare. Majoritatea 
mediei pomeneşte doar poveştile de succes ce ”se întâmplă uşor cu o idee 
magică a fondatorului ce a ştiut de la bun început că va avea succes” 

În loc să explice că toţi acei oameni de succes au muncit nenumărate ore, zile şi luni şi 
au avut mai multe eşecuri decât succese, citim că ar fi găsit soluţii fără multă muncă 
sau că ar fi avut ideea fără a munci din greu ca ceilalţi. NIMENI nu ştie 100% sigur că 
un nou proiect va avea succes dar majoritatea jurnaliştilor (mulţumesc lui Dumnezeu 
că nu toţi!) vorbesc despre oamenii de afaceri care ar fi ştiut de la bun început că au 


dreptate. 


4. Nu toate ideile pot fi multiplicate 

Dacă o familie a plantat fasole (în Botoşani de exemplu) mulţi jurnalişti prezintă ca și 
cum familia sa ar fi găsit secretul magic al înavuţirii, adăugând apoi detalii despre cât 
de mică a fost investiţia şi prezentând detalii despre venitul curent al acelei familii 
(uitând de obicei să menţioneze că acea familie a muncit ani buni până să ajungă la 
acel nivel). Totul este gata! ”Şi tu poţi avea la fel!” Desigur, ar fi un detaliu minor să 
menţionezi că, dacă ai un teren în Călăraşi, Oradea, Craiova sau Braşov şi climatul nu 


este bun pentru cultivarea de fasole, toată munca poate fi în zadar... 


Deci în loc să explici detalii referitoare la procesul de alegere al legumelor corecte 
pentru climatul local, terenul necesar sau obstacolele şi provocările pe care au trebuit 
să le depăşească, jurnaliştii prezintă povestea ca şi cum totul ar fost uşor şi dacă ei au 


făcut-o şi tu o poţi face! 

Toate de mai sus sunt reproduse de mulţi "experţi” care de obicei nu prea ştiu despre 
ce vorbesc şi din cauza cărora ne trezim cu noi afaceri create de oameni care au 
impresia că este uşor. "Da, dar românii au nevoie să fie încurajați altfel sunt 
speriaţi.” mi-au spus unii. Eu propun însă să-i încurajăm, nu să-i minţim! 
Banii ușor obţinuţi fără muncă nu există în viaţa reală. Poate fi doar o 
coincidenţă, o excepţie sau cineva acţionează doar ca un paravan pentru altcineva. Nu 
există reţetă de a te îmbogăţi fără muncă, mai ales în Europa şi chiar şi mai mult în 
România sau în regiune. M-aţi putea contrazice dându-mi exemple despre oameni 
din SUA ce s-au îmbogăţit rapid... SUA sunt o altă poveste unde lucrurile pot într- 
adevăr să se multiplice rapid. Însă pentru fiecare american ce cunoaşte succesul sunt 
cel puţin alţi 100 care se chinuie în ciuda ideilor mari pe care le au sau a muncii pe 
care o depun. 


N . 


Deci ce este rău cu banii ușor obţinuţi? Poate voi reuşi în viaţă şi-ţi voi 
demonstra că greşeşti! 

Corect! Sunteţi mereu bineveniţi să căutaţi noi modalităţi de a obţine uşor bani, să 
jucaţi la loto sau să faceţi orice altceva în viaţă cu condiţia să nu influenţaţi negativ 
vieţile altora. Aduceţi-vă aminte însă că 99,99% din cei care promit bani uşor 
de obţinut se referă de obicei la banii uşori obţinuţi de ei de la VOI, aceia 


care-i cred... 


Substanţă nu doar suprafaţă 

Într-o lume care iubeşte să aprecieze şi să judece doar după aparenţe oamenii şi 
lucrurile, dacă doreşti să-ţi porneşti propria afacere sau să creezi un start-up, poate ar 
trebui să-ţi aminteşti acest citat din Tommy Hilfiger: ”Nu este uşor de navigat pe 
drumul spre succes. Numai cu multă muncă, efort şi pasiune este posibil să obţii visul 


american”. 

Start up sau o afacere nou înfiinţată: 
Cele 6 diferenţe majore 


— "Cu ce te ocupi?” 


"Am înfiinţat un start-up.” 


"Cum ai defini acest start-up?” 


— "Este grozav! Lumea spune că ar trebui să căutăm investitori care să ne finanţeze 
ideile...” 


— ”...dar tu cum ai defini start-up-ul tău?” 
— "Este o afacere nouă pe care am început-o.” 
— "Dar de ce este aceasta un start-up şi nu doar o nouă afacere?” 


— "Toate afacerile noi sunt start-up-uri. Am auzit asta la 5 seminarii diferite şi în plus, 
experţii spun că este bine şi cool să ai creezi un start-up.” 


— "Păi dacă experţii o spun, ce mai contează dacă este adevărat sau nu? Nu am înţeles 
însă ce inovaţie aduci tu? Ce anume ai pornit?” 


— "O cafenea.” 


— ”Şi ce anume este nou în această cafenea?” 


"Aranjamentul interior, scaunele, mesele... Totul este nou!” 
— "Dar de ce ar investi cineva în cafeneaua ta?” 


— "De ce nu? Facem o treabă bună, toată lumea zâmbeșşte tot timpul şi avem un plan 
de dezvoltare excelent. Am un consultant cu care lucrăm şi care mi-a spus că putem 
transforma acest proiect într-un proiect de milioane în mai puţin de trei ani la fel ca 
multe alte start-up-uri lansate deja.” 


— "Cât te costă acest consultant?” 

— "10.000 de euro.” 

— ”Super” Mai are nevoie de încă 99 de afaceri ca a ta pentru a face primul milion...” 
— "Păi dacă el face un milion, eu ce fac?” 


— "Tu vei avea un consultant milionar! Ce altceva mai doreşti?” 


Start-up-urile sunt afaceri diferite 


În zilele noastre mii de oameni sunt încurajați să-şi creeze propriul start-up, amăgiţi 


de promisiunea că se vor îmbogăţi rapid. Nimic mai fals... Realitatea este că nu există 

bani obţinuţi uşor şi fără multă muncă. În vreme ce adevărații experţi informează 
clienţii despre acest adevăr, sute de ”experţi” v-ar spune orice altceva veţi dori să 
auziţi şi care v-ar face să vă deschideţi portofelele pentru a le recompensa ”expertiza”. 
Adăugaţi la asta şi pe acei jurnalişti ce confundă start-up-urile cu afacerile nou 
deschise şi expunerea pe care o obţineţi prin intrarea în "lumea start-up-urilor” şi veţi 


înţelege ce neînțelegere se creează... 


Realitatea este diferită... Haideţi să vedem ce înseamnă de fapt un start-up! Ce nu se 
încadrează în aceste standarde sunt afacerile nou deschise şi veţi înţelege mai târziu 


de ce le-am separat: 


1. Start-up-urile înseamnă inovaţie. 

O afacere nouă ce nu aduce inovaţie este doar... o afacere nouă 
Start-up-urile sunt definite de inovaţie. Dacă nu aduci inovaţie într-o afacere, aduci 
doar o afacere nouă şi nu un start-up. Prin înfiinţarea unui start-up doreşti să aduci 


pe piaţă ceva ce există deja, dar la un preţ mai mic, într-un mod diferit, mai eficient 


sau pe care îl transformi în ceva cu totul nou sau în ceva de care aveam nevoie dar nu 


aveam habar de acest lucru. 


O firmă nouă de cosmetice ce foloseşte ingrediente “speciale” nu este un start-up ci 
doar o nouă afacere. Un start-up ar putea fi o firmă nouă de cosmetice ce ar putea, de 
exemplu, să-ţi recomande cosmeticele de care ai nevoie prin intermediul unei 
aplicaţii prin care trimiţi o poză de-a ta, cu caracteristicile tale. (Ştiu că doar o poză 
nu oferă suficiente informaţii pentru a genera o recomandare pentru cosmeticele de 


care aveţi nevoie, dar aţi înţeles ideea mea, nu-i aşa?) 


Recent, 42 de start-up-uri au fost finanţate în Judeţul Ilfov cu 25.000 de euro fiecare 
dar privind categoriile de activităţi menţionate în anunţ putem constatat că 


majoritatea nu sunt inovative (birouri de arhitectură, magazine online de produse 


organice, etc.). Finanţarea a fost de fapt pentru afaceri noi şi nu neapărat pentru 

start-up-uri. (Nu că ar fi ceva rău în asta dar este mai bine să ştim adevărul despre 


aceste afaceri şi la ce anume să ne aşteptăm de la ele.) 
2. Start-up-urile au ceva ce nu poate fi copiat uşor 


Dacă aveţi o idee grozavă ce poate fi copiată cu uşurinţă în scurt timp, atunci afacerea 
ta nu este un start-up. O cafenea este o afacere pe care o poate încerca aproape 


oricine. O cafenea cu mini-trenuri care îţi aduc comanda la masă este ceva nou dar 


totuşi nu este un start-up pentru că oricine poate copia ideea. (Nu înseamnă că nu 
este o idee de afaceri bună şi de fapt iubesc ideea cu care au venit!) Desigur o firmă 
poate fi profitabilă fără a fi un start-up, eu doar spun că ar trebui să ştim cu exactitate 


ce anume face o firmă nouă. 


3. Start-up-urile înseamnă potenţial pentru o creștere rapidă. 

Fără creştere rapidă, nu există start-up 

Toţi investitorii şi firmele de venture capital caută idei ce pot avea o creştere rapidă, 
pentru o extindere iniţial regională şi ulterior continentală sau chiar globală. Iată de 
ce majoritatea start-up-urilor de succes sunt din zona IT, acesta fiind un sector ce se 


poate extinde rapid la nivel global. 


Orice afacere în care avantajul competitiv nu poate fi replicat (avem nevoie de acelaşi 
proprietar, de aceiaşi angajaţi pentru a repeta aceeaşi muncă, etc.) este o afacere nouă 


de succes dar nu un start-up. 


4. Start-up-urilor nu le pasă de profit 
ci doar de valoarea acţiunilor pe piaţa de capital 


Start-up-urile au nevoie să crească valoarea acţiunilor cât de repede se poate şi de 
aceea de obicei reinvestesc profiturile în acest sens sau se dezvoltă cu pierderi. De la 
înfiinţare, Amazon are pierderi mari sau, în cei mai buni an financiari, profituri 
minore. Pe de altă parte, Jet, marele lor rival în SUA a strâns 1 miliard de dolari 


pentru a putea fi competitivi. 

Mare parte a start-up-urilor cunosc succesul, creează o mare bază de clienţi / 
utilizatori după care sunt vândute altor companii mai mari sau își schimbă modelul 


de afaceri pentru a deveni companii normale. 


5. Start-up-urile înseamnă o perioadă de 3-5 ani de muncă foarte grea 


Start-up-urile reprezintă o cursă contra-cronometru. Câteodată, oameni diferiţi din 
zone diferite ale lumii au aceeaşi idee iar cel care o poate pune finaliza şi o va pune în 
aplicare înaintea celorlalţi va fi primul câştigător. Potenţialul de dezvoltare al 
companiei se "evaporă” de obicei în 3-5 ani deci oricine este implicat în dezvoltarea 
unui start-up (în special cele de succes) trebuie să muncească foarte mult pentru a 


ţine pasul cu nevoile proiectului. 


6. Start-up-urile sunt finanţate diferit de companiile normale 


A. În vreme ce firmele normale se finanţează de obicei prin intermediul băncilor, al 
fondurilor europene/naţionale sau își reinvestesc profitul, start-up-urile caută 
investitori privaţi, business angels, etc. Aţi putea întreba care este diferența? Imensă, 
spun eu! O bancă are cu totul alte criterii decât un investitor. Când creezi un start-up 
trebuie să ţii cont şi să-ţi ajustezi afacerea în funcţie de ce anume doresc investitorii 
(de exemplu o cotă de piaţă mare şi apoi un profit mare prin ieşirea din afacere în cel 
mai scurt timp) în vreme ce o companie normală trebuie să fie pregătită pentru a 
îndeplini condiţiile unei bănci (garanţii, securitate, etc.). Să nu uităm că orice creştere 


rapidă sperie de obicei bancherii... 


B. Nu sunt mulţi business angels în România (Peter Barta, un expert de top a cărui 
rezultate au fost confirmate de piaţă, consideră că sunt mai puţin de 100 din care 


doar jumătate din ei sunt activi) deci nu vă aşteptaţi ca investitorii să stea la coadă la 


uşa voastră pentru a vă finanța ideea... 


C. Opţiunea de finanţare de tip bootstrapping (finanţarea pornirii unei afaceri noi 


cu puţin capital pus la dispoziţie de către fondatori) pentru start-up-uri nu este 

mereu disponibilă întrucât necesită niveluri mari de lichidităţi, ceea ce nu este mereu 
cazul. Dimpotrivă, multe afaceri noi se bazează pe bootstrapping. Start-up-urile ar 
putea apela şi la finanţări de tip crowdfunding dar în ţări precum România, 
această metodă de finanţare lipseşte momentan şi poate fi considerată doar o 


informaţie referitoare la ce se întâmplă prin alte ţări. 
Gândiţi bine înainte de a alege 


Sunt multe diferenţe între un start-up şi o afacere normală, start-up-urile nefiind 
companii normale dar care ar putea deveni în viitor. În vreme ce o companie normală 
este aşa din prima zi, majoritatea oamenilor par a fi în confuzie în ce priveşte 
opţiunile pe care le au în alegerea următorului pas antreprenorial. În mod 
surprinzător, mulţi antreprenori care au deschis o nouă afacere normală, au impresia 


că au creat un start-up. 


Este vital să ştiţi exact ce anume aţi creat pentru a ști ce model să folosiţi 
pentru a vă construi afacerea. Trebuie să decideţi ce strategie veţi folosi 
pentru a atinge nivelul de aşteptare pe care îl aveţi. Toate acestea vă vor 
ajuta să economisiţi timp, bani şi energie şi aveţi nevoie de toate 


informaţiile când veţi intra în lumea afacerilor. 

Startup sau doar o nouă afacere: 
Cine eşti tu? Ce ţi se potriveşte cel mai bine? 


— "Am participat la aproape toate evenimentele organizate în ultimii doi ani în 
Bucureşti.” 

— "De ce? Este atât de greu să-ţi găseşti o prietenă?” 

— "Nu mă necăji, te rog... Am ascultat la evenimente pe aproape toţi vorbitorii care au 
avut ceva de spus şi am citit cam toate materialele ce au apărut online.” 

— "Şi? Cum te simţi acum că eşti... aproape complet informat?” 

— "Habar nu am de fapt... Sunt pur şi simplu confuz. Lăsând la o parte pe toţi 
aceia care, ca un papagal, au învăţat pe de rost o poveste de la alţii şi acum o repetă 
cuvânt cu cuvânt fără a înţelege despre ce vorbesc, am auzit şi multe lucruri 
interesante și am constatat că mulţi vorbitori oferă valoare prin 
intermediul unor mari idei sau teorii.” 

— "Sunt de acord cu tine și mă bucur că şi tu i-ai observat!” 

— "Dar dacă pui cap la cap toate aceste teorii... Uite, le-am scris aici... În cele mai 


multe cazuri experţii se contrazic unii pe alţii şi ideile lor sunt de cele mai 
multe ori total opuse...” 

— "Cunosc sentimentul. Am fost în aceeaşi situaţie când am început să conduc 
campanii politice în anii 90 în Grecia sau când am venit în România în 2004...” 

— "Mă simt acum... "prea educat” şi... pierdut... Prea multă teorie...” 

(În această parte a Europei, un viitor antreprenor de sex masculin de obicei ”le ştie pe 
toate” așa că onestitatea şi lipsa de egoism a prietenului meu reprezenta deja un 
foarte bun început...) 

— "Hai să privim lucrurile dintr-o altă perspectivă!” i-am spus eu. 

— "Ok...” 

— "Aceşti oameni serioşi vin cu idei care-ţi plac sau cu care eşti de acord, le respecţi 
sau le găseşti folositoare, corect?” 

— "Corect!" 

— "Hai să ne gândim la aceste idei ca la niște reţete de mâncare și imaginează-ţi că 
mai mulţi şefi bucătari îţi propun cum să găteşti un anumit fel de mâncare..” 


ca "Ok. » 


— "Eu sunt grec şi tu eşti român.” 

— "Dar şi tu eşti român, Ilias!” 

— ”Parţial da, am devenit şi român... Dar am fost crescut în Grecia şi sunt obişnuit cu 
dieta mediteraneeană, ceea ce nu este cazul tău. Ar trebui să plătesc 100€ ca să te văd 
mâncând salată în vreme ce eu nu pot trăi fără ea... Pe de altă parte, eu nu sunt fan al 
mămăligii, ca să dau doar un exemplu. Niciunul dintre noi nu greșeşte ci vorbim doar 
de gusturile personale şi de cine anume suntem fiecare dintre noi...” 

— "Care-i ideea ta de fapt? Exemplul tău îmi produce foame în acest moment!” 

— "Ideea mea este că tu îi asculţi pe toţi aceşti oameni inclusiv pe mine 
fără să introduci în ecuaţie cel mai important element...” 

— "Care este...” 

— TU!” 

— ” Eu?” 

— "Tu, prietene! Trebuie să faci un pas înapoi şi să decizi cine eşti tu de fapt! Apoi poţi 
lua toate aceste idei şi propuneri grozave şi să le analizezi pentru a vedea CE ŢI SE 
POTRIVEȘTE CEL MAI BINE. Exact aşa ai face şi cu o reţetă pentru că nu mănânci 
chiar orice ci doar ce-ţi place, nu-i aşa?” 

— "Şi pot să resping idei bune doar pentru că nu mi se potrivesc?” 

— "Desigur! Este o abordare bună şi sănătoasă pentru că vei alege doar ideile cu care 
ești confortabil. La urma urmei, nicio idee nu funcţionează bine dacă tu nu 
eşti confortabil cu ea! Nimic nu aduce rezultate dacă este rezultatul unei 
acţiuni mecanice făcută fără dorinţă reală!” 

— "Deci toţi aceşti experţi greşesc?” 

— "Nu, ei au dreptate în principiu. Dar succesul vine dacă ajustezi ideile lor la propria 
ta realitate, la valorile tale şi la modul în care înţelegi tu lumea.” 

— "Dar am eu dreptul să pun la îndoială expertiza lor?” 

— "Ai OBLIGAȚIA de a pune la îndoială totul și să păstrezi doar ce ţi se 
potriveşte. Alternativa ar fi ca şi cum ai purta pantofi prea mari sau prea 


mici decât piciorul tău doar pentru că cineva ţi-a spus că-ţi vin bine...” 


Cine eşti tu? 
România de azi nu este România anilor 90 sau cea pe care am găsit-o în 2004 când 
am ajuns aici. Nu este nici măcar ţara din criza profundă a perioadei 2009-2011. În 


2016 sau 2017 PIB-ul României va fi mai mare decât cel al Greciei şi va deveni astfel 

liderul economic al Europei de Sud-Est, cu un mare potenţial pentru anii următori. 


[Analiză de piaţă: Cele 3 „Românii” şi în care din ele ar trebui să investiţi] 


În acest nou mediu economic auzim zi de zi din ce în ce mai multe voci referitoare la 
care ar trebui să fie direcţia corectă a afacerilor noastre sau chiar direcţia noastră ca 
oameni. Dar când vorbim despre un startup, o nouă afacere sau extinderea unei 


afaceri curente, există un element comun pentru fiecare: Trebuie să muncești 


mult pentru a reuși! Dacă cineva o să vă spună altceva, fie vă minte fie habar nu 
are despre afaceri. 
Deci care este standardul pentru toţi? 

1. Mediul de afaceri 

2. Munca grea necesară 


Restul trebuie adaptat în acord cu cine anume eşti tu! 


Startup sau afacere nouă? Ce ţi se potriveşte mai bine? 


Mai sus vorbeam despre cele 6 mari diferenţe dintre startup-uri şi afacerile nou 


înfiinţate. Mulţi le confundă deşi sunt înfiinţate după principii diferite şi conduc către 
destinaţii diferite. Am primit multe mesaje de la oameni ce cereau mai multe 
informaţii despre acest subiect dar şi de la zeci de alţi oameni care erau curioşi să afle 


ce anume li se potriveşte. 


Haideţi să ne enumerăm principiile de bază: 
1. 99% din noile afaceri nu sunt startup-uri. 
(Desigur, media vorbeşte despre cei 1%, dar să nu uităm că noile afaceri sunt de 100 


de ori mai numeroase.) 


2. Ai încercat să-i înţelegi pe ceilalţi? Ai observat ce făceau alţii şi o idee ţi-a 
venit în minte, despre cum ai putea face lucrurile altfel sau mai bine ? Dacă da, 


atunci ai putea pune bazele unui startup. 


3. Îţi asumi riscuri în viaţă? Eşti pregătit să pierzi? Dacă da, atunci poţi 
încerca un startup. 
(Atenţie: Nu am întrebat dacă rişti în general în viaţă pentru că sunt mii de oameni 


gata să rişte dar care dispar de îndată ce eşecul le bate la ușă) 

4. Doreşti să deschizi o nouă piaţă sau chiar să schimbi lumea? Dacă 


da, atunci poţi opta pentru un startup. 


5. Eşti egoist sau încăpățânat (într-un mod pozitiv desigur...)? Dacă da, 
un startup ţi-ar putea permite să-ţi dovedeşti valoarea şi să-ţi pui în evidenţă 


ego-ul. 


6. Eşti prudent şi conservator? Poţi să uiţi despre opţiunea de a avea un 


startup! Ai mai multe șanse să ai succes cu o clasică nouă afacere. 


7. Eşti bun în vânzări? Ai talent în acest domeniu? Dacă da, destinaţia ta 
normală ar trebui să fie o nouă afacere normală unde îţi poţi pune în valoare 
acest talent. Ai putea însă să fi partener într-un startup al altcuiva şi să te 
ocupi de vânzările de acolo... 

(Este foarte interesant faptul că marea majoritate a startup-urilor de succes nu au 
avut la bază talentul în vânzări al fondatorului sau fondatorilor. După ce ideea a fost 
considerată una cu potenţial, aceştia au angajat pe alţii ca să vândă. Sunt foarte rare 


cazurile în care inovaţia şi talentul în vânzări au provenit de la aceeaşi persoană.) 


8. Eşti un artist? Dacă da, startup-urile pot acomoda modul tău diferit de 


gândire şi să-l transforme într-o viitoare afacere. 


9. Eşti atent la detalii? Dacă nu, ai nevoie lângă tine pe cineva care este sau ai 
nevoie ca să munceşti mult mai mult pentru a reuşi (în special într-un startup). 


Dacă da, ambele opţiuni ţi se potrivesc. 
10. Pleci de la premiza că dorești o afacere nouă care să asigure un trai 


decent pentru tine şi familia ta? Dacă da, atunci poţi să uiţi de startup- 


uri. Cu o abordare mai cu "picioarele pe pământ” îţi vei mări şansele de succes. 

Nu în ultimul rând: 
e (Nimeni nu stă cu ochii pe tine, este vorba aici doar despre tine acum...) 
e Eşti capabil sau dorești să muncești foarte mult în următorii 3 — 5 


ani ai vieţii tale? Dacă da, atunci poţi să te gândeşti la un startup. 


e Un volum mare de muncă poate conduce la înființarea unei afaceri normale... 
e Dacă gândeşti ceva de genul "Nu doresc să muncesc prea mult / nu vreau să 
mă agit / am alte priorităţi în viaţă” ar trebui să eviţi deschiderea unei afaceri 


în general. Şansele să pierzi bani sunt aproape duble faţă de medie... 


"Cine eşti” determină tipul de afacere şi limitele tale 
Oamenii de succes ar putea avea toate caracteristicile de mai sus sau dimpotrivă, 
opusul acestora! Important este să abordezi noua ta afacere în funcţie de CINE EȘTI! 
Vei constata apoi că toate sfaturile vor arăta diferit iar tu vei fi capabil să-ţi creezi o 
strategie bazată pe caracterul tău şi nu pe idei de tipul ”wishful thinking” venite de la 
oameni ce nu au idee CINE EȘTI ȘI CE ŢI SE POTRIVEŞTE. 


CINE EŞTI determină şi ce afacere vei crea. Va seta limitele tale în noul 
proiect, fie că este startup sau afacere nou înfiinţată. "Dar mai mulţi îmi 
spun însă că trebuie să-mi depăşesc limitele pentru a reuşi.” Da şi aceasta este o 
abordare corectă. Eu însă te-aş întreba cum ai putea să-ţi depăşeşti limitele atâta 
vreme cât nu le cunoşti? Cum ai putea să construieşti un startup sau o 
afacere de succes fără a ţine cont de abilităţile, plusurile sau minusurile 


tale? 
Dacă îţi poţi alege mâncarea în funcţie de gusturile și dorinţele tale (nu 


introducem în ecuaţie eventualele criterii referitoare la sănătate...), de ce 


nu ai putea face același lucru cu afacerea ta? 

Startup sau o nouă afacere cu mai mulţi parteneri: 
10 sfaturi pentru a avea o colaborare de succes 


— "Am pornit un nou proiect şi am avea nevoie de consultanţa ta.” 


— "Mi-ar face mare plăcere! Din câţi oameni este formată echipa voastră?” 


» 


— 3. 


— ”Şi cine face ce anume?” 


» 


— "Toţi facem de toate. Suntem la început.” 


"Eu voi produce iar ea va vinde.” 
— "A mai vândut ceva înainte?” 


"Nu mult dar se va descurca.” 


— "Ai 10 ani experienţă în vânzări. De ce nu te ocupi tu? 


"Şi ea ce o să mai facă atunci? Nu ar mai avea rost parteneriatul atunci.” 


"Avem un startup grozav!” 


"Super! Felicitări! Cine mai este în el?” 
— "Suntem 3 persoane, toţi programatori.” 
— "Şi atunci cine vinde?” 


— "Vom vedea... Unul dintre noi.” 


— "Din câte îmi dau seama ar fi perfect ca voi trei să fiţi încuiaţi într-o cameră pentru 


a putea crea un proiect nou extraordinar. Dar aveţi nevoie de cineva care să vândă...” 


Roluri neclare şi lipsa onestităţii: două motive aflate în primele 5 motive 


pentru care noile firme sau startup-urile eşuează 


Am creat în ultimii 22 de ani mai multe firme şi câteva startup-uri şi totodată am 


oferit sfaturi sau consultanţă pentru mai mult de 300 de firme din diferite sectoare de 


activitate. Acestora din urmă le-am studiat competiţia şi le-am urmărit evoluţia, fie 


că a fost pozitivă sau negativă. Am creat în baza acestei experienţe o listă cu cele mai 


importante motive pentru care startup-urile eșuează şi două din primele 5 motive ca 


importanţă sunt rolurile neclare ale celor care participă la lansarea unei noi afaceri şi 


lipsa de onestitate. 

Toate afacerile noi sau startup-urile necesită un volum mare de muncă 
grea dar au nevoie şi de o bună echipă pentru a reuşi. Afacerile din zilele noastre 


sunt mult mai complicate decât erau acum 20 de ani, 10 ani sau chiar acum 5 ani. 
Dacă cineva vă va spune altceva fie vă minte fie habar nu are despre afaceri. Este 
adevărat că România are un mare potenţial în mai multe sectoare dar, fără a avea o 


bază solidă, va fi dificil să exploataţi acest potenţial. 


10 sfaturi pentru o colaborare de succes 

"Deci ce trebuie să facem?” este întrebarea următoare pusă la seminarii și workshop- 
uri. Haideţi să răspundem acestei întrebări cu onestitate şi nu cu minciuni ambalate 
frumos pentru că, dacă acceptăm minciuni astăzi, realităţile viitorului vor fi ca un duş 


rece şi ne vor trezi la realitate. 


1. Înainte de orice, aşterne pe o foaie de hârtie cine eşti cu adevărat 
Sunteţi unul, doi, cinci sau o întreagă echipă de fotbal... Super! Să începem cu 
lucrurile de bază: 
> Luaţi fiecare dintre voi două foi de hârtie; 
> Scrieţi pe o foaie punctele voastre slabe şi tot ceea ce nu vă place să faceţi; 
> Pe cea de-a doua aşterneţi toate abilităţile voastre şi lucrurile ce vă fac plăcere 
să le faceți. 


Făcând acest lucru, 50% din problemă este rezolvată! Ai deja un ghid care îţi arată 
cine poate să facă şi ce anume, dar vei afla şi ce anume să eviţi pe viitor. Vei afla 


totodată şi dacă tu sau echipa ta se pretează mai bine la un startup sau la o nouă 
afacere. 


2. Fii sincer 

Întoarce-te la primul punct! Ai cumva impresia că cineva din echipa ta nu spune 
adevărul? Spune-i că ai întrebări referitoare la una sau mai multe din afirmaţiile sale. 
Discută deschis problema de față cu ceilalţi pentru că aici nu este vorba de a pune pe 
cineva în inferioritate sau de a deconspira pe cineva ci este un pas absolut necesar. O 


afacere nouă nu poate avea la bază neclarităţi, secrete sau minciuni. 

3. Echipele de succes sunt construite din oameni diferiţi 
Să ne imaginăm o echipă constituită din 4 persoane. 
e Am putea avea succes cu 4 generali dar fără a avea vreun soldat? 
e Am putea avea succes cu 4 soldaţi şi niciun lider care să-şi asume strategii sau 
responsabilităţi? 
e Cum ar fi dacă am avea doar visători şi nimeni cu picioarele pe pământ? Sau 
invers... 
e Ajută cumva dacă am avea doar oameni buni în vânzări şi nimeni care să 
producă ceva de vândut? Sau invers! 
Este vital pentru succesul vostru viitor ca echipa voastră să includă oameni cu 
pregătiri şi calităţi diferite (vă trimit din nou să recitiţi primul punct...). Într-un 
scenariu în care sunteţi toţi la fel, veţi avea nevoie de cineva diferit de voi pentru că 
altfel veţi realiza în curând că doar unul sau doi dintre voi fac ceea ce le place iar 
ceilalţi fac lucruri care trebuie făcute dar cu care nu sunt foarte mulţumiţi sau nu le 


pot face bine. 


4. Asiguraţi-vă că toată lumea este implicată 100% 

Voi spune acest lucru de 1.000 de ori: o afacere nouă sau un startup înseamnă enorm 
de multe ore de muncă grea! Cine vă spune altceva vă minte pur şi simplu. 

Am văzut în multe cazuri echipe ce au pornit la drum dar destul de repede unul sau 
mai mulţi din cei implicaţi s-au retras sau au încetat să mai fie activi în proiectele 
începute pentru că erau deja implicaţi în multe alte activităţi. Asiguraţi-vă că toţi din 
echipă înţeleg că fac parte dintr-un proces ce necesită multă muncă şi devotament. 
Este păcat să constaţi că ai probleme din cauza cuiva pe care te bazai şi care a 


abandonat când aveai mai multă nevoie de acea persoană... 


5. Decideţi: Startup sau o afacere nouă? 

Ştiţi mai mult sau mai puţin cine sunteţi şi care este profilul fiecăruia din cei care 
formează echipa voastră. V-aţi asigurat totodată că toţi sunt implicaţi în proiect şi de 
aceea acum ar fi momentul să optaţi pentru tipul de afacere. Startup sau o nouă 


afacere? Un startup este o poveste foarte diferită faţă de afacerile noi şi sunt mai 


multe lucruri care diferenţiază aceste două noi proiecte. 

"De ce este atât de important?” sunt întrebat frecvent. Cum poţi să-ţi construieşti 
strategiile şi să împarţi rolurile şi sarcinile dacă nu ştii ce doreşti să obţii? Un startup 
va fi vândut pentru a atrage investitorii de tip business angels în vreme ce o afacere 
normală va creşte de la sine. Alege-ţi drumul pentru ca toţi să înţeleagă care este 


ţinta. 


6. Înţelegeţi-vă pentru un plan de afaceri sau o strategie principală 

Multe afaceri noi eşuează pentru că nu au o strategie de bază care să fie acceptată şi 
respectată de toţi. Chiar şi după un succes iniţial, partenerii nu se vor înţelege şi vor 
avea abordări diferite pentru următorii paşi ceea ce inevitabil va duce la neînţelegeri 
ce nu vor fi rezolvate amiabil. Dacă vă decideţi pentru o direcţie de urmat, sfatul meu 
este să-l puneţi pe hârtie şi toată lumea să semneze acea hârtie. 


Scripta manent! 


7. Identificaţi "fişa postului” pentru fiecare şi calculaţi bine costurile 


(Probabil cea mai importantă măsură!) 


O persoană responsabilă cu vânzările într-un startup are o valoare mai mică decât 
într-o afacere normală. Un programator este mai important într-un startup în vreme 
ce un contabil este la fel de necesar în ambele scenarii. Cine face ce anume? Puneţi pe 
hârtie responsabilităţile fiecărui post în parte şi calculaţi veniturile ce le vor obţine 
pentru munca lor. Comisioanele pentru vânzări trebuie menţionate şi înregistrate 
chiar dacă sunt plătite sau nu. Chiar dacă nimeni nu este plătit, trebuie să ştiţi mereu 
cine şi ce anume a oferit pentru a atinge succesul. Cunoscând costul pe care îl implică 
plata tuturor aţi putea să planificaţi cine şi ce primeşte într-o a doua etapă a 
proiectului. Veţi putea evita ca persoanele care au oferit cel mai mult să devină 
frustrate sau să se simtă jignite. Fără motivaţie, noua afacere se poate transforma 


rapid în noul eşec... 


(P.S. Da, aceasta este valabil şi pentru cei care ţin pagina de Facebook, etc. Dacă 
doriţi să-şi facă bine treaba, trebuie să ţineţi cont de un eventual buget lunar chiar 
dacă acesta face acum treaba gratuit. Dacă este Social Media este importantă pentru 


voi, nu ar trebui să subestimaţi oamenii care fac această muncă.) 

8. Externalizaţi dacă puteţi 

Nu trebuie să faceţi totul singuri. De obicei, toate proiectele serioase realizează după 
primele 6 luni că trebuie să focalizeze pe unele sarcini şi că trebuie să externalizeze 
altele. În ziua de azi poţi găsi destul de repede soluţii cu costuri rezonabile pentru 
multe probleme. La urma urmei, ai o echipă mică şi nimeni nu se aşteaptă să puteţi 


face totul singuri, nu? 


9. Ţineţi o evidenţă detaliată a banilor cheltuiţi 

Evitaţi să funcţionaţi pe principiul “suntem prieteni”! Afacerile sunt afaceri, 
prieteniile sunt cu totul altceva. Că aveţi un startup sau o nouă afacere, ţineţi o 
evidenţă detaliată a cheltuielilor şi a veniturilor firme indiferent de sumă. Veţi putea 
astfel să întăriţi încrederea partenerilor, să cunoaşteţi sursele de cheltuieli şi venituri 


a firmei şi să înţelegeţi de unde puteţi reduce costurile. 


10. Aveţi nevoie de un bun contabil și de un bun avocat. Cel puţin... 

Nicio firmă nu poate rezista fără un contabil bun sau fără un avocat decent. Am văzut 
zeci de afaceri de succes distruse de contabili nepregătiţi sau de avocaţi dezinteresaţi. 
Adevărat, contabilii sau avocaţii buni vor costa puţin mai mult dar este bine să vă 
asiguraţi că afacerea voastră nu va suferi din cauze externe. 

Dacă puteţi colabora cu mai multe persoane-cheie cum ar fi consultanţi, experţi în 
fondurile europene, etc., este şi mai bine. Dacă nu, încercaţi să culegeţi cât mai multe 


informaţii şi rămâneţi deschişi la noi oportunităţi. 


Explicaţiile bune fac prieteni buni 
Există un vechi proverb grec ce este valabil şi în scenariul în care 2 persoane sau mai 


multe colaborează la un proiect: Bunele intenţii nu sunt suficiente. 


Un sfat prietenesc de la cineva care a colaborat cu succes cu mulţi oameni dar şi care 
a simţit pe propria piele consecinţele unor colaborări nefericite: Orice problemă sau 
neînțelegere ce azi este mică, devine mâine o mină pentru afacerea ta. 

Este un lucru să înţelegi pe cineva şi să fii înţelegător şi cu totul altceva să ascunzi sau 


să accepţi lucruri greşite. 

Startup sau o nouă companie: 


"Un instrument bun la toate”: Ultima minciună despre 


marketing, promovată drept adevăr 


Lumea de azi este de 1.000 de ori mai complicată decât mediul destul de complicat în 
care au trăit părinţii noştri. Dacă decizi să intri în afaceri, indiferent dacă vei crea o 
nouă firmă sau un startup, marketingul va rămâne mereu o prioritate şi o provocare. 

e Este o prioritate pentru că fiecare firmă trebuie să-şi prezinte corect 
produsele sau serviciile pentru a atrage atenţia potenţialilor clienţi. Altfel 
vânzările vor fi mici sau chiar nu vor exista... 

e Este o provocare deoarece criteriile după care clienţii aleg firma ta se 
schimbă mereu şi nu sunt întotdeauna uşor de înţeles. În plus, vechile metode 


ce produceau rezultate nu prea mai funcţionează... 


Ce este marketingul? 

Dacă vei întreba 1.000 de oameni ce este marketingul cel mai probabil vei obţine 
între 900 şi 1.100 de răspunsuri şi interpretări diferite. Există desigur oameni care au 
studiat această ştiinţă dar, cu tot respectul, din sutele pe care le-am întâlnit, doar o 
fracțiune din ei sunt capabili să înţeleagă mecanismele marketingului şi să ofere 


soluţii bazate pe datele reale ale problemelor. 


În vreme ce oamenii identifică relativ uşor alte calităţi şi profesii, când vine vorba 
despre marketing lucrurile nu sunt chiar atât de clare... Iată de ce: Doar cineva care a 
studiat medicina poate avea calitatea de doctor în vreme ce un expert în marketing 


poate fi pur şi simplu... oricine. 


Prea mulţi tipi ”cool” probabil pentru că poziţia de prim ministru nu este 
vacantă... 

A devenit ”cool” zilele acestea pentru mii de oameni să fie "experţi”, "antrenori”, 
"mentori”, etc. Probabil se datorează faptului că poziţia de prim-ministru nu este 
vacantă şi avem alegeri la fiecare 4 ani (cu excepţia Greciei). În afara unei minorităţi 


care chiar ştie ce vorbeşte, experienţa mea de mai bine de 20 de ani îmi spune că 

marea majoritate habar nu are despre viaţă, afaceri, probleme, soluţii şi unde anume 
marketingul intră în ecuaţie. Dornici să obţină nişte bani obţinuţi repede şi uşor, 


aceştia văd doar suprafaţa lucrurilor şi aşavăd ei şi lumea. 


Ține cont de modul în care media caută noi subiecte ce atrag audienţă şi adaugă 
faptul că majoritatea jurnaliştilor nu au cum să cunoască detaliile fiecărui subiect. Nu 
este deci o surpriză că marea majoritate a mediei nu cunoaşte diferenţa dintre un 
startup şi o nouă firmă şi promovează tot felul de "experţi de top” ce spun tot felul de 
lucruri fără a argumenta în vreun fel. 


(Acest lucru se întâmplă pretutindeni de fapt... Iată o ştire recentă despre un "expert 


de top” pe care Fox News îl recomanda ca fiind un expert în contraterorism ce care a 


lucrat 27 de ani pentru CIA. Toată povestea era de fapt o minciună şi FBI l-a arestat 


pentru fraudă.) 


Cea mai nouă minciună ce a aproape a devenit 

un ”adevăr universal” în ultimii ani 

Media are însă nevoie mereu de lucruri noi... În vreme ce profesioniştii serioşi au 
propria piaţă, clienţi şi rezultate, restul încearcă să supravieţuiască (de obicei) 
evitând munca serioasă. Observ însă că folosesc mai nou minciuna “soluţiei 


universale aplicabilă fiecărui om, fiecărei firme, fiecărui produs sau serviciu”. 


Aceştia vând “soluţii de marketing uşor de aplicat” ca şi cum toată lumea este la fel şi 
au aceleaşi nevoi. Desigur, dacă eşti atent şi prudent vei realiza că majoritatea 
folosesc vorbe goale de conţinut dar care par ”cool”. Problema este însă că mulţi 
antreprenori încep să creadă că există soluţii simple pentru probleme complicate, 
probleme ce se modifică permanent. "De ce ai munci de fapt din greu când lucrurile 
se pot rezolva cu uşurinţă?” 

Această minciună îţi garantează eşecul dar vei realiza acest lucru când va fi prea 


târziu... 


O minciună oferită ca adevăr universal valabil 


>» x 


Aceasta este o minciună convenabilă ”aruncată” oamenilor ce nu au obligația să ştie 


despre ce este vorba şi deci nu necesită argumente serioase. A fost spusă de atâtea ori 

încât aproape a devenit un adevăr universal valabil. Mulţi "experţi” sunt aici ca să-ţi 


vândă "Sfântul Graal” al marketingului ce-ţi va schimba viaţa... 


Dar indiferent ce-ţi vor spune mincinoșii, ultimul care a descoperit Sfântul 
Graal a fost... Indiana Jones. Deci dacă nimeni nu te strigă "Indie” aş dori să-ţi 
reamintesc că minciuna de care aminteam mai devreme nu-ţi va rezolva problemele, 
nu te va ajuta în carieră şi nici nu te va ajuta să-ţi îndeplineşti visele... 

Ai nevoie de muncă susţinută pentru a ştii ce trebuie să faci, pentru că 


eşti un caz unic, cu probleme diferite, provocări şi obiective. 


115 


Lecţii din greşelile Greciei 

Grecia, Februarie 2015: ”Speranţă vs. Cruda realitate”. 


Oare Paulo Coelho are dreptate? 


o2 Feb 2015 


Octombrie 1981, Atena, Piaţa Constituţiei. Într-un discurs istoric, liderul Partidului 
Socialist PASOK Andreas Papandreu a promis grecilor că toate visurile lor ar putea 
deveni posibile. Sute de mii de voci au strigat “EOK kai NATO, to idio syndikato” 
(Uniunea Europeană şi NATO sunt același sindicat) ca răspuns la discursul lui 


Papandreu ce anunţa renunţarea la orientarea pro-vestică în schimbul unor 


experimente incerte. 


Însă de îndată ce s-a instalat la putere, Papandreu a acţionat în direcţie opusă celei 
promise. A întărit prezenţa Greciei în U.E. şi pentru a susţine economia slăbită, a 
obţinut pentru prima oară fonduri europene pentru o ţară europeană de la Marea 
Mediterană. Nici nu mai trebuie să amintim faptul că Grecia nu a părăsit NATO. În 8 
ani, datoria publiocă a Greciei a crescut de la 25% la 85% din PIB. Milioane de 
cetăţeni greci au putut să-şi schimbe statutul social într-un mod fundamental şi grecii 
s-au obişnuit cu ideea că statul se poate împrumuta pentru a redistribui 


împrumuturile în interiorul graniţelor sale. 


O mentalitate greşită, o viaţă mai bună 

Pas cu pas, printr-un proces de schimbare a societăţii, a educaţiei şi a abordării vieţii, 
muncii şi a afacerilor, o nouă mentalitate s-a instalat în minţile a cel puţin 30-50% 
din greci. ”Profitul” a căpătat un renume prost şi calea cea mai uşoară de a te 
îmbogăţi a fost să lucrezi sau să interacţionezi în afaceri cu statul. Grecia a intrat în 
zona Euro în 2002 complet nepregătită şi ţinta principală a devenit creşterea 


consumului la standardele europene, pentru ca grecii să aibă un trai mai bun. 


În 2009, ultimul an înaintea prăbuşirii financiare, Grecia aproape şi-a atins 
ambițiosul plan. În vreme ce opoziţia se plângea de sărăcie, ţara condusă de Kostas 
Karamanlis se situa în primele 26 de ţări ale lumii din punctul de vedere al bogăției şi 


consumul atingea 94% din media europeană. Cum a ajuns aici? Cu exporturi foarte 

slabe, importuri masive şi un deficit bugetar imens de aproape 36 miliarde de 
euro doar în acel an! Echivalentul datoriei publice a României în acel an. 
Datoria totală a fost de aproape 350 de miliarde de euro, parte din acesta fiind cauzat 


de mari scandaluri economice în care erau implicate şi companii europene. 


Austeritate fără viitor 

La alegerile de la începutul lunii Octombrie 2000, grecii obişnuiţi să voteze cu 
populiștii care una spun şi alta fac, au votat majoritar cu fiul lui Papandreu, Giorgios, 
care le-a promis că încă mai sunt bani. Mai târziu a nuanţat această promisiune 
spunând că "încă sunt bani dacă ştii unde să-i cauţi”. A realizat însă adevărata situaţie 
după alegeri şi a semnat în Mai 2010 un angajament cu creditorii internaţionali 


(troika) înainte ca ţara să intre în faliment. 


Grecia a avut nevoie de reforme majore însă Papandreu nu a avut intenţia să le 


implementeze. A pierdut destul de repede controlul şi guvernarea când a propus un 


referendum ce privea viitorul ţării. 


În Iunie 2012 Antonis Samaras şi partidul său conservator a preluat conducerea ţării. 
Şi el a promis că va negocia cu cei care au împrumutat Grecia şi că va stopa 
austeritatea, dar a făcut exact pe dos. Foarte puţine reforme au fost implementate în 
vreme ce mai mult de un milion de greci şi-au pierdut slujbele şi salariile şi pensiile 
au fost tăiate. Statul însă a rămas neatins. Mai mult de 200.000 de bugetari au ieşit la 
pensie şi doar aproximativ 3.600 au fost concediaţi. Pentru a echilibra cât de cât 
finanţele extrem de sărace, s-a ales soluţia introducerii de taxe mari şi deşi cifrele 
macroeconomice au început să se îmbunătăţească, la sfârşitul lui 2014 o stare 
alarmantă a societăţii a început să iasă la suprafaţă: 

e Mai mult de 1,5 milioane de şomeri, 65% tineri; 

e 1-1,5 miliarde de euro / lună taxe noi neplătite (grecii nu le mai puteau plăti); 

e 2,5 milioane de salariaţi și 3 milioane de pensionari; 

e Aproximativ 50 de miliarde de euro veniturile anuale ale statului; 

e 28 de miliarde de euro / an pentru bugetul de pensii din care 15 miliarde de 

euro suportate din bugetul de stat. 

În vreme ce ţara a avut un an excelent pentru turism (23 de milioane de turişti străini 


în 2014), economia abia a reuşit să atingă o slabă creştere pozitivă. 

Alexis Tsipras, "magicianul suprem” 

În Iunie 2014, Samaras (63 de ani) a pierdut alegerile pentru Parlamentul European 
şi şi-a schimbat abordarea: fără reforme grele, ”austeritatea trebuie să înceteze”. În 
Decembrie, Samaras a ales să nu finalizeze noul acord cu creditorii internaţionali 
întrucât aceştia au identificat noi găuri în buget ce trebuiau acoperite cumva. Fără 
reforme, singura soluţie rămânea introducerea de noi taxe. A încercat să obţină 
alegerea unui nou preşedinte de către Parlament şi când a realizat că nu va putea 
acest lucru, a anunţat alegeri anticipate. Mesajul principal de campanie "Alexis 
Tsipras şi partidul său de extremă stângă va distruge Grecia” a fost ignorat de 


alegători însă. 


Alexis Tsipras are 40 de ani. Este adesea acuzat că îl imită pe Andreas Papandreu 
chiar şi în modul de vorbire. Partidul său Syryza a crescut în doar 5 ani de la 4,5% la 
36%, primind voturi în general de la cei care votau înainte cu partidele de stânga. 
Programul său de guvernare a fost anunţat în Septembrie 2014 în Tesalonic şi 
costurile au fost estimate la 12 miliarde de euro cu promisiunea că nu vor fi introduse 
noi taxe pentru populaţie. Chiar şi când devenea clar că va câştiga alegerile din 
Ianuarie 2015, acesta a continuat să promită aproape de toate pentru toată lumea. A 
garantat totodată că Grecia nu va părăsi zona Euro, un lucru de altfel dorit de 


majoritatea grecilor. 


Probabil aflaţi în cel mai critic moment din istoria lor, grecii au votat să rămână în 
zona Euro dar fără taxe şi austeritate aşa cum a promis Tsipras. Tsipras a mai promis 
şi "negocieri dure cu europenii pentru a schimba chiar Europa”. Sloganul său, "Vine 


Speranţa”... 


Speranţa vs. Cruda realitate: o-1 
Tsipras a câştigat alegerile şi a creat o coaliţie cu Partidul "Grecii Independenţi” (un 
partid similar PRM-ului românesc) şi cele două partide radicale (unul de stânga şi 
celălalt de dreapta) au format Guvernul. Primele lor măsuri: 
e declarație referitoare la sancţiunile Uniunii Europene aplicate Federaţiei Ruse 
ce a fost percepută ca una pro-rusă; 
e Anularea majorităţii reformelor; 


e  Naţionalizări; 

e Anularea privatizărilor în curs; 

e Creşterea salariului minim de la 410 (pentru cei sub 30 de ani) şi 586 euro / 
lună înapoi la 751 euro / lună; 

e Un nou sistem de educaţie; 


e Multe altele. 


Rezultatul imediat? Piaţa de capital s-a prăbuşit şi dobânda la bond-urile Greciei a 
crescut la 18-19% (ca o comparație, dobânda pentru împrumuturile României sunt în 
jur de 3-4%). Oficiali europeni au ajuns la Atena Joi şi Vineri şi s-au întâlnit cu 
Primul Ministru şi cu Ministrul de Finanţe Yannis Varoufakis care i-a întâmpinat 
îmbrăcat într-o ţinută casual, i-a informat că Grecia nu va mai primi împrumuturi şi 
că va implementa o nouă soluţie pentru datoria Greciei. 


Europenii nu au părut să fie de acord şi Jeroen Dijsselbloem, preşedintele zonei Euro 


s-a ridicat şi a părăsit conferinţa de presă de Vineri. 


În week-end, Erkki Liikanen, Guvernatorul Băncii Centrale a Finlandei şi membru al 
Băncii Centrale Europene a explicat că acordul Greciei cu creditorii săi expiră pe 28 
Februarie şi că, în lipsa unui nou acord, băncile grecești nu vor mai avea acces la 


Banca Centrală Europeană. 
Lucrurile au degenerat atât de rău încât Tsipras a trebuit să intervină şi să dea 


. Y 


interviuri presei internaţionale în care a anunţat că se va ajunge la o înțelegere şi că 
nimic rău nu se va întâmpla. 


Chiar şi Preşedintele Obama a intervenit cu o declaraţie pozitivă la adresa Greciei în 
care cerea (aproximativ) ca "Grecia să nu mai fie presată cu măsuri de austeritate” 
În acest moment Tsipras se află în vizită în Cipru şi Varoufakis face un tur prin Paris, 
Londra şi Roma pentru a cere susţinere pentru propunerea guvernului său de a 
organiza un summit internaţional pe tema datoriilor Greciei, propunere respinsă deja 
de Dijsselbloem. Spania şi Portugalia au spus deja "NU”. 
e În vreme ce în Grecia se aude acum că "Obama şi Junker doresc să ajungă la o 
înțelegere cu Grecia”, "pe surse” din afara Greciei circulă mai multe scenarii: 
e "Ok, putem schimba procesul de verificare existent, înlocuind vizitele troikăi la 
Atena cu un alt proces” 
e "Putem discuta despre datoriile Greciei, dar va trebui şi voi să vă asumaţi 


reformele făcute până acum şi să începeţi altele noi” 

e "Dacă nu vă place ca înţelegerea să se numească memorandum, îl putem numi 


plan de dezvoltare” 


Cea mai critică lună Februarie din istoria Greciei 

În 2012, Banca Europeană Centrală a trimis Greciei peste 40 de miliarde de Euro în 
numerar pentru as susţine sistemul bancar. De la sfârşitul lunii Decembrie 2014 de 
când au fost anunţate alegerile anticipate, grecii primesc de la bancomate bancnote 


noi-nouţe ce nu au mai fost folosite vreodată. Guvernatorul Băncii Naţionale a Greciei 


a declarat că sistemul îşi testează limitele de lichiditate. În luna Ianuarie 2 bănci 


greceşti au cerut ajutor de la Emergency Liquidity Assistance (ELA). 


Vineri, 30 Ianuarie şi în zilele de Sâmbătă şi Duminică, mai mulţi analişti de top din 
Grecia au anticipat că lucrurile pot escalada făcând referire la băncile greceşti care, 
fără o înţelegere cu creditorii internaţionali, pot pierde accesul la Banca Centrală 
Europeană. Majoritatea grecilor se declară în sondaje "mândri de guvernul lor” în 
vreme ce o minoritate îşi ţine răsuflarea şi se roagă ca ţara lor să rămână în zona Euro 


fără incidente sau pierderi majore. 


Grecia a intrat în cea mai critică lună Februarie din istoria ei recentă. Oficialii 
guvernului grec continuă să declare că nu sunt motive de panică în vreme ce anunţă 
noi măsuri populiste şi cer timp pentru a-şi face cunoscute argumentele. De cealaltă 
parte, europenii insistă că datoriile Greciei nu vor fi reduse pentru că, dacă ar face 
acest lucru, Spania şi Italia ar fi de asemenea îndreptăţite să ceară acelaşi lucru 
(Datoriile Greciei sunt de cca 340 miliarde de euro în vreme ce datoriile cumulate ale 


Spaniei şi Italiei sunt de circa 3.000 de miliarde de euro). 


Oare Guvernul Greciei va face un pas înapoi şi îşi va schimba poziţia? Vor accepta 
oare europenii cererile radicalilor greci? Şansele sunt împotriva optimiştilor greci şi 


orice incident neprevăzut ar putea să închidă orice discuţie pe această temă. 


Oare Paulo Coelho are dreptate şi de data aceasta? 
Cu bănci care au nevoie de ajutor, venituri în scădere şi lichidităţi la un nivel extrem 
de scăzut, Guvernul grec intră în negocieri ce sunt considerate de majoritatea grecilor 


ca un "act de curaj” şi pe care doresc din toată inima să le ducă până la capăt. Ar 

putea oare Paolo Coelho să aibă dreptate şi de data asta? Este oare posibil ca "atunci 
când îţi doreşti ceva cu adevărat, tot universul conspiră pentru îndeplinirea visului 
tău”? Sau în acest week-end sau în următorul vom afla că Grecia va avea soarta 


Ciprului? 


P.S. 1. Subsemnatul, fiind grec de asemenea doreşte ca Guvernul să protejeze ţara şi 
să menţină linia pro-europeană. Aş prefera de asemenea ca să-şi plătească datoriile 


dar aceasta este doar o opinie personală. 
P.S. 2. O soluţie posibilă este ca Grecia să obţină nişte avantaje minore în schimbul 
unui nou acord. Părerea mea este însă că membrii Guvernului vor accepta cu greu un 


asemenea scenariu. 


P.S. 3. Băncile greceşti din România, fiind reglementate de Banca Naţională a 


României sub conducerea Dlui. Mugur Isărescu, nu au probleme. 

Grecia ”Speranţă” vs. ”Cruda Realitate”: o — 2. 
Un ring de dans plin de farfurii sparte aşteaptă ca 


Tsipras şi Varoufakis să vină să danseze 
06 Feb 2015 


În vreme ce discotecile lumii sunt mai mult sau mai puţin la fel, grecii se bucură de 
muzica lor în "discoteci” structurate puţin altfel. “Bouzoukia”, un concept unic 
grecesc, este o combinaţie de concert, restaurant şi discotecă. Avem un cântăreţ ce 
cântă live, un ring de dans destul de mare cu clienţi stând la mese de jur împrejur și 
care, de îndată ce nivelul de veselie atinge cote înalte, vor începe să danseze pe scaune 
sau pe mese şi desigur, pe ringul de dans. 

Pe la sfârşitul anilor 70, cei ce apreciau dansul mesenilor aruncau flori (garoafe) dar 


prin anii 50-60, aprecierea era reprezentată de aruncatul sau spartul farfuriilor în 
ringul de dans.. 


Nu este exclus să se mai întâmple şi în zilele noastre dar aceste manifestări sunt 


excepţii destul de rare. 


Când Președintele Obama a prevenit un atac împotriva Greciei 

După prima săptămână de la instalarea noului guvern al Greciei, atmosfera a fost 
destul de negativă. Duminică, Preşedintele Obama a făcut o declaraţie de susţinere a 
Greciei, o mişcare care a surprins pe mulţi. Puţini analişti au fost atenţi la nişte 
scurgeri de informaţii publicate de Mega Tv şi de capital.gr, ambele surse de ştiri de 
încredere, care făceau cunoscut faptul că un atac economic de proporții îndreptat 
împotriva Greciei a fost blocat cu câteva minute înainte de a începe. Ştirea provenea 
de la o sursă diplomatică de la Londra şi a fost dezvăluită reporterilor de la Mega Tv 
în timpul întâlnirii dintre Yannis Varoufakis şi George Osborne şi potrivit sursei, 
Duminică dimineaţă a existat o mare stare de tensiune în Europa. "Grupul ostil al 
Eurogroup, a pregătit un atac periculos la adresa Greciei dar atacul a fost prevenit de 


Franţa şi Statele Unite prin declaraţiile Preşedintelui Obama și a Ministrului de 


finanţe francez Michel Sapin, reacţia pieţelor financiare oglindind aceste declaraţii.” 

Oficialii Europeni, vorbind ca... politicienii români experimentați 

Aduceţi la televizor un politician experimentat din România şi cereţi-i să susţină un 
subiect ”dificil” şi veţi constata că acesta va evita să răspundă direct la problema 
enunțată şi va încerca să spună lucruri care să mulţumească pe toată lumea indiferent 
cât aţi insista. Exact acelaşi lucru s-a întâmplat şi cu oficialii europeni ce s-au întâlnit 


cu cei greci în zilele care au trecut... 


Primul ministru italian a oferit celui grec... o cravată, ministrul francez al finanţelor a 
avut doar lucruri frumoase de spus despre Grecia iar cel englez a fost de asemenea 
bun cu Grecia în declaraţiile sale. Dar dincolo de politeţuri și comentarii referitoare la 
codul vestimentar al oficialilor greci, toată lumea a insistat pe acelaşi principiu: 
"Grecia trebuie să respecte regulile şi angajamentele luate şi trebuie să continue 


reformele”. 


Speranţa dezgropată... 

Grecii s-au bucurat: "Oficialii noştri se luptă din greu! Nu vedeţi? Europenii au înţeles 
în sfârşit problema...”, piaţa de capital a atins niveluri foarte ridicate şi aproape toată 
media a considerat că "un consens va fi mai mult ca sigur atins.” Foarte puţini analiști 
au insistat însă că negocierile nici măcar nu au început şi că nu au existat încă discuţii 
cu oficialii germani dar li s-a răspuns cu "Dacă Franţa, Marea Britanie şi Italia şi-au 


exprimat solidaritatea, de ce să ne pese atât de mult de Germania?” 


Păi... când Franţa s-a contrat cu Germania, toate ţările din zona Euro au luat partea 
Germaniei. Când Italia a încercat acelaşi lucru, restul Europei a fost de partea 
Germaniei şi tot aşa s-a întâmplat cu Spania şi alte câteva ţări. Indiferent dacă 
suntem de acord sau nu cu Dna. Cancelar Merkel, trebuie să admitem că aceasta a 


stabilit regulile jocului politic şi economic din Europa în timpul crizei. 


Spărgând farfurii pe ringul de dans nr. 1 

În vreme ce grecii se rugau pentru o soluţie favorabilă, Banca Centrală Europeană a 
readus Miercuri pe toată lumea la realitate. Băncilor elene li s-a tăiat suportul la nivel 
european întrucât produsele lor colaterale (bondurile greceşti) nu au mai fost 


acceptate. De Miercuri de la ora 22:30, doar o singură sursă de lichidităţi a mai rămas 

deschisă pentru băncile greceşti: Emergency Liquidity Assistance (ELA) manageriat 


de Banca Naţională a Greciei. 


Guvernul grec nu a considerat aceste ştiri alarmante. Jurnaliştii au reamintit 
populaţiei că în 2012 băncile greceşti au obţinut lichidităţi de laEmergency Liquidity 
Assistance (ELA), aproximativ 130 de miliarde de euro fiind injectaţi în sistemul 
bancar elen. 

Mario Draghi, Preşedintele Băncii Centrale Europene a păstrat ce era mai bun pentru 
final: “În 2 săptămâni de acum, pe 18 Februarie, situaţia va fi reevaluată”. 

(Toate acestea s-au întâmplat la câteva ore după ce Ministrul Varoufakis declara că 


"guvernul din care face parte contează pe Banca Centrală Europeană pentru o soluţie 
favorabilă...) 


Spărgând farfurii pe ringul de dans nr. 2 
Cu câteva ore înainte, Martin Schulz, Preşedintele Parlamentului European, a trimis 
un mesaj direct: “Dacă Grecia modifică acordurile, cealaltă parte nu mai este obligată 


să le respecte... Grecia nu va mai primi niciun ban și nu va mai putea să-şi acopere 


cheltuielile curente.” 


Spărgând farfurii pe ringul de dans nr. 3 
În aceaşi zi, a apărut în media pe surse, un document trimis de Guvernul german 


celui grec prin care le cerea să respecte acordul curent. Grecia “a respins acest 


document şi l-a trimis înapoi ca fiind inacceptabil”. 


Spărgând farfurii pe ringul de dans nr. 4 

Joi, ministrul de finanţe grec s-a întâlnit în sfârşit cu cel german Dl. Wolfgang 
Schaeuble. Mulţi experţi spun că această întâlnire ar fi trebui să aibă loc de la bun 
început dar că noul guvern al Greciei nu a dorit să recunoască poziţia Germaniei de 


lider european. 


Ca în bancul cu iepuraşul ce spune tuturor că-şi curăţă pistolul ca să-l omoare pe lup 
dar lupului îi spune că-şi curăța pistolul şi vorbeşte prostii, Varoufakis nu i-a spus lui 
Schaeuble tot ce declarase în zilele precedente. În prezenţa ministrului de finanţe 
german a fost mai umil şi pragmatic şi întrucât trecuse deja de la discursul despre 


ştergerea datoriilor la unul care conţinea soluţii mai realiste, Varoufakis a susţinut că 

Grecia este focusată pe reformarea economiei, ba chiar a mers mai departe spunând 
că guvernul din care face parte este de acord cu 67% din reformele agreate de 


guvernul anterior. Pentru un partid care a câştigat alegerile spunând că respinge 


100% din programul agreat de guvernul conservativului Antonis Samaras, aceasta 
este deja o mare concesie... 


Dar nu a fost suficient, Wolfgang Schaeuble menţinând punctul de vedere al 
Germaniei: “Trebuie să faceţi tot ce aţi promis... ne-am înţeles că nu ne înţelegem”. 
De îndată ce a înţeles că dorinţa sa de a negocia a fost tratată cu indiferenţă de către 


partea germană, Varoufakis a schimbat şi el tonul: “Nici măcar nu ne-am înţeles că 


nu ne înţelegem”. 


Unii cu concesii, alţii cu declaraţii mândre şi Rusia în spate 
În vreme ce Europa a trimis mai multe mesaje Greciei şi ministrul Varoufakis a făcut 


câţiva paşi în direcţia unui acord, Primul Ministru al Greciei Alexis Tsipras îşi 


continuă retorica spunând Joi membrilor Parlamentului: "Suntem o ţară suverană şi 
vom respecta promisiunile pe care le-am făcut cetăţenilor... Grecia nu poate fi 
şantajată!”. 

În acelaşi timp, ministrul apărării Panos Kammenos (preşedintele partidului radical 


de dreapta / membru al coaliţiei de guvernare) a considerat corectă menţinerea unei 


dispute referitoare la Rusia cu omologul său german. 


Tsipras nu a contrazis poziţia lui Kammenos anunțând doar că va avea discuţii cu 
Putin în cadrul vizitei pe care o va avea la Moscova în luna Mai. 
Guvernul grec a decis să amâne de Sâmbătă până Duminică votul de încredere în 


Parlament în încercarea de a îndulci puţin declaraţiile unora din membrii cabinetului. 


Ringul de dans a fost pregătit şi aşteaptă Grecia să vină să danseze... 

Până Marţi, toate acestea se vor termina şi un ring de dans plin de cioburile farfuriilor 
sparte îi va aştepta pe Tsipras şi pe Varoufakis să danseze fără a se răni. Un summit 
de lucru extraordinar al Grupului de lucru al zonei Euro va avea loc pe 11 Februarie, 
un posibil summit al liderilor europeni putând avea loc pe 12 Februarie. La aceste 
evenimente Grecia se aşteaptă ca propunerile sale să fie aprobate pentru a rezolva 


problema lichidităţilor până la o eventuală înţelegere finală undeva în luna Mai. 

Grecia a făcut destul de mult zgomot sperând la un rezultat avantajos şi încercând să 
schimbe regulile jocului. Se va aşeza acum la masa negocierilor ştiind că are 
lichidităţi limitate, că veniturile publice sunt în scădere şi că băncile pot primi bani 
doar de la Emergency Liquidity Assistance (ELA) cel puţin până pe 18 Februarie când 


situaţia va fi reevaluată. 


Europenii cer Greciei să facă un pas înapoi şi să accepte tot ce a fost stabilit de comun 
acord în trecut, în vreme ce guvernul grec le spune votanţilor săi şi membrilor 
Parlamentului că "am obţinut noi aliaţi, am schimbat agenda discuţiilor şi vom 
învinge!”. Oficialii guvernamentali amintesc totodată neoficial că Germania este 
mereu dură la începutul discuţiilor şi asigură pe toată lumea că au luat în considerare 


acest lucru. 


Este posibil ca Tsipras şi Varoufakis să danseze zeibekiko printre 
cioburile farfuriilor sparte şi să securizeze poziţia Greciei ÎN zona Euro 
fără a porni o revoluţie în propriul partid? 

Pot ei face tot ce cere Europa în vreme ce-şi menţin statutul de viteji/victorioşi din 
Grecia? Ar putea ei să impună europenilor cererile Greciei în pofida faptului că încep 


să nu mai aibă timp la dispoziţie? 

Este timpul să-i privim cum dansează... 

P.S. 1. Subsemnatul, fiind grec de asemenea doreşte ca Guvernul să protejeze ţara şi 
să menţină linia pro-europeană. Aş prefera de asemenea ca să-şi plătească datoriile 
dar aceasta este doar o opinie personală. 

P.S. 2. O soluţie posibilă este ca Grecia să obţină nişte avantaje minore în schimbul 
unui nou acord. Părerea mea este însă că membrii Guvernului vor accepta cu greu un 


asemenea scenariu. 


P.S. 3. Băncile greceşti din România, fiind reglementate de Banca Naţională a 


României sub conducerea Dlui. Mugur Isărescu, nu au probleme. 

Grecia ”Speranţă” vs. ”Cruda Realitate”: 1-5. 


Ultimele 609 de zile ale greciei aşa cum o cunoaştem 


23 Apr 2015 


Să ne imaginăm o mașină aflată într-un avion cargo în zbor. Şoferul maşinii este Alex 
Tsipras ce discută cu miniştrii cabinetului său şi cu pasagerii întrebându-i pe toţi 
dacă sunt gata, apoi apasă pe un buton ce deschide trapa avionului şi maşina 
părăseşte avionul şi începe să cadă. Prin radio se poate auzi cum liderii europeni îi 
transmit cu îngrijorare că nu ar fi trebuit să sară şi că ar face bine să deschidă 
paraşuta pentru a ateriza cu siguranţă dar Tsipras şi cabinetul său rămân de neclintit 


şi menţin căderea liberă. 


Europenii împreună cu o parte din pasagerii aflaţi pe locurile din spate devin anxioşi 
şi îi cer lui Tsipras să deschidă parașuta și să salveze maşina împreună cu toţi 
pasagerii dar aceste cereri par să-i enerveze pe unii miniştri care încearcă să distrugă 
mecanismul de deschidere a paraşutei în vreme ce-i acuză pe europeni şi pe 


“scandalagii” din spate că sunt duşmani care le doresc răul. 


Vine şi momentul când maşina nu mai poate evita prăbuşirea şi vocile europenilor şi 
a unui număr din ce în ce mai mare de voci din maşină ţipă la Tsipras să deschidă 
parașuta pentru a ateriza cu cât mai puţine distrugeri. Celebrul ministru al economiei 
Yanis Varoufakis, le arată însă ce înseamnă să fii cool şi le răspunde cântând un vechi 
şi celebru cântec a lui Tom Petty and The Heartbrakers: Free Fallin' (Yeah, I'm free... 
free falling)... 


O dramatizare a unei scene relativ similare există în filmul ”Fast and furious 7” şi 
un trailer al acestui film îl puteţi accesa aici. În metafora de mai sus, avionul este 
Europa, paraşuta este noul plan de reforme ce ar trebui să securizeze finanţarea 
datoriilor Greciei și impactul cu pământul fără deschiderea paraşutei reprezintă 


haosul pe care falimentul l-ar aduce Greciei. 

Coaliția "Vadim / Becali / Cernea” vs. "Ochii tăi îmi spun una, dar inima 
ta îmi spune altceva” 
Considerat ca un partid radical de stânga, Syriza a făcut o coaliţie cu Grecii 
Independenti, considerat a fi un partid radical de dreapta. Ca să înţelegeţi mai bine, 
în România ar fi echivalentul unei coaliţii dintre C.V. Tudor plus Gheorghe Becali şi 
Remus Cernea... 
Au promis că vor: 
e stopa austeritatea şi vor readuce economia pe creştere şi au promovat o lege 
care anula toate legile anterioare "impuse de străinii care ne-au şantajat”; 
e readuce salariile la nivelurile anterioare; 
e convinge Europa să schimbe cursul şi că vor deveni liderii unei revoluţii 
paşnice a cetăţenilor europeni; 
e lupta cu "criza umanitară ce există în Grecia”; 
e reduce cheltuielile guvernamentale incorecte; 
e crea slujbe; 
e rezolva problema imigranţilor ilegali şi a ordinii publice în localităţi fără ca 
Poliţia să fie nevoie să acţioneze cu agresivitate; 
e crea politici externe ce "vor include Rusia şi alte puteri nu doar SUA şi 
Germania care sunt aliaţi tradiţionali”; 
e (sunt sute de alte promisiuni, majoritatea bătându-se cap în cap...) 
Se pare că Poly Panou, cântăreaţă de origine greacă a anilor 60 a avut o premoniţie 


când cânta Ochii tăi îmi spun una dar inima ta îmi spune altceva (Aa uov Aev ra 


yata gov — TOAV navov)... 


Fără reforme nu sunt bani... Fără bani, băncile ce ar trebui să facă? 

Din păcate pentru coaliția de la guvernare, europenii nu prea au înțeles abordarea 
lor... După "luna de miere” când toată lumea găsea drăguță purtarea şi atitudinea lor, 
oficialii europeni au transmis pe rând Greciei că dacă doresc mai mule împrumuturi, 
aceştia trebuie să implementeze reformele promise şi să schimbe ţara pentru a 


redeveni competitivă. 


Fără împrumuturi în ultimele 8 luni, Grecia se chinuie să-şi acopere obligaţiile către 
creditorii străini şi să plătească în acelaşi timp pensiile şi salariile bugetarilor. Asta în 


vreme ce economia este aproape îngheţată şi statul nu îşi achită arieratele şi băncile 

greceşti raportează că au pierdut depozite în valoare de 62 (şaizeci şi două) de 
miliarde de Euro (echivalentul a 80% din depozitele bancare din România!) în 


ultimele 6 luni (sursa: Bloomberg). 


Băncile depind de ELA (Emergency Liquidity Assistance) oferit de Banca Centrală 
Europeană dar acesta nu oferă împrumuturi (destul de rar ar putea oferi garanţii 
bancare pentru mari companii ce trebuie să importe bunuri). În fiecare Miercuri 
grecii află noua limită de ajutor oferită de Banca Centrală Europeană. În total, băncile 
finanţate de BCE şi de Banca Centrală a Greciei au primit 107,2 miliarde de Euro în 
Martie, echivalentul a 58% din PIB-ul Greciei. 


În Martie se spune că statul grec a preluat subvenţiile pentru agricultori de la 
Uniunea Europeană, depozitele fondurilor de pensii și alte lichidităţi pe care le-au 


mai găsit pentru a putea plăti pensiile şi salariile. În luna Aprilie a fost promulgată o 


lege ce obligă autorităţile locale să depoziteze banii la Banca Centrală speculându-se 


faptul că statul doreşte să folosească aceşti bani pentru a-şi plăti obligaţiile externe. 


Toate aceste măsuri însă nu au părut a fi suficiente. Adjunctul ministrului de finanţe 
Dimitris Mardas a mărturisit în 22 Aprilie că ar mai avea nevoie de încă 400 de 
milioane de Euro pentru a acoperi cheltuielile până la sfârşitul lunii Aprilie. După 2 


>» 


ore ”a găsit banii lipsă”... 


Problemele vor veni totuşi în Mai şi Iunie. 


Implementând comunismul într-o ţară modernă europeană 
Toate cele de mai sus nu par a reprezenta probleme pentru Guvernul Grec... Aşa cum 


declara presei spaniole un parlamentar european grec membru al Syriza, "acestea se 


întâmplă pentru că europenii doresc să ne învingă şi să ne forţeze să ne predăm, în 


vreme ce pregătesc o mutare pentru debarcarea Guvernului”. 


Declaraţiile contradictorii ale membrilor Syriza continuă ignorând faptul că aceştia 
reprezintă puterea şi nu opoziţia. Sunt totuşi destul de clari într-o privinţă: 
implementarea comunismului în Grecia. De ce spun acest lucru: 


1. Unul din miniştri şi-a pus pe perete portretul lui Aris Velouhiotis, 
comandantul comuniştilor greci în timpul războiului civil din 1945-1949, în 

vreme ce alt ministru a primit o delegaţie din Venezuela ce o includea pe fiica 
lui Hugo Chavez! 


Guvernul a emis o lege care anulează modificările importante aduse Legii 


Educaţiei votată în 2011. "Excelenţa este o ambiţie deformată” a răspuns 


ministrul referitor la afectarea şcolilor de top din Grecia. Ulterior s-a declarat 
că decizia va fi reconsiderată. 

Ca şi Italia, Grecia are probleme uriaşe cu imigranții ilegali ce încearcă să 
forţeze graniţele Greciei pentru a intra în Uniunea Europeană. Guvernele 
anterioare au încercat să oprească imigrația ilegală patrulând intens la 
frontiere și încarcerând imigranții ilegali. Acest guvern face exact pe dos! 
Ministrul de Interne a scos imigranții ilegali din închisoare, i-a declarat 
refugiaţi şi i-a îmbarcat în autobuze pentru a-i aduce în centrul Atenei. La 
întrebarea "Dar ce vor face ei acolo pentru că nu au adăpost, mâncare sau 
slujbe?” acesta a răspuns "Nu ştiu pentru că dispar”... 


În acest timp a fost eliberat un terorist cu serioase probleme de sănătate 


pentru a fi plasat în arest la domiciliu (fără a avea încă dispozitivele de 
supraveghere). Acesta a ucis peste 20 de oameni incluzând cetăţeni americani 
ceea ce a declanşat o reacţie a Administraţiei americane care a anunţat că vor 
considera această lege un act neprietenos al guvernului grec. Guvernul grec a 
răspuns sfătuind Administraţia americană să rezolve problemele create de 
Statul Islamic... 

În luna Aprilie şeful Gazprom Alexei Miller a fost primit în Grecia pentru 
discuţii referitoare la noua conductă de gaz din Turcia (Conducta Turcească), 
porţiunea ce traversează teritoriul grec guvernul grec declarând că o va numi 
Conducta Grecească. Acesta a discutat cu Ministrul Panayotis Lafazanis (ce a 


studiat în Uniunea Sovietică) şi care a declarat că este fericit să se întâlnească 


cu Dl. Miller, chiar dacă Dl. Miller a declarat că Grecia nu va încasa foarte 
curând bani pentru noua conductă de gaz, cel puţin nu înainte de 2019-2020. 

În vreme ce guvernul caută bani peste tot (se spune că au cerut inclusiv 
Iranului să cumpere bond-uri greceşti...), s-au găsit 500 de milioane de Euro 
pentru reparația şi modernizarea unor avioane ce au deja 35 de ani (unii spun 


că ar fi şi avioane mai vechi de 50 de ani), o afacere pe care chiar și Lockheed 


Martin a considerat-o păguboasă. 

Nici măcar Ciprul... 
Guvernul grec este sigur că va găsi bani în săptămânile următoare şi că un nou acord 
va fi semnat cu Troika (numit acum Instituţiile”). Era la fel de sigur şi că va forma 
"un front comun ale statelor din sudul Europei împotriva Germaniei şi a statelor 
prospere din nordul Europei” dar nici măcar Ciprul nu a acceptat să se alăture ideii. 
Dincolo de teorii, Guvernul grec rămâne în acelaşi loc în care era acum trei luni: 
e "Trebuie să faceţi reforme şi să luaţi măsuri nepopulare pentru a asigura 
prosperitatea ţării.” 
e "Nu considerăm aceasta o soluţie, avem nevoie de dialog!” 
e "Ok, discutăm dar până ce nu veţi implementa măsuri de reformă, nu primiţi 
nici un ban...” 
La această abordare Syriza şi Grecii Independenţi au răspuns fie amenințând 
europenii şi FMI, fie plângându-se că "Grecii au votat pentru un nou Guvern şi un 
nou program de guvernare. Trebuie să le respectaţi voinţa!”. Adăugând faptul că 
opiniile şi declaraţiile acestora se schimbă constant, situaţia nu poate decât să se 


înrăutăţească zi de zi. 


Ultimele 69 de zile ale Greciei așa cum o ştim 

Maşina grecească continuă să se prăbuşească spre pământ. În vreme ce banii sunt din 
ce în ce mai puţini, Primul Ministru Alexis Tsipras continuă să susţină că nu va face 
nici un pas înapoi. Europenii nu vor da însă bani fără reforme și acest lucru înseamnă 


sfârşitul Europei aşa cum îl ştim. Ce se va întâmpla oare după aceea? 


Cel mai probabil scenariu este unul negativ. Grecia va rămâne fără bani cel târziu la 
sfârşitul lunii Iunie şi fără o soluţie până atunci, europenii vor trebui să admită eşecul 
şi probabil Banca Centrală Europeană va opri finanţările prin intermediul ELA. 
Atunci, toţi ”vizionarii” care au crezut că pot schimba lumea fără a se schimba pe ei 
înşişi mai întâi vor realiza greşelile făcute şi care le vor marca vieţile pentru deceniile 
următoare. 

Grecii povestesc încă despre "zeul grec care de 3.000 de ani vine şi salvează ţara de la 


w 93) 


tot felul de probleme în ultima clipă” (această teorie exista chiar și în teatrele Greciei 


antice, unde "Deus ex machina” apărea şi rezolva problemele). Dacă va fi cazul şi 
acum, ar trebui ca Primul Ministru Alex Tsipras, în ochii oamenilor cea mai credibilă 


persoană din Guvern, să ajungă în sfârşit la un acord cu "Instituţiile” şi să anunţe 

acest lucru votanţilor săi printr-o abordare comunicaţională de succes. Aceasta va 
aduce însă probleme de unitate în interiorul coaliţiei de guvernare, întrucât domnii 
Lafazanis, Kammenos (Preşedintele Grecilor Independenţi) şi alţii ar prefera o 


reîntoarcere dramatică la drahmă decât să se "închine la străini”. 


În următoarele 69 de zile Grecia îşi va alege cursul pentru anii care vin. Oare 
Guvernul Grec va refuza ”Instituţiile” riscând falimentul? Va emite oare aşa cum se 
zvoneşte o monedă virtuală valabilă doar pentru taxele datorate statului, sperând la 
ce este mai bun? Va întârzia luarea deciziilor și mai mult sau va scăpa prin alegeri 


anticipate? Sau va accepta adevărul crud şi se va întoarce pe drumul european? 


Indiferent ce decizii vor lua Dl. Tsipras şi echipa lui, Grecia nu va mai fi la fel 
vreodată. Dacă Zeii greci nu vor apărea de această dată, viitoarele decizii ale Dlui. 


Tsipras nu par strălucite pentru viitorul Greciei, al cetăţenilor săi şi nu numai... 
P.S. M-aţi putea întreba de ce prezint scorul ca 1-5 şi nu 0-5...? Pentru că europenii 


încă mai speră ca Grecia să ”se trezească” şi să ajungă la un acord cu ei în loc să se 


prăbuşească, europenii fiind gata să susţină o asemenea decizie. 

Pinocchio” vs. ” Zorba Grecul conservator”: 
Primele alegeri în Grecia după ce ”povestea frumoasă” 
s-a sfârşit 


- "Dacă-l văd pe leu, îl bat de n-o să-l mai recunoaşteţi!” spuse iepuraşul celorlalte 
animale din pădure. 

- "Chiar poţi să-l baţi pe leu?” întrebă ariciul. 

- "De ce nu?” răspunse iepuraşul. "Sunt puternic şi voi mă susţineţi. li vom arăta că 
suntem mulți şi că putem învinge.” 

- "Te-ai antrenat pentru această luptă?” întrebă bufnița. 

- "Sunt destul de deştept ca să nu mai menţionăm farmecul meu personal.” răspunse 
iepuraşul. 


- "Dar leul este puternic! Tu ce arme ai?” întrebă din nou bufnița. 


A 


- "Veţi vedea! Leul este norocos că nu este chiar acum în raza pumnilor mei!” încheie 
iepuraşul. 


De îndată ce lăudăroşenia iepuraşului ajunse la urechile leului, acesta a decis să-i facă 
o vizită. 


A 


- "Bună ziua Iepure! Ai vreo problemă cu mine? Ai ceva să-mi spui cumva?” întrebă 
leul. 


- "Nu!” răspunse speriat iepuraşul. ” Ce mai faci? Cum îţi mai merge?” continuă 
acesta. 


- "Sunt bine, mulţumesc de întrebare!” spuse leul. "Aud că vrei să mă baţi... Doreşti să 
încerci acest lucru acum?” întrebă leul. 

- "Să te bat eu pe tine? Cine spune asemenea tâmpenii?” întrebă iepuraşul. 

- "Celelalte animale în faţa cărora te-ai lăudat...” răspunse leul. 


- "Îmi pare rău leule dar cu toţii mai spunem din când în când prostii în glumă!” 


Cu toţii ştim povestea iepurelui și a leului. Problema este că majoritatea grecilor au 
crezut "iepurele” în 2015. După ce s-a demonstrat că realitatea este complet diferită 
faţă de minciunile promise de guvern, ţara se îndreaptă spre noi alegeri ce se vor 


desfăşura pe 20 Septembrie. Ar fi al treilea scrutin în numai 8 luni! 

Rezultatul minciunilor 


"Alegerea lui Alexis Tsipras în pofida acţiunilor sale arată că grecii nu au votat pentru 
un prim ministru ci pentru un mire.” scria un analist grec acum câteva luni. De-a 
lungul anului 2015, Dl. Tsipras a promis grecilor “sfârşitul austerităţii, 12 Miliarde de 
euro injectaţi în economie, creşterea salariilor şi a pensiilor” şi multe altele. Fără a 
avea un plan serios pregătit dar folosind cuvinte mari dar goale, a preluat o ţară ce se 
pregătea să iasă din criză (predicția pentru 2015 era de creştere economică de 3% din 
PIB) şi a izbit-o de zid. 


În vreme ce lui Pinocchio îi creştea nasul la fiecare minciună spusă, lui „Pinocchio” 
Grecul îi creştea popularitatea cu fiecare minciună spusă. A riscat însăşi existenţa 
statului grec cu un referendum total inutil (pe care l-a şi câştigat de fapt) pentru ca 
după aceea să-şi schimbe cu 180 de grade strategia și să semneze o înţelegere pentru 
un pachet de măsuri de 14-15 miliarde de euro (în locul unui miliard pe care îl 
refuzase în ianuarie). În vreme ce în Ianuarie nu era necesar un nou împrumut ci 
doar o linie de credit preventivă similară cu cea accesată de România acum cinci ani, 
în luna August Dl. Tsipras a semnat pentru credite ce totalizează 59 de miliarde de 
euro! ”Sănătoase” în Ianuarie, băncile greceşti s-au prăbuşit şi au trebuit să fie închise 
în Iunie prin semnătura Ministrului de Finanţe Varoufakis după care au trebuit să fie 
recapitalizate cu o sumă adițională de 25 de miliarde de euro. În ciuda unui an cu 
încasări record în turism (mai mult de 26 de milioane de turişti anul acesta), se 


preconizează o scădere a PIB-ului Greciei. 


Aflăm acum că unul din miniştrii din cabinetul său (Tsakalotos, cel care a semnat 
acordul până la urmă) l-au informat destul de devreme că promisiunile lui vor avea 
nevoie de miliarde de noi taxe pentru a putea fi puse în practică şi a nu duce Grecia în 
prăpastie, răspunsul său fiind că "nu putem spune aceste lucruri pentru că vom 
pierde voturi”. Acum echipa lui Tsipras acceptă că "poate am exagerat puţin” şi 
partenerul său de la Guvern (Kammenos) se întreabă dacă nu cumva "ar trebui să 
investigăm rolul lui Varoufakis şi dacă nu cumva acesta a servit interesul creditorilor 


în loc să servească interesul NOSTRU”... Prea puţin, prea târziu! 

Concurentul nr. 1: *”Pinocchio” 


După reîntoarcerea la cruda realitate, Alexis Tsipras a pierdut o parte a partidului 
său, partea radicală ce chiar credea în cuvântul său şi al lor. Panayotis Lafazanis şi un 
grup de 25 de membri ai Parlamentului au părăsit partidul pentru a forma un nou 
partid numit "Unitatea poporului”, partid ce l-a inclus şi pe "Gepetto”. ”Gepetto” este 
Nikos Alavanos, un vechi politician grec de stânga ce insistă pentru reîntoarcerea la 
drahmă. Dl. Alavanos este cel care i-a oferit lui Alexis Tsipras şansa să candideze la 
Primăria Atenei în 2006 şi "cheile partidului” în 2007. Sute de membri ai Syriza au 
dezertat de asemenea declarându-și dezgustul faţă de faptul că "am promis soluţii noi 
dar am sfârşit prin a adopta soluţii mult mai proaste decât cele pe care le blamam 


înainte”. "Am promis să eliminăm nedreptele şi uriaşele taxe pe proprietate dar acum 


vom menţine aceste taxe pentru mulţi ani de acum înainte.” 


Alexis Tsipras a cerut alegeri anticipate dar acum situaţia este diferită. În vreme ce în 
Ianuarie el stabilea regulile jocului, acum se chinuie să răspundă acuzațiilor 
referitoare la acţiunile sale în flagrantă contradicţie cu promisiunile din trecut. La 
alegerile din Ianuarie Tsipras a reuşit să convingă grecii că întrebarea care trebuie 
pusă este "fără austeritate şi soluţii magice ce vin de la noi sau mai multă austeritate 
de la ceilalți?”. Acum încearcă să explice că a devenit acum un lider responsabil şi 
serios care a ales să-şi salveze ţara (pe care de fapt tot el a supus-o riscurilor...). 
Susţinătorii lui nu prea vin cu argumente referitoare la avantajele pe care le-ar aduce 
realegerea lui Tsipras ci vin cu argumentul că ceilalţi ar fi mai corupți şi că soluţiile 


lor ar fi mai rele. 


Mulţi greci însă se întreabă cum pot să mai aibă încredere în cineva care a promis 
soluţii dar care a livrat probleme şi mai mari, a promis că nu vor exista referendumuri 
dar a făcut unul în care a transformat NU-ul în DA şi care organizează acum alegeri 
anticipate deşi a promis că nu va duce ţara către aşa ceva. Mesajul său este acum că 
"noi nu am crezut în înțelegerile pe care le-am semnat aşa că trebuie să ne votaţi 
pentru a le putea schimba.” Mesajul lui Alexis Tsipras, limbajul corpului şi acţiunile 


sale (defensivă continuă) ne reamintește de Kostas Karamanlis, Prim Ministrul din 

2009 ce a ales să târască ţara în alegeri anticipate după care a făcut tot posibilul să 


piardă şi să lase ţara în mâinile lui Giorgos Papandreou. 


Alexis Tsipras a obţinut cele mai multe procente la alegerile din Ianuarie (36%) iar în 
Iunie sondajele îl arătau la un impresionant nivel de 42-44% din preferinţele grecilor. 
Membrii partidului său ar fi foarte fericiţi dacă şi în 20 Septembrie vor obţine cele 
mai multe voturi, însă Tsipras pare că-şi doreşte opusul. Tsipras porneşte ca favorit 
dar totul se va clarifica în decursul dezbaterilor ce le va avea cu principalul adversar, 


"Zorba Grecul Conservator” Vagelis Meimarakis. 


Concurentul nr. 2: *”Zorba Grecul Conservator” 


"Cu o vârstă în jur de 60 de ani, membru de decenii al Partidului Conservator Nea 
Dimokratia, ministru în mai multe guverne, ex-preşedinte al Parlamentului Grec, 
acesta este de asemenea considerat împreună cu ceilalți politicieni mai vechi 
responsabil de problemele Greciei.” Aşa l-ar putea descrie oponenții săi pe 
preşedintele interimar al Nea Dimokratia. Vagelis Meimarakis a preluat conducerea 
partidului fără alegeri, fostul preşedinte Antonis Samaras invitându-l la biroul său şi 
oferindu-i conducerea partidului după ce a demisionat ca urmare a rezultatelor 


obţinute la referendumul din 5 Iulie. 


Dl. Meimarakis nu poate fi considerat un reformist. Nu a dat niciun semnal că ar dori 
reforme în vremea când a fost ministru dar nici nu a fost implicat în vreun scandal. 
Principala sa caracteristică o reprezintă însă altceva: caracterul şi vocabularul său ar 
putea reaminti de cele ale unui "Zorba Grecul Conservator” întrucât foloseşte prea 
multe cuvinte urâte, râde mult şi foloseşte un limbaj pe care “sufletul partidului” l-ar 
folosi la o întâlnire privată cu amicii şi nu în public. Deşi preşedinte interimar, 
membrii partidului său s-au bucurat să-l audă "vorbind pe limba lor”, şi să-l vadă 
zâmbind şi făcând glume pe seama lui Tsipras. Grecii nu au mai auzit un lider politic 
spunând într-o limbă greacă "de cartier” despre Primul Ministru în funcţie că ar fi 
"mic şi insuficient” şi "un mic mincinos ce pretinde că ar fi inteligent” sau că acesta 
"ne forţează să avem din nou alegeri. Nu suntem o ţară din lumea a treia, Grecia nu 


este proprietatea tatălui său şi el nu este un dictator ci doar scăpat de sub control.” şi 
că "încearcă să scape”. "Tsipras a promis că va rupe în bucăţi înţelegerea cu creditorii 

şi că va elibera poporul grec. În loc, el a rupt în bucăţi propriul program şi 


promisiunile făcute.” 


Dl. Meimarakis a preluat un partid cu 16-18% în sondaje după ce a obţinut 27% la 
alegerile din Ianuarie şi acesta se bazează pe cele două dezbateri ce vor avea loc 
înainte de alegeri, una doar cu Dl. Tsipras şi cea de-a doua cu restul liderilor 
partidelor parlamentare (cu excepţia Partidului Zorii Aurii). Întrucât se aşteaptă ca 
partidul Dlui. Meimarakis să obţină locul secund în alegeri, se preconizează crearea 
unei alianţe post-electorală cu Syriza (în ciuda faptului că Dl. Tsipras refuză acest 
scenariu). Există însă şi şansa ca şansele Nea Dimokratia să crească în urma unui 
rezultat bun al Dl. Meimarakis în cele două dezbateri pentru că acesta are cele mai 


mari şanse să se conecteze la aşteptările electoratului. 


Restul 


ZORII AURII partidul considerat nazist de majoritatea grecilor dar patriotic de 
membrii săi, ar putea obţine locul al treilea în ciuda embargoului mediei şi a 
proceselor în care sunt implicaţi preşedintele partidului şi majoritatea membrilor 
partidului aflaţi în parlament. Propunerea lor este ieşirea Greciei din UE şi revenirea 


la drahmă. 


UNITATEA POPORULUI se poate lupta pentru locul al treilea. Aceştia sunt 
"trădătorii” ce au părăsit Syriza şi care promit revenirea la drahmă şi ”o lume nouă şi 


diferită”. 


TO POTAMI (Râul) este un partid modern cu mulţi reformişti şi care se 
poziţionează ca "un partener al viitorului guvern”. Liderul acestui partid, un celebru 
fost jurnalist vizează de asemenea locul al treilea în alegeri, loc pe care ar putea să-l 


atingă dacă va reuşi să impună dinamica necesară (pe care momentan nu a reuşit). 


KKE este Partidul Comunist, consecvenţi aceloraşi idei de 90 de ani şi cu o bază 
solidă de simpatizanți. Desigur şi aceştia propun ieşirea din UE şi revenirea la 
drahmă. 

PASOK este Partidul Socialist ce a guvernat Grecia vreme de aproape 35 de ani (cu 
excepţia a 7 ani). Cu un nou lider de sex feminin, fiică a unui membru de partid 
legendar, acest partid încearcă să crească pentru a deveni un partener mai important 


de negocieri post electorale. 


GRECII INDEPENDENȚI au fost partenerii lui Tsipras în Guvernul actual şi acum 


se luptă pentru a depăşi limita de 3% pentru accederea în Parlament. 


UNIUNEA DE CENTRU se aşteaptă să intre în Parlament pentru prima oară după 
25 de ani de încercări. Preşedintele partidului este legendarul Vasilis Leventis ce era 
considerat în trecut ridicol dar a cărui predicții se dovedesc acum corecte. Grecii ar 
putea să-i ofere o şansă trimiţându-l în Parlament. Deşi restul candidaţilor sunt 


complet necunoscuţi, anvergura Dlui. Leventis ar putea să fie suficientă. 


Primele alegeri în Grecia după ce "povestea frumoasă” s-a sfârşit 


Grecii vor vota pe 20 Septembrie însă acum lucrurile sunt diferite faţă de Ianuarie. În 
2009 Girgos Papandreou rostea celebrele cuvinte “sunt bani pentru toţi” după care, 
contrar a ceea ce afirmase, semna acorduri de împrumut cu creditorii. În 2012 
Antonis Samaras a fost ales după ce a promis "încheierea acordurilor cu creditorii” 
dar şi acesta a ajuns în acelaşi punct şi a semnat la rândul său acorduri de împrumut 
pentru Grecia. În 2015 Alexis Tsipras promitea că va face Europa să se schimbe dar, 
după ce a creat pagube de peste 90 de miliarde de euro, a semnat şi el acorduri cu 


creditorii. Povestea frumoasă a “soluţiilor facile” s-a terminat. 


e "Cineva câştiga?” Syriza sau Nea Dimokratia (Syriza are un avantaj în acest 
moment dar nu aş fi surprins dacă "Conservatorul Zorba” va întoarce lucrurile 
în favoarea sa) 

e ”Şi după aceea ce?” Ori vor colabora ori vor căuta parteneri la Râul, PASOK 


sau Grecii Independenţi (doar Syriza) 

e ”Va fi mai bine pentru greci?” Nu, dar măcar nu se va mai înrăutăţi 
situaţia actuală... 

e "Atunci, de ce s-au întâmplat toate acestea?” Pentru că grecii au dorit 
să dea o şansă viselor” în detrimentul ”realităţii” şi un populist tânăr şi 


simpatic a profitat de această abordare sentimentală. 


2015 continuă să dea incredibile lecţii poporului grec dar nu numai. Românii şi restul 
lumii pot constata cum diferenţa dintre vorbe și fapte pot aduce o întreagă ţară în 


genunchi în doar câteva luni. 


Oare am învăţat ceva din asta? 


Decembrie 2015: 


În final Alexis Tsipras a câstigat alegerile şi a făcut exact opusul a ceea ce promisese, 
implementând agenda pe care o acuzase in prealabil. Şi-a continuat retorica de idei 


contradictorii "spunând una si făcând cealaltă”. 


În 2015 grecii au învătat că Realitatea Dură întotdeauna câstigă în fata Speranţei 


Ascunse. Însă au aflat acest lucru în cel mai dificil mod posibil... 


Să sperăm că românii vor evita comiterea aceloraşi greseli făcute de greci şi vor învata 


această lecţie fără sa fie "răniți"... 

